4 Mahuge Ehmaabandu2Kudhin "Amillah Vaahakaagai" - Vaguthu\nހަތަރު މަހުގެ އެއްމާބަނޑު ދެކުދިން "އަމިއްލަ ވާހަކާގައި"\nމިއީ ލަންޑަނަށް ނިސްބަތްވާ އާޗީ އާއި ފްރެޑީއެވެ. އެއްމާބަނޑު ދެބެއިންނެވެ. މި ކުދިންނަށްވެސް އަދި ވާނީ ހަތަރު މަހެެވެ. ނަމަވެސް ދެ ކުދިން، ދެ ކުދިން ބަލާ، ހީލާ އަމިއްލަ ވާހަކަތަކުގައި އުޅެއެވެ. ދެ ކުދިންގެ ތެރެއިން އާޗީ ވާހަކަދައްކާއިރު، ފްރެޑީ އޮންނަނީ އަޑު އަހައިގެންނެވެ.\nމިއީ އާޗީ އާާއި ފްރެެޑީ އަށް، ދެ ކުދިން އެނގުނު ފުރަތަމަ ފަހަރު ކަމަށްވެސް ވެދާނެއެވެ.\nފްރެޑީ އާއި އާޗީ އެއްޗެހި ބަދަލު ކުރާ މެޓް މަތީގައި ތިބެ، ދެ ކުދިންނާއި ވާހަކަ ދައްކާ މަންޒަރު ފެންނަ ވިޑިއޯއަށް މީސް މީޑިއާގެ ސަމާލުކަންވެސް ލިބިއްޖެއެވެ.\nއަމިއްލަ ބަހުރުވައިން ދެ ކުދިން ވާހަކަދައްކާއިރު، އެ ވީޑިއޯއަކީ މީގެ މަހެއްހާ ދުވަސް ކުރީގެ ވީޑިއޯއެެކެވެ.\nމަދު ސިކުންތު ކޮޅުގެ އެ ވީޑިއޯއާ ގުޅޭގޮތުން މި ދެ ކުދިންގެ މައިންބަފައިން ބުނީ، އެ ދެ ކުދިން ނެޕީ ބަދަލު ކުރި ގަޑީގައި، އުޅުނީ ވާހަކަގައި ކަމަށެވެ. އެގޮތުން އާޗީ ވާހަކަދައްކަމުންދިޔައިރު، ފްރެޑީ އަޑުއެހީ ކަމަށް އެ ދެ ކުދިންގެ މައިންބަފައިން އިންސްޓަގްރާމްއަށް ލި ޕޯސްޓުގައި ބުނެފައި ވެއެވެ.\nThe moment I’ve been so excited for asatwin mum! They finally know the other one exists ?Just before their bath I gave them some naked time... Archie wee’d all over himself so I moved him next to Freddie and they hadalittle chat... well Archie chatted, Freddie listened ? @official_twinmom\nA post shared by Tara Needle (@tara_andthetwins) on Jan 3, 2020 at 9:34am PST\nވިހައިގެން އުޅޭ ތުއްތު ކުއްޖާއަށް އަށް ސާފްކޮށް ފެންނާނީ އެ ކުއްޖާގެ ކުރިމަތިން 12 އިންޗާއި ހަމައަށެވެ. ނަމަވެސް ކުއްޖައަށް ދެ މަސް ދުވަސް ވުމުން ދުރު ފެންނަން ފަށާއިރު، ކުލަވެސް އިނގެން ފަށާނެއެވެ.\nފެބުރުއަރީ 22, 2020 06:22\nވިހައިގެން އުޅޭ ތުއްތު ކުއްޖާއޭ.. ތުއްތު ކުދިން ވިހާތަ މަ ހީކުރީ ބޮޑުވީމަކަމަށް ވިހަނީ


Bridge ge amalee masaikaiy feshumuge ehbasvumugai soikohffi\nބްރިޖުގެ އަމަލީ މަސައްކަތް ފެށުމުގެ އެއްބަސްވުމުގައި ސޮއިކޮށްފި\nބްރިޖް ކޮންސްޓްރަކްޝަން އެގްރިމެންޓްގައި ސޮއި ކުރުމަށްފަހު އެއްބަސްވުން މިރޭ ބަދަލު ކުރަނީ -- ފޮޓޯ: އަވަސް\nޗައިނާގެ އެންމެ ބިޔަ ކުންފުނި ކަމަށްވާ ޗައިނާ ކޮމިއުނިކޭޝަން ކޮންސްޓްރަކްޝަން ކޮމްޕެނީގެ ސަބްސިޑަރީ ކުންފުންޏެއް ކަމަށްވާ، ސީސީސީސީ ސެކަންޑް ހާބަ އިންޖިނިއަރިންއާ ހުޅުލެ-މާލެ ބްރިޖްގެ މަސައްކަތްކުރުން ރަސްމީކޮށް ހަވާލުކޮށް، ބްރިޖްގެ އަމަލީ މަސައްކަތް މިރޭ ފަށައިފި އެވެ.\nމިހާރު ދަރުބާރުގޭގައި ކުރިއަށްދާ ރަސްމިއްޔާތުގައި މި އެއްބަސްވުމުގައި ސޮއިކުރައްވާފައިވަނީ ހައުސިން މިނިސްޓަރު ޑރ. މުހައްމަދު މުއިއްޒާއި ސީސީސީސީ ކުންފުނީގެ ރައީސް ވަން ޖީ ފަންގްއެވެ.\nކޮންސްޓްރަކްޝަން އެގްރިމެންޓްގެ އިތުރުން ބްރިޖްގެ އިމްޕްލިމެންޓޭޝަން އެގްރިމެންޓްގައި ވެސް ސޮއިކޮށްފައެވެ. މި އެއްބަސްވުމުގައި ސޮއިކޮށްފައިވަނީ ހައުސިން މިނިސްޓަރާއި ޗައިނާއިން ރާއްޖެއަށް ކަނޑައަޅުއްވާފައި ހުންނަވާ ސަފީރެވެ.\nމި އެއްބަސްވުމަކީ، ބްރިޖް ފެށުމުގެ ކުރިން ނިންމަންޖެހޭ ބައެއް ކަންތައްތައް ހިމަނައިގެން، ފައިނޭންޝަނަލް ކަންތައްތަކާއި ދެ ފަރާތުން ވެސް އަމަލުކުރަންޖެހޭ އުސޫލުތަކާއި އެ ހާލަތެއްގައި އަމަލުކުރާނެ ގޮތްތަކުގެ ތަފްސީލު އެކުލެވެއެވެ.


Jaaki gandun meehun fenunu - Hali News\nހަގީގީ ހާދިސާ: ޖާލިގަނޑުން ފަސްމީހުން ފެނުން\n01 April 2021, 21:15\nމުނާއާއި ހަނާ އަކީ ރާއްޖެތެރޭގެ ކުޑަ ރަށަކަށް ނިސްބަތްވާ ދެބެންނެވެ. ދެބެންގެ ދެމެދުގައި އުމުރުގެ ތަފާތީ ދޮޅު އަހަރެވެ. އުމުރުން 8 އަހަރާއި ނުވަހަރުގެ މި ދެކުދިން ބޮޑުވަމުން އައީ އާއިލާގެ ލޯބި ލިބިގެންނެވެ. ޚާޞަކޮށް ކާފަޔާ މާމަ މި ދެބެން ދެކެވެސް ވަރަށް ލޯބިވެއެވެ.\nއެއްފަހަރަކު މާމަޔާ ކާފަ ކައިރީގައި އޮތް އަވައްޓެރި ރަށަކަށް ދާންވެގެން ހަނާއާއި މުނާ ގޮވައިގެން ދިޔައެވެ. ރައްޓެހިންނާއި އާއިލާގެ މީހުން ގިނަ އެރަށަށް މުނާ މެން ދިޔައީ ހެނދުނު އެވެ. ކަނަޑު ކައިރި ރަށެއް ކަމަށްވާތީ ލަފާ ފުރުމުގެ ތަތިކަން ބޮޑު އެރަށަށް ފޭބުނު އިރު 10 ޖަހައިފިއެވެ. މުނާމެން ކާފަޔާއި މާމަޔާއެކު އާއިލާއާއި ރައްޓެހިންގެ ގޭގެ އަށް ޒިޔާރަތް ކޮށް ނިމުނު އިރު މެންދުރުން އަނބުރާ ތިނެއް ޖަހައިފިއެވެ. އެމީހުން އައި ދޯނި އެނބުރި ރަށަށްދާން ފުރުމަށް ހަމަހެހިފައިވަނީ ހަވީރު ހަތަރު ގަޑި ބައިގައެވެ. އެހެންކަމުން އަދި ވަގުތު އޮތީތީ މުނާ އާއި ހަނާ މާމަމެންގެ ހުއްދަ ހޯދައިގެން އެރަށުގެ ރައްޓެހި ކުދިންނާއެކު މާ ބިންނަން ދިޔައެވެ. މުނާމެން ރަށުގައި ނުހުންނަ ވައްތަރުގެ މަލެއް ވީމާ މިސްކޮށް ދޮށަށް ދިޔައީ ގުލްޗަންޕާ މާ ބިންނާށެވެ. ގުލްޗަންޕާ މަލުގެ ރަތްކުލަ އެރަށު މިސްކިތްދޮށުގައި ހުރެއެވެ. މި ކުދިންނަށް މާ ބިނދެގެން އާދެވުނުއިރު ދޯޏްޏަށް މީހުން އަރަނީއެވެ. މާމަ ޔާއި ކާފަ މިކުދިން ލަސްވެގެން ވަރަށް ކަންބޮޑުވެފައި ތިއްބެވެ.\nމިސްކިތުގަހުން ބިން ހުރިހާ މަލެއް ހުރީ މުނާ އަތުގައެވެ. އެ މާތައް ފެނިފައި މާމަ ބުންޏެވެ. ދަރިފުޅާއެވެ. އިރު އޮއްސޭއިރު ތިކަޔަހަލަ މާ ގެންގުޅޭކަން ނުވާނެއެވެ. މުނާ ބުނީ ރަށަށް ގޮސް ރައްޓެހި ކުދިންނަށް ދައްކާލާފައި އެއްލާ ލާނެކަމަށެވެ. ނަމަވެސް އިރު އޮއްސުނީ އިރުވެސް މުނާ އެމާތައް ހިފައިގެން އުޅުނެވެ.\nއެރޭ ގޭގެ އެންމެން ނިދާފައި ތިއްބައި ކުއްލި އަކަށް މުނާ ތެދުވެ ރޯން ފަށައި ފިއެވެ. މުނާ ތެދުވެ އެނދުމަތީ އިށީންދެ ހަނާ އަށް ކޮޓަރީގެ ޖާލިގަނޑު ދައްކާފައި މީހުން ތަކެއް އަންނަނީއޭ ބުންޏެވެ. އަދި މުނާ ރޯއަޑަށް މަންމަޔާ ކާފަ އަދި މާމަވެސް އެ ދެކުދިން ގެ ކޮޓަރިއަށް އަތުވެއްޖެއެވެ.\nމުނާ ގާތު ކީއްވެތޯ ރޮނީ އެހުމުން ޖާލިގަނޑުތެރެއިން ވަދެގެން5މީހުން އަންނަ ކަމަށް ބުންޏެވެ.\nމާމަމެން އެއްވެސް ބަޔަކު ނާދެޔޭ ކިޔާ ދެކުދިން ނިންދެވިއެވެ. ހަމަ ނިދުމާއެކު މުނާ ރޯން ފަށައިފިއެވެ. މިފަހަރުވެސް ހަމަ ޖާލިގަނޑުން ހުދު ހެދުން ލައިގެން ތިބި5މީހުން އަންނަތަން ފެންނަނީ ކަމަށް ބުންޏެވެ. އެންމެ ފަހުން މި ސަކަރާތެއްގައި މެންދަން ވީއިރުވެސް ގޭގެ އެކަކަށްވެސް ނުނިދުނެވެ.\nމިކަމާ ކަންބޮޑުވެގެން މުނާމެންގެ ކާފަ ރަށު މުދިން ކަލޭގެ ބަލާ ހިނގައްޖެއެވެ. މުދިން ކަލޭގެ އައުމުން މާމަ އެދެކުދިން މިއަދު ގުލްޗަންޕާ ގަހުން މާބިނދެގެން ގެނެސްގެން އުޅުނު ވާހަކަ ކިޔައިދިނެވެ. ދެން، މުދިންބެ ހުދު ދެ ކަފަ ކޮޅު މުނާގެ ދެއަތުގައި ބާއްވާފައި ކޮންމެވެސް އެއް ޗެއް ކިޔަވާފައި އެ ދެކަފަ ކޮޅު އަންދާލިއެވެ.\nއެއަށްފަހު މުނާ އާއި ހަނާ ނިދަން ބޭތިއްބިއެވެ. މިކުދިންގެ ގާތު މާމެވެސް އޮތެވެ. މި ކަފަ އެންދިފަހުން މުނާ އަކަށް ޖާލިގަނޑުން ވަންނަން އަންނަ5މީހުނެއް ނުފެނެއެވެ.


MP Yameen mi faharu Maduvvari dhaairaa ah, vaadhaverikan bodu vaane! | Mihaaru\nމަޑުއްވަރީ ދާއިރާ އަށް ވާދަކުރައްވަން ނިންމެވި ކުރީގެ ޑިފެންސް މިނިސްޓަރު އާދަމް ޝަރީފާއި (ކ)، ވެލިދޫ ދާއިރާގެ މެމްބަރު ޔާމީނާއި (މ) މަޑުއްވަރީ ދާއިރާގެ މެމްބަރު މުހައްމަދު އަމީތު. --- ފޮޓޯ: މިހާރު\nޔާމީން މި ފަހަރު މަޑުއްވަރި ދާއިރާ އަށް، ވާދަވެރިކަން ބޮޑުވާނެ!\n03 ފެބުރުއަރީ 2019 - 14:55 23 comments\nއަންނަ އޭޕްރީލް މަހު އޮންނަ ރައްޔިތުންގެ މަޖިލީހުގެ އިންތިޚާބުގައި، ވެލިދޫ ދާއިރާގެ މިހާރުގެ މެމްބަރު އަބްދުﷲ ޔާމީން ރަޝީދު މަޑުއްވަރި ދާއިރާ އަށް ވާދަކުރައްވަން ނިންމެވުމުން ވާދަވެރިކަން ބޮޑުވެއްޖެ އެވެ.\nމޯލްޑިވްސް ތާޑްވޭ ޑިމޮކްރަޓްސް (އެމްޓީޑީ) ގެ ޓިކެޓު ގައި ޔާމީން މި ފަހަރު ވެލިދޫ ދާއިރާގެ ބަދަލުގައި މަޑުއްވަރި ދާއިރާ އަށް ނުކުންނަވާއިރު، ވެލިދޫ ދާއިރާ އަށް ވާދަކުރައްވަނީ ޓީވީ މޯލްޑިވްސްގެ ކުރީގެ ޕްރެޒެންޓަރު އާއިޝަތު ލީޒާ އެވެ. އޭޕްރީލް ހަ ވަނަ ދުވަހު ބާއްވާ މަޖިލިހުގެ އިންތިޚާބުގައި ލީޒާ ވާދަކުރައްވަނީ އަމިއްލަ ގޮތުން ކަމަށް ވެ އެވެ.\nމަޑުއްވަރި ދާއިރާގެ ގޮނޑި މިހާރު ފުރުއްވަމުން ގެންދަވަނީ ހެލްތު މިނިސްޓަރު އަބްދުﷲ އަމީންގެ ކޮއްކޮ މުހައްމަދު އަމީތެވެ. އޭނާ ވަނީ މި ފަހަރު ވެސް އިތުރު ދައުރަކަށް އެ ދާއިރާ އަށް ވާދަކުރެއްވުމަށް ނިންމަވައި ކެމްޕެއިން ފައްޓަވައިފަ އެވެ. އެގޮތުން، ޖުމްހޫރީ ޕާޓީގެ މަޑުއްވަރީ ދާއިރާގެ ޓިކެޓު އަމީތަށް ލިބިވަޑައިގެންނެވި އިރު، އިދިކޮޅު ޕީޕަލްސް ކޮންގްރެސް ޕާޓީ (ޕީއެންސީ) ގެ ފަރާތުން މަޑުއްވަރި ދާއިރާ އަށް ވާދަކުރައްވަނީ ކުރީގެ ޑިފެންސް މިނިސްޓަރު އާދަމް ޝަރީފެވެ.\nއެމްޑީޕީގެ ފަރާތުން މަޑުއްވަރި ދާއިރާ އަށް އާދަމް ޝިހާމް ވާދަކުރައްވާއިރު، މި ފަހަރުގެ އިންތިޚާބުގައި އެންމެ ފޯރިގަދަވާނެ އެއް ދާއިރާ އަކީ އެއީ ކަމަށް ބެލެވެ އެވެ.\nI have submitted my application for @MTDSecretariat’s parliamentary ticket for R. Maduvvari constituency. #YaminRasheed2019 pic.twitter.com/nOP1UoLq7m\n— Yamin Rasheed (@YaminRasheed) February 3, 2019\nޔާމީން ރަޝީދު މިއަދު ކުރެއްވި ޓުވީޓު.\nޔާމީން "މިހާރު" އަށް މިއަދު ވިދާޅުވީ އެމްޓީޑީގެ ޓިކެޓުގައި މަޑުއްވަރި ދާއިރާ އަށް ކުރިމަތިލުމަށް ނިންމަވައި، އެ ޕާޓީ އަށް ފޯމު ހުށަހަޅުއްވާފައިވާ ކަމަށެވެ. މަޑުއްވަރި ދާއިރާ ކާމިޔާބު ކުރެއްވޭނެ ކަމުގެ ފުރިހަމަ ޔަގީން ކަން ލިބިވަޑައިގެންފައިވާ ކަމަށް ވެސް ޔާމީން ވިދާޅުވި އެވެ.\nއެމްޓީޑީގެ ނައިބު ރައީސް ކަން ކުރައްވާ ޔާމީން ވިދާޅުވި ގޮތުގައި، ރ. އަތޮޅަކީ އެ ޕާޓީގެ ވަރުގަދަ އަތޮޅަކަށް ހެދުމަކީ ބޮޑު އަމާޒެކެވެ. އަދި މަޑުއްވަރި ދާއިރާގެ ރައްޔިތުންގެ ފުރިހަމަ ތާއީދާއި އެއްބާރުލުން ލިބޭނެ ކަމުގެ ފުރިހަމަ ޔަގީންކަން ލިބިފައިވާ ކަމަށް ވެސް ޔާމީން ވިދާޅުވި އެވެ.\n"އެމްޓީޑީގެ ކައުންސިލުން ޓިކެޓު ދިނުމާ މެދު ގޮތެއް ނިންމާނީ. އެމްޓީޑީގެ ޓިކެޓު ލިބިއްޖެ ނަމަ، މަޑުއްވަރީ ދާއިރާ ކާމިޔާބުވާނެ ކަމުގެ ޔަގީންކަން އެބައޮތް،" ޔާމީން ވިދާޅުވި އެވެ.\nޔާމީން ވިދާޅުވީ މަޑުއްވަރި ދާއިރާގެ ރައްޔިތުންގެ ހުރި ކަންބޮޑުވުންތައް ވަރަށް ގާތުން ބައްލަވަމުން އަންނަ ކަމަށެވެ. އަދި އަމާޒަކީ ރައްޔިތުންގެ ޝަކުވާތަކަށް ހައްލެއް ގެނެސްދިނުން ކަމަށް އޭނާ ވިދާޅުވި އެވެ.\nއާންމު އިންތިޚާބަށް ނަން ހުށަހެޅުމުގެ ފުރުސަތު އިލެކްޝަންސް ކޮމިޝަން (އީސީ) ން ވަނީ މިދިޔަ ހޯމަ ދުވަހު ހުޅުވާލައިފަ އެވެ. އެ މުއްދަތު ހަމަވާނީ މި މަހުގެ 21 އަށެވެ. މި އިންތިޚާބުގައި ސިޔާސީ ގިނަ ޕާޓީތަކަކުންނާއި އަމިއްލަ ކެންޑިޑޭޓުން ވާދަކުރަން ވަނީ ނިންމައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން އަބްދުﷲ ޔާމީން ރަޝީދު މެމްބަރު އާދަމް ޝަރީފް (މަޑުއްވަރި) މެމްބަރު މުހައްމަދު އަމީތު ރައްޔިތުންގެ މަޖިލީހުގެ އިންތިޚާބު 2019\nސައީދާއި އާދަމް ޝަރީފަށް ކޮންގްރެސް ޕާޓީގެ ޓިކެޓު ދީފި


Asian Cup: Emme Fahuge Champion Australia Balikoh, Jordan In Thafaathu Dhakkaifi - Vaguthu\nއޭޝިއަން ކަޕް: އެންމެފަހުގެ ޗެމްޕިއަން އޮސްޓްރޭލިއާ ބަލިކޮށް، ޖޯޑަންއިން ތަފާތު ދައްކައިފި\nއިއްޔެ ޔުނައިޓެޑް އަރަބް އެމެރޭޓްސްގައި ފެށި އޭޝިއަން ކަޕްގައި މިއަދު ކުޅުނު ފުރަތަމަ މެޗުގައި ޖޯޑަންއިން އެންމެފަހުގެ ޗެމްޕިއަން އޮސްޓްރޭލިއާ ބަލިކޮށްފިއެވެ.\nމިއަދުގެ މެޗަކީ ގްރޫޕް ބީގައި ކުޅުނު ފުރަތަމަ މެޗެވެ. މުބާރާތަށް ނުކުތް އިރު، ގްރޫޕް ބީގެ ފެވަރިޓުންގެ ގޮތުގައި އޮތް އޮސްޓްރޭލިއާ، މިއަދުގެ މެޗުން ބަލިވީ 1-0ގެ ހަނި ނަތީޖާއަކުންނެވެ.\nމުބާރާތަށް ތައްޔާރުވުމުގައިވެސް އޮސްޓްރޭލިއާއަށް އެންމެ ފުރިހަމައަށް ކަންތައްތައް ދިޔަކަމަށް ބުނެވޭކަށް ނެތެވެ. އެޓީމުން މުބާރާތަށް ނުކުތީ މުހިއްމު ކުޅުންތެރިންތަކެއް ނުލައެވެ. އަނިޔާގެ މައްސަލަތަކާ އެކުގައެވެ.\nއެގޮތުން އިނގިރޭސި ޕްރިމިއާ ލީގުގައި ކުޅޭ އޭރޮން މޯއީގެ އިތުރުން މެތިއު ލެކީއާއި މާޓީން ބޮއިލްވެސް މިފަހަރުގެ މުބާރާތަށް ގޮސްފައެއް ނުވެއެވެ.\nމެޗުގައި ޖޯޑަންއިން ޑޮމިނޭޓްކޮށްގެން ކުޅުނު އިރު، އޮސްޓްރޭލިއާގެ ގޯލްކީޕަރު ވަނީ ގިނަ ހަމަލާތަކެއް މަތަވެސް ކޮށްފައެވެ. ރަނގަޅަށް މެޗު ފަށައިގެން 26 ވަނަ މިނެޓުގައި ޖޯޑައިން ލީޑު ނެގިއެވެ. ލިބުނު ކޯނަރުގެ އެހީގައި، ޖޯޑަންއަށް ލީޑު ނަގައިދިނީ ބާނީ ޔާސީންއެވެ.\nކޯނަރު ނެގި އިރު، ހުސްކޮށް އޭރިއާ ތެރޭގައި ހުރެ ޔާސީން ބޮލުން ފޮނުވާލި ބާރު ހަމަލާ އަމާޒުކޮށްލީ ގޯލްގެ ކަނަށެވެ.\nމެޗުގެ ފުރަތަމަ ހާފްގައި އޮސްޓްރޭލިއާގެ ރޮބީ ކުރޫސް، އޭރިއާ ތެރެއަށް ނަގައިދިން ބޯޅަ، ޖޯޑަންގެ ކުޅުންތެރިޔާ އޭރިއާ ތެރޭގައި ހުއްޓާ އަތު ޖެހުނު ކަމަށް، ކުޅުންތެރިން ޝަކުވާ ކުރި ނަމަވެސް، ރެފްރީ ނިންމީ ޕެނެލްޓީ ނުދޭށެވެ. މުބާރާތުގެ ގަވާއިދު ބުނާ ގޮތުން އެފަދަ ނިންމުންތަކަށް ވީއޭއާރް ބޭނުން ކުރާނީ ކުއާޓާ ފައިނަލުން ފެށިގެންނެވެ.\nމެޗުގެ ފަހު ކޮޅުގައި އޮސްޓްރޭލިއާއިން އެޓޭކިން ބަދަލުތަކެއް ކޮށް، ޖޯޑަންއަށް ޕްރެޝަރު ކުރަން މަސައްކަތް ކުރި އެވެ. އެހެން ނަމަވެސް، އަވޭރު މާބިލްއާއި ރަޔަން ގްރާންޓް އަދި އިކޮނޮމިޑިސްއަށްވެސް އޮސްޓްރޭލިއާގެ ކުރިން ހަމަލާތަކެއް އުފެއްދިފައެއް ނުވެއެވެ.\nއޮސްޓްރޭލިއާ ހިމެނޭ ގްރޫޕްގެ އަނެއް ދެ ޓީމު ކަމަށްވާ، ފަލަސްތީނާއި ސީރިއާ މިރޭ ވާދަކުރާ އިރު، އޮސްޓްރޭލިއާގެ ދެވަނަ މެޗުގައި ހުކުރު ދުވަހު ނުކުންނާނީ ފަލަސްތީނާ ދެކޮޅަށެވެ. ޖޯޑަން ނުކުންނާނީ ސީރިއާއާ ދެކޮޅަށެވެ.


vnews - Haalathu badhalu nukoh minivan inthikhaabeh nubeyvveyne: Azim\nއާދަމް އާޒިމް ނޫސްވެރިންނަށް މައުލޫމާތު ދެއްވަނީ -- ވީފޮޓޯ\nރާއްޖެ މިހާރު އޮތް ހާލަތުގައި އޮވެގެން މިނިވަން އިންސާފުވެރި އިންތިޚާބެއް ނުބޭއްވޭނެ ކަމަށް މޯލްޑިވްސް ޓްރޭޑް ޔޫނިއަންގެ ނާއިބުރައީސް އަދި އެސްޓީއޯގެ ކުރީގެ މެނޭޖިން ޑިރެކްޓަރު އާދަމް އާޒިމް ވިދާޅުވެއްޖެއެވެ.\nވީޓީވީގެ ފަސްމަންޒަރު ޕްރޮގްރާމުގައި އާޒިމް ވިދާޅުވީ ރާއްޖެ މިހާރު އޮތް ހާލަތުގައި އޮވެގެން މިނިވަން އިންސާފުވެރި އިންތިޚާބެއް ރައްޔިތުންނަށް ލިބޭނެ ކަމަށް ގަބޫލުނުކުރައްވާ ކަމަށެވެ. ނަމަވެސް ގުޅިފައިވާ ޕާޓީތަކުން މަސައްކަތް ކުރަމުންދަނީ ހާލަތު ބަދަލުކޮށް މިނިވަން އިންތިޚާބެއް ހޯދުމަށް ކަމަށެވެ.\nއާޒިމް ވިދާޅުވީ ތަރައްގީގެ ނަމުގައި ރައްޔިތުންގެ ފައިސާ ދަނީ އިސްރާފު ކުރަމުން ކަމަށާއި އެއީ ތަރައްގީ ނޫން ކަމަށެވެ. ބޮޑެތި ވައްކަމާއި ނާއިންސާފުން ޝަރީއަތްތައް ކުރުވާ ބަޔަކު މަގޭ ދީނާއި މަގޭ ގައުމޭ ކިޔުމުގެ ބޭނުމެއް ނެތް ކަމަށް އާޒިމް ވިދާޅުވިއެވެ. އާޒިމް ވިދާޅުވީ ހިމާޔަތް ކުރަން ޖެހެނީ މަގޭ ދީނާއި މަގޭ ގައުމާ ނޫން ކަމަށެވެ. އޭގެ ބަދަލުގައި ދިވެހިން ހިމާޔަތްކުރަން ޖެހެނީ އިސްލާމްދީނާއި ދިވެހިރާއްޖެ ކަމަށެވެ. ސަރުކާރުގައި ތިއްބެވި ބޭފުޅުން ގެންދަވަނީ ދިވެހިރާއްޖެ ގެއްލުވާލުމަށް މަސައްކަތް ކުރައްވަމުން ކަމަށް ވެސް އާޒިމް ވިދާޅުވިއެވެ.\n"ރައީސުލްޖުމްހޫރިއްޔާ ވެރިކަމަށް ވަޑައިގެން ވިދާޅުވީ ސިންގަޕޫރަށް ހަދާނަމޭ. އަނެއްކާ ކޮންމެވެސް ބޭފުޅަކު ވިދާޅުވި ޓޯކިޔޯ ހަދާނަމޭ. އަނެއްދުވަހު ހޭލިއިރު އަނެއްކާ ކޮންމެވެސް ބޭފުޅަކު ވިދާޅުވި ސްވިޒަލެންޑް ހަދާނަމޭ. އަނެއްކާ އަނެއް ދުވަހު އަނެކަކު ވިދާޅުވެއްޖެ ނިއުޔޯކު ހަދާނަމޭ. ކުރިއަރާފައި މިހުރި ހުރިހާ ސިޓީތަކަކީ ކޮންމެހެން އެހެން ގައުމަކަށް ވާކަށް މަސައްކަތް ކޮށްގެން ހަދާފައި ހުރި ސިޓީތަކެއް ނޫން. ސިންގަޕޫރު ސިންގަޕޫރަކަށް ވީ ސިންގަޕޫރުގެ ގޮތުގައި ތަރައްގީ ވާން ބޭނުންވެގެން. އެހެންވީމަ އަޅުގަނޑުމެން ދިވެހިރާއްޖެ ހިމާޔަތްކުރަން ޖެހެނީ" އާޒިމް ވިދާޅުވިއެވެ.\nއާޒިމް ވިދާޅުވީ ސަރުކާރުން ކަންކުރަނީ ގޯހުން ގޯހަށް ކަމަށާއި ގައުމުގެ ސަގާފަތާއި އިސްލާމްދީނުގެ ރީތި އުސޫލުތަކަށް ގޮންޖަހައި މުގުރަމުންދާ ކަމަށެވެ. އިސްލާމްދީނާއި ދިވެހިރާއްޖެ ހިމާޔަތް ކުރުމަށް ކުރަންޖެހޭ އެންމެ މުހިންމު ކަމަކީ އިސްލާމްދީނުގެ އުސޫލުތައް ހިފަހައްޓައި ރައްޔިތުންނަށް އިންސާފު ހޯދައިދިނުން ކަމަށެވެ. ގުޅިފައިވާ ޕާޓީތަކުން ހުއްޓުމެއް ނެތި އެމަސައްކަތް ކުރަމުންދާނެ ކަމަށް ވެސް އާޒިމް ވިދާޅުވިއެވެ.\nމި ޕްރޮގްރާމުގައި އެމްޓީޔޫގެ ސެކްރެޓަރީ ޖެނެރަލް ސައުދުﷲ އަހުމަދު ވިދާޅުވީ ފެބްރުއަރީ 1 ގައި ސުޕްރީމް ކޯޓުން ނެރުނު އަމުރު ތަންފީޒުނުކުރާހާ ހިނދަކު ގައުމަށް ހަމަޖެހުން ނާންނާނެ ކަމަށެވެ. ވިޔަފާރިތަކަށް ވެސް ރައްކާތެރިކަމެއް ނެތް ކަމަށެވެ. އަދި އިންސާފު ނެތުމުން ބޭރުގެ އިންވެސްޓަރުންވެސް ރާއްޖޭގައި އިންވެސްޓްކުރުމަށް ފަސްޖެހި އެފަރާތްތަކުގެ އިތުބާރު ގެއްލިފައިވާ ކަމަށް ވެސް ވިދާޅުވިއެވެ.\n"އަޅުގަނޑުމެންނަށް ފެނިގެންދަނީ ރައްޔިތުންގެ މަޖިލީހުގައި ތިއްބެވި އަޅުގަނޑުމެންގެ މަންދޫބުންނަށް ވެސް އިންސާފުން ބޭރުން ކަންތައްތަކެއް ކުރަމުންދާ ތަން. އަދުލުވެރިކަމާއި އިންސާފެއް ނެތް ތަނެއްގައި ވިޔަފާރިވެރިންނަށް ވެސް ރައްކާތެރިކަމެއް ނޯންނާނެ. މަސްވެރިންނަކަށް ވެސް އަދި ދަނޑުވެރިންނަށްވެސް ރައްކާތެރިކަމެއް ނޯންނާނެ. އަދި މިނިވަން މުއައްސަސާތަކުގެ ވެރިންނަށް ވެސް އެތާގެ މުވައްޒަފުންނަށް ވެސް ސިފައިންނަށް ވިޔަސް ފުލުހުންނަށް ވިޔަސް އިންސާފު ގެއްލިއްޖެ ތަނެއްގައި ލިބޭނެ ރައްކާތެރިކަމެއް ނޯންނާނެ" ސައުދުﷲ ވިދާޅުވިއެވެ.\nސައުދު ވިދާޅުވީ ދުނިޔެމަތީގެ ސުވަރުގޭގެ ގޮތުގައި މަޝްހޫރުވެފައި އޮތް ނަމަވެސް ވޭތުވެދިޔަ ހަތަރު އަހަރެއްތެރޭ ބައިނަލްއަގުވާމީ ދުނިޔެއިން ރާއްޖެއާ މެދު ދެކޭގޮތް މުޅިން ބަދަލުވެފައިވާ ކަމަށެވެ. ގާނޫނުން ރައްކާތެރިކަން ނުލިބޭ ވަރަށް ނިކަމެތި ގައުމެއްގެ ގޮތުގައި ރާއްޖެ މިހާރު ސިފަކުރަމުންދާ ކަމަށެވެ. މިއީ ވަރަށް ބޮޑު ކަންބޮޑުވުމެއް ކަމަށާއި މިކަންކަން ބަދަލުކޮށްގެން ނޫނީ ރާއްޖެއަށް ހަމަޖެހުމެއް، ކުރިއެރުމެއް ނެތް ކަމަށް އޭނަ ވިދާޅުވިއެވެ.


SunOnline: 2020 gai kamudhaane baeh fashion trend\n2020ގައި ކަމުދާނެ ބައެއް ފެޝަން ޓްރެންޑްތައް!\nމިޙްނާ ނާސިހު 02 Jan 2020, 09:58\nޑިޒައިނާ ކަލެކްޝަންއެއް --ފޮޓޯ:ބީބީސީ\nއާ އަހަރަކާ އެކު، ހެދުން އެޅުމާއި، ރީތިވުމުގެ ސްޓައިލްތަކަށް ވެސް ކޮންމެވެސް ވަރެއްގެ ބަދަލުތަކެއް އައުން ގާތެވެ. އެއިރެއްގައި ޒަމާނީ އޮއެވަރުގައި، އެންމެ ޓްރެންޑިން ގޮތްތަކަށް އަހަރެމެންވެސް ނިކަން ފޯރީގައި އިންތިޒާރު ކުރާއިރު، މިއީ ބީބީސީގެ ސްޓައިލް އެޑިޓާ ބެލް ޖެކޮބްސްގެ ހޮވުންތަކެވެ.\nޖެކޮބްސް ބުނާގޮތުން ކްރާފްޓް މަސައްކަތް ހިމެނޭ ހެދުންތަކަކީ 2020ގައި ހިނގާނެ އަދި ވަރަށް ފުރިހަމަ ސްޓައިލެކެވެ. ގަދީމީ މަސައްކަތްތެރިންނާޢި އަތްތެރި މަސައްކަތުގައި މިއަދު ވެސް ދެމިތިބި މަދުބައެއްގެ ހުނަރުވެރިކަމާއި މި ފަންނު ދިރުވާއާލާކުރުމުގައި މިއީ މުހިންމު ކަމަކަށްވާ އިރު، ޑިޒައިނާ އެލެކްސެންޑާ މެކުއީން، ސާރާ ބާޓަންގެ ހެދުންތަކުންވަނީ ފަހުން މި ޓްރެންޑް ދައްކުވައިދީފަ އެވެ.\nކުރީގެ ހެދުންތައް ޓްވިސްޓަކާއި އެކު\nމިއީ އަބަދުވެސް ފެޝަންގެ ދުނިޔޭގައި ދައުރުވަމުން އަންނަ އާދައެކެވެ. މާ ކުރީގެ ކްލެސިކް ހެދުންތައް އަލުން އަނބުރާ އިޔާދަވުމެވެ. މިގޮތުން 2020ގައި ވެސް 1990ގެ އަހަރުތަކުގެ ބައެއް ޓްރެންޑްތައް ފެންނާނެކަމަށް ލަފާކުރެވެ އެވެ. މިގޮތުން މާރކް ޖެކޮބްސްއާޢި ޖޭޑަބްލިޔު އެންޑާރސަންގެ ހެދުންތަކުން ވަނީ މި ޓްރެންޑްތައް ފެނިގެން ގޮސްފަ އެވެ.\nސޫޓްސް ނުވަތަ ކޯޓު ފަޓުލޫނަކީ އަބަދުހެންމެ މީހުން ލައިއުޅޭ އެއްޗެކެވެ. ނަމަވެސް މި ފަހަކުން، މި ކޯޓު ފަޓުލޫނުގެ އައިޑިއާ ބޭނުންކޮށްގެން އެކި ޑިޒައިންތަކުގެ ހެދުންތައް ފަރުމާކުރެވެމުންދެ އެވެ. މިގޮތުން މިފަހުން އެންމެ ޓްރެންޑްވާނެ ކަމަށްބެލެވެނީ ގަޔަށް ދޫކޮށް، ދިގުކޮށް އަދި ފައި ސްޓްރެއިޓްކޮށް ހުންނަ ކޯޓު ފަޓުލޫނުތަކެވެ. މިއީ ވަރަށް ގިނައިން ވިކްޓޯރިއާ ބެކަމް ބޭނުންކުރާ ސްޓައިލެއްކަންވެސް ފާހަގަކުރެވެ އެވެ.\nމި ސީޒަންގައި އެންމެ ފާހަގަކޮށްލެވޭ އެއް ކުލަސެޓަކީ ބްލޮކް ކުލަތަކެވެ. ސްޓެލާ މެކްކާޓްނީގެ މި ގްރީޝަން ހެދުމާއި، މޮލީ ގޮޑާޑްގެ ޓުލޭ ގައުންގެ އިތުރުން ޕްރީންސް ފުލުއިޑްގެ އެންމެ ވަރުގަދަ މި ހެދުންތަކަކީ، މި އަހަރު އެންމެ ވަރުގަދައަށް ހިނގާނޭ އެއް ކުލަސެޓުކަމަށް ގަބޫލުކުރެވެ އެވެ.\nދިގު އަދި ގަޔަށް ދޫ\nމި ދުވަސްވަރުގެ ޑިޒައިނާ ކަލެކްޝަންތަކުގައި ފިރިހެނުންގެ ހެދުންތައް އާންމުކޮށް ފެންނަނީ އިރުމަތީ ހިސާބުތަކުން އިންސްޕަޔާވެގެން ފަރުމާކޮށް ފަހު ހުންނަ ގަޔަށް ދޫ ދިގު ސްޓައިލްތަކެވެ. ޓުނިކްސް، ކަފްތާން އަދި ދިގުގަމީސްތައް ރަންވޭތަކުގައި ވިދާލާފައިވާއިރު، ބޮހޭމިއަން ޑިޒައިންތައް މާބޮޑަށްވެސް އުޅެނީ ކުރީގަ އެވެ.\nއަންހެނުންނާއި ޚިލާފަށް މިއަހަރު ފިރިހެނުންގެ ކުލަތަކަކީ އައިސްކްރީމް ޝޭޑްކަމަށް ޖެކޮބްސް ބުނާއިރު، ޝިއާ ސްޓައިލް ފިރިހެނުންނަށް ވަރަށް ކަމުދާނެކަމަށް ވެސް އޭނާ ލަފާކުރެ އެވެ. ލުއި ވިޓޯން އަދި ޑިއޯގެ ކަލެކްޝަންތަކުގައި ޝިއާ ނުވަތަ ކުޑަކޮށް ސީ-ތްރޫ ގޮތެއް ހުންނައިރު، މި ހައިވެއިސްޓެޑް ލުކްއަކީވެސް މިފަހަރުގެ އެންމެ ކާމިޔާބު އެއް ލުކް އެވެ.\nމިފަހަކުން ޕެޓާން އަދި ޕްރިންޓް ޑިޒައިންތައް މިވަނީ މާބޮޑަށް ވެސް ވައިގައި ހިފާފަ އެވެ. ގްރެފިކްސް، ފްލޯރަލް އަދި ލެޕާޑް ޕްރިންޓް ޑިޒައިންތަކެއް މިފަހުގެ މަޝްހޫރު ބްރޭންޑްތަކުގެ ކަލެކްޝަންތަކުން ފެންނަމުންދާ އިރު، މިފަހަރު ފިރިހެނުން މިވަނީ މި ސްޓައިލް މާ ބޮޑަށްވެސް ގުޅުވާލާފަ އެވެ.\nވިންދޭ ތިއީ... 29\nމަގުމަތިވެފައިވާ ބުޅާތަކަށް އޯގާތެރިކަމުގެ އަތެއް!


Deepika aai Katrina aai dhemedhu oi rulhiverikan nimumaka genaee...\nލުއި ޚަބަރު - ދީޕިކާއާއި ކެޓްރީނާ\nދީޕިކާއާއި ކެޓްރީނާއި ދެމެދު އޮތް ރުޅިވެރިކަން ނިމުމަކަށް ގެނައީ ރަންވީރު!\nމިދެތަރިން ވާހަކަ ނުދައްކާތާ ގިނަ ދުވަސްވަނީ ވެފައި\nކ. މާލެ2ޖެނުއަރީ 2019 | ބުދަ 11:31 3,568\nދީޕިކާއާއި ކެޓްރީނާ - ބޮލީވުޑް ހަންގާމާ\nބޮލީވުޑް ތަރިންގެ މެދުގައި އެކުވެރިކަން ނޯންނަ ވާހަކައަކީ އަބަދުވެސް މީޑިއާގެ ފަލަސުރުޚީ ތަކުގައި ދައްކަމުންދާ ވާހަކައެކެވެ.\nތަރިންގެ މެދުގައި އޮންނަ ރުޅިވެރިކަމުގެ ވާހަކަ ދެކެވެމުންދާއިރު ބައެއް ތަރިން ގިނަ ދުވަސްތަކަށްފަހުވެސް ރަހުމަތްތެރިކަމުގެ ގުޅުން ބަދަހިކުރެއެވެ. އެގޮތުން ސަލްމާން ޚާންއާއި ޝާޙްރުކު ޚާނަކީވެސް ދާދި ފަހުން ރަހްމަތްތެރިކަން އަލުން ބަދަހިވެފައިވާ ދެތަރިންނެވެ.\nކޮންމެއަކަސް މިކަމަށް ބޮޅެއް އިތުރުވެގެންދިޔައީ ޒަމާންތަކެއް ވަންދެން ރުޅިވެރިކަމެއްގައި ތިބި ދިޕިކާ ޕަޑުކޯންއާއި ކެޓްރީނާ ކައިފް އަލުން ރަޙްމަތްތެރިންގެ ގޮތުގައި ފެނިގެން ދިއުމުންނެވެ. މި ދެތަރިންގެ ދެމެދުގައި ރުޅިވެރިކަމެއް އުފެދިފައިވަނީ، މިދެތަރިންވެސް ކުރިން ރައްޓެހިވިކަމަށް މީޑިޔާގައި އަޑުފެތުރިފައިވާ ރަންބީރު ކަޕޫރާއި އޮޮތް ގުޅުމެއްގެ ސަބަބުންނެވެ.\nއެތައް ދުވަހެއް ވަންދެން އެއްވެސް ވަރަކަށް ވާހަކަ ނުދައްކާ އުޅުމަށްފަހު އެންމެ ފަހުން ބޭއްވި ސްޓަރ ސްކްރީން އެވޯޑުގައި ދީޕިކާއާއި ކެޓްރީނާ ވަނީ ކަރާ ކަރުޖައްސާ ސަލާންކޮށްފައެވެ.\nމިހަފްލާގައި ފިލްމު ޕަދްމަވަތީގައި ރަންވީރު ކުޅެފައިވާ ސުލްތާން އަލާއުދީން ޚިލްޖީއަށް އެންމެ މޮޅު އެކްޓަރުގެ އެވޯޑު ލިބުމުން ކެޓްރީނާ ވަނީ ރަންވީރަށް ވަގުތުން މަރުހަބާކިޔާފައެވެ. އަދި ރަންވީރު ވަނީ ކެޓްރީނާ، ދީޕިކާ ކައިރިއަށް ގެންގޮސް ދެމީހުން އެކަކު އަނެކަކަށް ބައްދަލުކުރުވާފައެވެ. އަދި ދީޕިކާއާއި ކެޓްރީނާ ވަނީ ހިނިތުންވުމާއި އެކު އެކަކު އަނެކަކަށް ސަލާންކޮށްފައެވެ.\nދީޕިކާއާއި ރަންވީރުގެ ކައިވެނީގެ ހަފްލާއަށް ދިއުމަށްފަހު ދީޕިކާއާއި ކެޓްރީނާވަނީ އިންސްޓަރގްރާމުން ފޮލޯކޮށްފައެވެ.\nކެޓްރީނާ ދެން އެންމެ އަވަހަށް ފެނިގެންދާނީ ސަލްމާންޚާންއާއި އެކު ފިލްމު ބާރަތުއިންނެވެ.\nދީޕިކާއާއި ރަންވީރު މިވަގުތު ހަނީމޫން ހޭދަކުރަމުންދާއިރު، ހަނީމޫނަށްފަހު ދީޕިކާ އޭނާ ދެން އެންމެ އަވަހަށް ފެނިގެންދާ ޗަޕާކްގެ މަސައްކަތް ފަށާނެއެވެ.


Serbia molhakun fashaifi, Costa Rica aadhaige kulhumeh\nސާބިއާ މޮޅަކުން ފަށައިފި، ކޮސްޓަރިކާ އާދައިގެ ކުޅުމެއް\nމަޓިޗަށް ބޯޅަ ދޭޏް ކޮސްތަރިކާގެ ބެންޗުން ދެކޮޅު ހެދުމުން ހިނގި ހަމަނުޖެހުން ހުއްޓުވަން މެޗުގެ އޮފިޝަލުން މަސައްކަތް ކުރަނީ\nކޮސްޓަ ރިކާގެ މައްޗަށް 1-0 ގެ ނަތީޖާއަކުން ކާމިޔާބު ހޯދައި، ސާބިއާއިން ތިން ޕޮއިންޓާއެކު ވޯލްޑްކަޕުގެ ފެށުން ރަނގަޅު ކޮށްފި އެވެ.\nމެޗުގައި ހުރިހާ ގޮތަކުންވެސް ސާބިއާގެ ކުޅުން ރަނގަޅެވެ. ނަމަވެސް މެޗުގެ ފުރަތަމަ ފަށއިގެން ރަނގަޅު ޕާސްތަކެއް ޖަހައިގެން ކޮސްޓަރިކާ ކުޅެން ފެށި އެވެ. ފުރަތަމަ ފުރުސަތު ވެސް ތަނަވަސް ކުރީވެސް ކޮސްޓަރިކާއިންނެވެ. ކޯނަރަކުން ތަނަވަސްވި ބޯޅަ، މާކޯ އުރެނާ ޕެނަލްޓީ އޭރިއާ ތެރެއަށް ނަގައި ދިނުމުން، ޖިއަންކާލޯ ގޮންޒާލޭޒް ބޮލުން ބޯޅައިގައި ކޯށްޕާލުމުން އެ ބޯޅަ ދިޔައީ ހުރަސް ދަނޑި މަތިން ބޭރަށެވެ.\nމެޗުގެ 44 ވަނަ މިނެޓްގައި ސާބިއާއިން ކޮސްޓަރިކާގެ ޕެނަލްޓީ އޭރިއާ ތެރެއަށް ނެގި ބޯޅަ، ސާގޭ މިލަންކޮވިޗް ފޮނުވާލި ބައިސްކަލް ކިކު، ކޮސްޓަރިކާގެ ކީޕަރު ކޭލޯ ނާވަސް، ދިފާއު ކުރީ އެވެ. ނަމަވެސް އޭގެ މާ ކުރިން ލައިސްމަން ހުރީ މިލަންކޮވިޗް އޮފްސައިޑް ކަމަށް ދިދަ ނަގައިގެންނެވެ.\nސާބިއާގެ ލަނޑު ލިބުނު ހިލޭ ޖެހުމަކުން މެޗުގެ 56 ވަނަ މިނެޓްގައި ކާމިޔާބު ކުރީ، އެލެގްޒެންޑާ ކޮލޮރޯވް އެވެ. އޭރިއާގެ ބޭރުން، އޭރިއާގެ ކަނާ ދިމާލުން ލިބުނު ހިލޭ ޖެހުން އޭނާ ގޯލް ތެރެއަށް ވައްދާލީ ގޯލްގެ ދަނޑިއާ ވަރަށް ކައިރިންނެވެ. އެ ބޯޅަ ސަލާމަތް ކުރަން، ރެއާލް މެޑްރިޑްގެ އެއް ވަނަ ކީޕަރުކަން ކުރަމުން އަންނަ ކޭލޯ ނާވަސް އަށް ކުރެވޭނެ ކަމެއް ނެތެވެ.\nއޭގެ ކުރިން މެޗުގެ 50 ވަނަ މިނެޓްގައި ކޮލޮރޯވް އަށް އެލެގްޒެންޑާ މިޓްރޯވިޗަށް ވެސް ވަނީ ލަނޑު ޖަހާނެ ފުރުސަތެއް ލިބިފަ އެވެ. ސާގޭ މިލަންކޮވިޗް ދިން ބޯޅަ މިޓްރޯވިޗަށް ލިބުނީ ކޮސްޓަ ރިކާގެ ޕެނަލްޓީ އޭރިއާ ރޮނގާ ހިސާބުންނެވެ. ބޯޅަ ހިފައިގެން ޕެނަލްޓީ އޭރިއާ ތެރެއަށް ވަދެ ފޮނުވާލުމުން ނާވަސް ވަނީ އެބޯޅައަށް ހުރަސް އަޅާފަ އެވެ. ނާވަސް އަތުގައި ޖެހިފައި ދިޔަ ބޯޅަ އަށް ޑޫސަން ޓަޑިޗް އެރި ނަމަވެސް ގޮންޒާލޭޒް ވަނީ އެ ބޯޅައިގައި ފުންނާބުން ޖަހައި ކޯނަރަކަށް ބޭރު ކޮށްލާފަ އެވެ.\nމެޗުގެ 76 ވަނަ މިނެޓްގައި، ކޮރޭޝިއާގެ އޭރިއާ އަރިމަތީގައި ހުރެފައި، މިޓްރޯވިޗް މަސައްކަތް ކުރީ ގޯލްކުރި މަތީގައި ހުރި ޓަޑިޗް އަށް ނަގައިދިނުމަށެވެ. އާދައިގެ ގޮތަކަށް މިޓްރޯވިޗް ނަގައިދިން ބޯޅަ ޓަޑިޗްއަށް ލިބުމުގެ ކީޕަރު ނާވަސް އަތުން ޖަހައި ދިފާއު ކުރީ އެވެ.\nމެޗުގެ 87 މިޓްރޯވިޗަށް ލިބުނު ބޯޅަ ހިފައިގެން، އޭނާ ޕެނަލްޓީ އޭރިއާ ތެރެއަށް ވަނުމުން، ގޮންޒާލޭޒް ވަނީ މިޓްރޯވިޗަށް ޗާޖު ކޮށްފަ އެވެ. މިޓްރޯވިޗް އޭރިއާ ތެރެއަށް ވެއްޓުމުން ސާބިއާގެ ބެންޗުން ޕެނަލްޓީއަކަށް އެޕީލް ކުރި ނަމަވެސް ރެފްރީ ނިންމީ ޕެނަލްޓީއެއް ނުދެ އެވެ.\nވޯލްޑް ކަޕް 2018 ކޮސްޓާރިކާ ސާބިއާ


buruniyaz: ޢައުރަ ނިވާކުރުމަކީ އިސްލާމީ ޝަރުޢުގައިވާ ގޮތަށް ހަށިގަނޑު ނިވާކުރުމެވެ\nޢައުރަ ނިވާކުރުމަކީ އިސްލާމީ ޝަރުޢުގައިވާ ގޮތަށް ހަށިގަނޑު ނިވާކުރުމެވެ\nޢައުރަ ނިވާކުރުމަކީ އިސްލާމީ ޝަރުޢުގައިވާ ގޮތަށް ހަށިގަނޑު ނިވާކުރުމެވެ. މި ގޮތުން ބަލާއިރު އިސްލާމީ ޝަރުޢުގައި ފިރިހެނާގެ ޢައުރައަކީ ފޫޅާއި ކަކުލާ ދެމެދެވެ.\nއަންހެނާގެ މޫނާއި ދެ އަތްތިލަ ފިޔަވައި މުޅި ހަށިގަނޑަކީ ޢައުރަކަމަށް ޢިލްމުވެރިން އިޖުމާޢުވެ އެވެ. ދަލީލަކީ ނޫރު ސޫރަތުގެ 31 ވަނަ އާޔަތެވެ. ނަމާދުގައި ވެސް އަންހެނުން ތިބެންޖެހެނީ މި ދެންނެވި ގޮތަށް ޢައުރަނިވާކޮށްގެންނެވެ. އަންހެނާގެ މުޅި ހަށިގަނޑަކީ ޢައުރަކަމަށް ބައެއް ޢިލްމުވެރިން ވިދާޅުވެ އެވެ. އެ ބޭފުޅުންގެ ދަލީލަކީ އަޙްޒާބް ސޫރަތުގެ 59 ވަނަ އާޔަތެވެ.\nއައުރަނިވާކުރުމަށްޓަކައި އިންސާނުން ފޭރާން ބޭނުންކުރުމަކީ، އެހެނިހެން މަޚުލޫޤޫންނާއި އިންސާނުން ތަފާތުކޮށްދޭ މައިގަނޑު ބަހާއެކެވެ. ފޭރާމަކީ ވަރަށް ވެސް ބޮޑު ނިޢުމަތެކެވެ. ރަނގަޅު ގޮތުގައި ފޭރާން ބޭނުންކުރުމުން އިންސާނާގެ ޢިއްޒަތާއި ކަރާމާތް ހިފެހެއްޓެ އެވެ. އިންސާނުންގެ ތެރެއިން ހަމަ ކޮންމެ މީހަކުމެ، އެ މީހަކީ ކުޑަ ކުއްޖެއް ކަމުގައި ވިޔަސް ނުވަތަ ބޮޑު މީހެއް ކަމުގައި ވިޔަސް، މުއްސަންޖެއް ކަމުގައި ވިޔަސް ފަޤީރެއް ކަމުގައި ވިޔަސް އައުރަ ނިވާކުރުމަށާއި ފިންޏާއި ހޫނުން ހަށިގަނޑު ރައްކާތެރި ކުރުމަށްޓަކައި އެ މީހެއްގެ ނިސްބަތުން ފޭރާން ބޭނުންކުރަންޖެހެ އެވެ.\nނިވާވާނޭ ފޭރާމެއް ނެތުމަކީ އިންސާނުންނަށް ލަދުވެތިކަމާއި ނިކަމެތިކަން އިޙްސާސްކޮށްދޭ ކަމެކެވެ. ކަންމިހެން އޮތްއިރު ފިޠުރީ ގޮތުން ދުޅަހެޔޮކަން މަތީ ހުރި ކޮންމެ އިންސާނަކުމެ އައުރަ ނިވާކުރުމަށް ސަމާލުވާނެ އެވެ. އަދި އައުރަ ކަޝްފުވުމަކަށް ނުރުހޭނެ އެވެ. މިކަމުން އެނގި ފާޅުވެގެންދަނީ އިންސާނުން ފޭރާންލައި އުޅެނީ އާދަކާދައިގެ ތެރޭގައި ހިމެނޭ ކަމަކަށްވާތީ ނޫން ކަމެވެ. އެހެނަސް އައުރަ ނިވާކުރުމަށްޓަކައި ފޭރާން ބޭނުންކުރުމަކީ އެއީ އިންސާނާގެ ޠަބީޢަތާއި ގުޅިލާމެހިފައިވާ ފިޠުރީކަމެއް ކަމެވެ.\nމިހާ ހިސާބުން މުސްލިމުން ލާން ބޭނުންކުރާ ފޭރާމުގައި ހުންނަންޖެހޭ ޝަރުޠުތަކަށް ނަޒަރުކޮށްލާނަމެވެ. ޢިލްމުވެރިން ވިދާޅުވާ ގޮތުގައި މުސްލިމުން ލާ ފޭރާމުގައި އަށް ޝަރުޠެއް ހަމަވާންޖެހެ އެވެ. ފުރަތަމަ ޝަރުޠަކީ އައުރަ ނިވާވާ ފަދަ ހެދުމަކަށް ވުމެވެ. އައުރަ ނިވާކުރުމަށް މާތްﷲ ވަނީ އަމުރުކުރައްވާފަ އެވެ. މާތްﷲގެ އަމުރުފުޅުތަކަށް އެންމެހާ މުސްލިމުން ތަބާވެ ބޯލަނބާ ކިޔަމަންވާންޖެހެ އެވެ. އެއީ ދެ ދުނިޔޭގެ ބާއްޖަވެރިކަން ހޯދުމަށްޓަކަ އެވެ. ހިލޭ މީހުންގެ ކުރިމައްޗަށް ނުކުންނަ އިރާއި އެހެނިހެން ޙާލަތްތަކުގައި އައުރަ ނިވާކުރަންޖެހޭ މިންގަނޑު ތަފާތެވެ.\nހެދުން އެޅުމުގައި ސަމާލުވާންޖެހޭ ދެ ވަނަ ޝަރުޠަކީ ލާހެދުމަކީ ގައިގެ ވަނާތައް ފާޅުވާ ފަދަ ބާރުހެދުމަކަށް ނުވުމެވެ. މާނައަކީ ހެދުން ވާންޖެހޭނީ ދޫ ހެދުމަކަށެވެ. އެހެނީ ގަޔަށް ބާރު ހެދުމަކަށްވާ ނަމަ ހެދުން އެޅުމުގެ ފުރިހަމަ މަޤުޞަދު ޙާޞިލެއް ނުވާނެ އެވެ. ހެދުން އެޅުމުގެ މައިގަނޑު މަޤުޞަދަކީ ހަށިގަނޑު ނިވާކުރުމެވެ.\nތިން ވަނަ ޝަރުޠަކީ ލާ ހެދުމަކީ ގައިގެ ހަމުގެ ކުލަ އެނގޭ ފަދަ ތުނި ހެދުމަކަށް ނުވުމެވެ. ގައިގެ ހަމުގެ ކުލަ އެނގުމަކީ ފިތުނައަކަށް ހުށަހެޅިދާނެ ކަމެކެވެ. ވީމާ، ލާހެދުމަކީ ތުނި ހެދުމަކަށް ވެގެންނުވާނެ އެވެ. ހަތަރު ވަނަ ޝަރުޠަކީ މަޝްހޫރުކަން ހޯދަން ބޭނުންކުރާ ހެދުމަކަށް ނުވުމެވެ. މިސާލަކަށް މާ ދުރަށް ފަސްބައި ދެމިފައިވާ ޒީނަތްތެރި ހެދުންތައް ހިމެނިގެންދާނީ މި ބައިގެ ތެރޭގަ އެވެ.\nފަސް ވަނަ ޝަރުޠަކީ އަނެކުންގެ ޙިއްޞުތައް ލަންބުވާލާ ފަދަ މީރުވަސް ދުއްވުމަށްޓަކައި ބޭނުންކުރާ ހެދުމަކަށް ނުވުމެވެ. އެހެނީ މި ކަމަކީ ފިތުނައަކަށް ހުށަހެޅިގެން ހިނގައިދާނެ ކަމެކެވެ. ރައްކާތެރިކަމުގެ ފިޔަވަޅު އަޅައިގެން ތިބުމުން، އެކަމުގެ ލާބަ އާއި މަންފާ ކުރާނެކަމީ ޝައްކެއް އޮތް ކަމެއް ނޫނެވެ. ހަ ވަނަ ޝަރުޠަކީ އަންހެނުން ފިރިހެން ހެދުން ނޭޅުމެވެ. އަދި ފިރިހެނުން އަންހެން ހެދުން ނޭޅުމެވެ. ހެދުން އެޅުމުގައި ޠަބީޢީ ގޮތަކީ އެ ޖިންސަކަށް ޚާއްޞަ ކުރެވިފައިވާ ހެދުމެއް އެޅުމެވެ.\nހަތް ވަނަ ޝަރުޠަކީ ކާފިރުން އަޅާފަދަ ހެދުމަކަށް ނުވުމެވެ. މިސާލަކަށް ކާފިރުން އަޅުކަންކުރަން ބޭނުންކުރާ ހެދުންތަކެވެ. އަށް ވަނަ ޝަރުތަކީ ހެދުމަކީ އޭގެ ޒާތުގައި ޒީނަތްތެރިކަން ފާޅުވާ ގޮތަށް މީހުންގެ ލޮލުގައި އަޅައިގަންނަ ފަދަ ހެދުމަކަށް ނުވުމެވެ. މީގެ އިތުރުން ލާން ބޭނުންކުރާ ހެދުމަކީ ސާފުތާހިރު ސާދާ ހެދުމަކަށް ވާންޖެހެ އެވެ. ލާން ބޭނުންކުރާ ފޭރާމުގައި އިސްވެ ދެންނެވުނު ޝަރުޠުތައް ފުރިހަމަވާނަމަ އެއީ އެ ފޭރާމަކުން ފޭރާންލާ މީހާ އަށް ޒީނަތްތެރިކަމާއި ޙިމާޔަތާއި ރައްކާތެރިކަން ލިއްބައިދޭނެ ފޭރާމެކެވެ.\nފޭރާން އެޅުމުން ލިބޭ ފައިދާ\nއިސްލާމީ ޝަރީޢަތުގައި ކަމަކަށް އަމުރު ކުރައްވާފައިވާނީ، އެކަމެއްގެ ފަހަތުގައި ތަފާތު ގިނަގުނަ ފައިދާތަކާއި ޙިކުމަތްތައް ލައްވާފައިވާއިވާތީކަން ކަށަވަރެވެ. އެފައިދާތަކުގެ މަދު މިންވަރެއް މެނުވީ އަޅުގަނޑުމެންނަށް އެނގިފައިނުވެ އެވެ. އިސްލާމީ ޝަރުޢީ އުޞޫލުތަކާ އެއްގޮތްވާ ގޮތަށް ފޭރާން އެޅުމުން އަޚްލާޤީ ގޮތުންނާއި އިޖުތިމާޢީ ގޮތުންނާއި ޞިއްޙީ ގޮތުން ގިނަގުނަ ފައިދާތަކެއް ލިބިގެންދެ އެވެ. އޭގެ ތެރެއިން ފާހަގަކޮށްލެވޭ ބައެއް ސަބަބުތަކަށް ބަލާލާނަމެވެ.\nއައުރަ ނިވާކުރުމުން ލިބޭ އިޖުޠިމާޢީ ރައްކާތެރިކަމަށް ބަލާއިރު އެންމެ ފާހަގަކޮށްލެވޭ އެއް ކަމަކީ އައުރަ ނިވާކުރުމުން ލޯތައް ރައްކާތެރިވެގެން ދިއުމެވެ. ދަލީލަކީ ނޫރު ސޫރަތުގެ 31 ވަނަ އާޔަތެވެ. އަދި ޒިނޭއާ ކައިރިވެސް ނުވުމަށް ޤުރުއާނުގައި އަންގަވާފައިވެ އެވެ. ކަންމިހެން އޮތްއިރު، އައުރަނިވާވާ ގޮތަށް ހެދުންއެޅުމަކީ ބެލުންތައް ތިރިވެ ނޭދެވޭ ޢަމަލުތަކުން ހިތްތައް ސާފުވެގެންދާނެ ކަމެކެވެ. ރޭޕްކުރުމާއި ބަދުއަޚުލާޤީ ޢަމަލުތައް މަދުވެގެންދާނެ އެވެ. ވީމާ، ނިވާކުރުމުގެ ސަބަބުން މުޖުތަމަޢަށް ވަރަށް ބޮޑެތި ފައިދާތަކެއް ކުރާނެކަން ކަށަވަރެވެ.\nހަމަ އެގޮތަށް މުސްލިމުން އައުރަ ނިވާވާ ގޮތަށް ހެދުން އަޅައިގެން ތިބޭއިރު ކުރެވިގެންދާ ޝަރަފުވެރި މަތިވެރި އިޙުސާސެއްވެ އެވެ. އެއީ އެ މުސްލިމުންނަކީ އުންމަތް ތަމްސީލުކުރަމުންދާ ބައެއްކަމުގެ އިޙްޞާސް ކުރެވުމެވެ. އަދި މުސްލިމެއްގެ ހައިސިއްޔަތުން އެ މީހަކަށް ލިބިގެންދާ ޙައްޤުތަކާއި ވާޖިބުތަކާއި ކޮނޑުގައި އެޅިފައިވާ ޒިންމާތައް ހަނދާންވަމުން ދިއުމެވެ.\nމިސާލަކަށް މާތްﷲގެ އަމުރުފުޅަށް ބޯލަނބާ ކިޔަމަން ގަތުމުގެ ގޮތުން، ބުރުގާ އަޅުއްވާ ކަނބަލުން، އެކަނބަލުން ބުރުގާ އަޅުއްވައިގެން ތިއްބަވާއިރު، އެއީ އިސްލާމީ އުންމަތް ތަމްސީލު ކުރަމުންދާ މީހެއްކަމުގެ އިޙްސާސްކުރެވެ އެވެ. އަދި މުސްލިމެއްގެ ހައިސިއްޔަތުން އޭނާގެ ކޮނޑުގައި އެޅިފައިވާ ޒިންމާތައް ހަނދާންވާނެ އެވެ. ފަސްވަގުތު ނަމާދުކުރަންޖެހޭ ކަމާއި މުސްލިމުންނަށާއި މުޅި އިސްލާމީ އުންމަތަށް ނަޞްރު ދެއްވުން އެދި ދުޢާކުރަންޖެހޭކަން ހަނދާންކޮށްދޭނެ އެވެ. އެއީ ތަފާތު ޔުނިފޯމުތަކުގައި ވަޒީފާގެ މާޙައުލުގައި މަސައްކަތް ކުރަމުންދާއިރު އެބައިމީހުންނަށް އެބައިމީހުންގެ ޒިންމާ ހަނދުމަވާ އުޞޫލުންނެވެ. ނަތީޖާއަކަށްވާނީ ޒިންމާދާރު ބަޔަކު މުޖްޠަމަޢުގައި އިތުރުވުމެވެ. މުޖުތަމަޢުގެ އަމަން އަމާންކަން ޤާއިމްވަމުން ދިއުމެވެ.\nމުޖުތަމަޢުން މީހަކު ދެނެގަންނަނީ އޭނާ އެ މުޖްތަމަޢެއްގައި ތަމްސީލުކުރާ ގޮތަކުންނެވެ. އަންހެނަކު ނިވާކޮށްފައި ހުންނަނަމަ، މުސްލިމް މުޖްޠަމަޢުތަކުން އެ މީހަކު ބޮޑަށް ބަލައިގަންނާނެކަމީ ފެންނަން އޮތް ބޮޑު ޙަޤީޤަތެކެވެ. މުސްލިމް އަންހެން ކަނބަލުން އިސްލާމީ ޝަރުޢީ މިންގަނޑުގެ ތެރޭގައި ނިވާވަނީ އެކަނބަލުންގެ ރުހުމާއި ފުރިހަމަ ހިތްހަމަޖެހުމާއެކުގަ އެވެ. އެކަނބަލުންނަށް ލިބޭ ޝަރަފާއި ރައްކާތެރިކަމަށްޓަކައެވެ. އެހެނީ ކަންކަމުގައި ކުރިއަރައި ގޮސް ކާމިޔާބު ހޯދުމަކީ، ނިވާވުމުގެ ސަބަބުން، ހުރަސް އަޅާ ކަމެއް ނޫންކަން އުންމަތުގެ މުސްލިމް ކަނބަލުންވަނީ ސާބިތުކޮށްދެއްވައިފަ އެވެ.\nނިވާނުކޮށް ތިބުމުން މެދުވެރިވާ ގެއްލުންތަކަށް ބަލާއިރު، އައުރަ ނިވާނުކޮށް އުޅުމަށް ނިންމޭ ނިންމުން ގިނަ ފަހަރަށް ވެގެންދަނީ، އެ މީހަކަށް ލިބިފައިވާ ރީތިކަން ހާމަކޮށް، އެހެން މީހުންގެ ސަމާލުކަން ހޯދަން އުޅެވ ޭގޮތެއް ކަމުގަ އެވެ. މި ކަމުގައި ދެއްކުންތެރިކަން ވަރަށް ބޮޑަށް އެކުލެވިގެންވެ އެވެ.\nދެއްކުންތެރިކަމަކީ އިސްލާމް ދީން ވަރަށް ބޮޑަށް މަނާކުރާ ސިފައެކެވެ. މިސާލަކަށް ދަންނަވަނީ ނަމަ، ޓީވީ ޗެނަލްތަކާ އިޝްތިހާރުތަކުން ދައްކާ ތަފާތު ޑިޒައިންތަކުގެ ހެދުންތައް ހޯދުމާއެކު، އަވަސް އަވަހަށް ފެޝަން ބަދަލުކުރުމާއި، ބޮލުގެ ކުލަ އާއި ބޮލުގެ ޑިޒައިން އަވަސް އަވަހަށް ބަދަލުކޮށް ހެދުން މިއީ އަބަދުގެ ވިސްނުން ކަމުގައިވުމީ، އެ މީހެއްގެ ސިކުނޑި އަށް އެކަމުގެ ނޭދެވޭ އަސަރުކުރާނެ ކަމެކެވެ.\nPosted by buruniyaz.com at 2:28 AM


Vazeefaage Furusathu - Computer Programmer\nވަޒީފާގެ ފުރުސަތު - ކޮމްޕިއުޓަރ ޕްރޮގްރާމަރ\nކޮމްޕިއުޓަރ ސައިންސް ރޮނގުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލުކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ސެޕްޓެންބަރު 30 ވާ ބުދަ ދުވަހުގެ 13:00 ގެ ކުރިން، އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 އޮކްޓޫބަރު 11 އާއި އޮކްޓޫބަރު 20 އާ ދެމެދު، އައްޑޫސިޓީ ކައުންސިލްގެ އިދާރާގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއު އަށް ހާޒިރުވުމަށް ތައްޔާރުވެގެން ތިބުން އެދެމެވެ.\nސުންގަޑި: 2020-09-30 13:00:00


Sanam band original lavathakaa dhimaa ah | Mihaaru\nސަނަމް ބޭންޑްގެ މެމްބަރުން: ބޭންޑްގެ މިހާރުގެ އަމާޒަކީ އަމިއްލަ ލަވަތައް ހެދުން.\n"ސަނަމް" ބޭންޑް އޮރިޖިނަލް ލަވަތަކާ ދިމާއަށް\n27 މެއި 2016 - 07:59\nއިންޑިއާގެ ޒުވާން ބޭންޑް "ސަނަމް" އަކީ މިހާރު ދިވެހިންނަށް އާ ބޭންޑަކަށް ގައިމު ވެސް ނުވާނެ އެވެ. ވެރި ރަށް މާލެ އާއި ރާއްޖޭގެ އެންމެ ދެކުނުން އައްޑޫގައި މި ބޭންޑް ވަނީ ޝޯތައް ދީ ދިވެހި ފޭނުން އުފާކޮށް، ދިވެހިންގެ ހިތްތަކުން ޖާގަ ހޯދައިފަ އެވެ.\nހަމަ މިއާ އެކު ރާއްޖޭގެ މަޝްހޫރު އަންހެން ލަވަ ކިއުންތެރިޔާ މީރާ މުހައްމަދު މާޖިދާ އެކު، ސަނަމް ބޭންޑުން ވަނީ ލަވައެއް ރެކޯޑްކޮށް، އެ ލަވައިގެ ވީޑިއޯ ވެސް ހަދައި ބެލުންތެރިންގެ ހިތް އަތުލައިފަ އެވެ.\nބޭންޑްގެ ލީޑް ވޯކަލިސްޓް އަދި ދިވެހި އަންހެން ކުދިންގެ ހިތްތައް ކަތިލައިލި ސަނަމް އާއި މީރާގެ ލަވައިގެ ވީޑިއޯ ހަދައިފައި ވަނީ އައްޑު އަށް ކުރި ދަތުރުގައި ކެނަރީފް ރިސޯޓްގަ އެވެ.\nމީރާ އާ އެކު ސަނަމް ބޭންޑުން ތައްޔާރު ކުރި ލަވަ.\nއެ ރިސޯޓްގައި އެ ބޭންޑުން ވަނީ އިތުރު އެހެން ލަވައެއް ވެސް ޝޫޓްކޮށް، އެ ލަވަ ވެސް މިދިޔަ އަހަރު އާންމުކޮށްފަ އެވެ.\nދުނިޔޭގެ އެކި ކަންކޮޅުތަކުގައި އަބަދުވެސް ޓުއާތައް ބާއްވަމުން އަންނަ ސަނަމް އިން މިހާރު ބޭންޑުގެ ފޭނުންނަށް ދޭ އުފާވެރި ހަބަރެއް ވެސް އެބަ އޮތެވެ. އެއީ މި އަހަރުން ފެށިގެން މުޅިން ވެސް ބޭންޑްގެ އޮރިޖިނަލް ލަވަތައް ފޭނުންނާ ހަމައަށް ގެނެސް ދޭން މަސައްކަތްކުރާ ވާހަކަ އެވެ.\nސަނަމް ބޭންޑްގެ ރަސްމީ ފޭސްބުކް ޕޭޖްގައި ބުނެފައި ވަނީ މި އަހަރަކީ އޮރިޖިނަލް ލަވައިގެ އަހަރެއް ކަމަށެވެ. އެގޮތުން ބޭންޑުން ތައްޔާރު ކުރި އަމިއްލަ އާ ލަވަ "އިޝްޓައިލް" މިހާރު ވަނީ ދައްކާލައިފަ އެވެ.\nބޭންޑުން ބުނީ މިފަދަ އެތައް ލަވަތަކެއް އަދި ކުރިއަށް ހުރީ ކަމަށެވެ. އިންތިޒާރު ކުރަން ޖެހޭ ކަމަށެވެ.\nސަނަމް ބޭންޑްގެ އާ ލަވަ "އިޝްޓައިލް"\nއަމިއްލަ އުފެއްދުންތަކާ ދިމާ އަށް ބޭންޑް މިސްރާބު ޖަހާފައިވާ އިރު، ފާހަގަކޮށްލެވޭ ކަމަކީ "ސަނަމް" އަކީ ކުރީގެ ހިންދީ ލަވަތައް މި ޒަމާނީ ރަހަތަކާ އެކު ގެނެސް ދޭން ވަރަށް ކުޅަދާނެ ބޭންޑެއް ކަމެވެ. އެ ބޭންޑް ގިނަ ބަޔަކު ބަލައިގަތީ ވެސް އެ ލަވަތާ އެކުގަ އެވެ.\nސަނަމްގެ ހިތްގައިމު އަޑުން ހިންދުސްތާންގެ ރަން ޒަމާނުގެ ލަވަތައް އިއްވައިލާ އިރު، ބޭންޑްގެ ފޭނުން އެހެރަ އަރާ ފޯރިއާ އެކު، އެ ބޭންޑް ދެކެ އެތައް ބަޔަކު ލޯބިވާކަން ދައްކުވައިދެ އެވެ. ކުރީގެ ލަވަތަކުން ފޭނުން ހެއްވާލައި ރޮއްވާލައި އުފާކޮށްދޭ ދިނުމަކީ ބޭންޑަށް އެތައް ބަޔަކު ސަޕޯޓް ކުރާ އެއް ސަބަބެވެ.\nފޭނުން އަދިވެސް އުންމީދު ކުރާނީ އޮރިޖިނަލް ލަވަތަކާ ދިމާ އަށް ބޭންޑް ދިޔަޔަސް، ސަނަމް ބޭންޑްގެ ސިގްނޭޗާއަކީ ކުރީ ޒަމާނުގެ ލަވަތައްކަމުން އެ ލަވަތައް އަދިވެސް އިވޭނެ ކަމަށެވެ.\nސަނަމް އިން ކެނަރީފްގައި ޝޫޓް ކުރި "ގުލާބީ އާންކޭން"\nހަތަރު މެމްބަރުން ހިމެނޭ މި ބޭންޑަކީ ދިވެހިންގެ ތެރޭގައި ވަރަށް މަގުބޫލް ބޭންޑެކެވެ. އެކަން ދިވެހިން ވަނީ ރާއްޖޭގައި ބޭންޑުން ބޭއްވި ދެ ޝޯ އިން ވެސް ސާބިތުކޮށް ދީފަ އެވެ.\nއިތުރު ލިޔުންތައް ސަނަމް ޕޫރީ


Ras Online - މިދިޔަމަހު އެއްލައްކަ ސާޅީސްތިންހާސް ފަތުރުވެރިން ޒިޔާރަތް ކޮށްފި\nމިދިޔަމަހު އެއްލައްކަ ސާޅީސްތިންހާސް ފަތުރުވެރިން ޒިޔާރަތް ކޮށްފި\nއަހުމަދު ޝާހް4ސެޕްޓެމްބަރު 2021 - 13:14\nރާއްޖެއަށް މިދިޔަމަހު އެއްލައްކަ ސާޅީސްތިންހާސް ފަތުރުވެރިން ޒިޔާރަތް ކޮށްފިއެވެ.\nފަތުރުވެރިކަމާބެހޭ ވުޒާރާއިން އާއްމުކޮށްފައިވާ ތަފާސްހިސާބުތައް ދައްކާގޮތުން ނިމިދިޔަ އޯގަސްޓްމަހު ރާއްޖެއަށް ޒިޔާރަތްކޮށްފައިވަނީ 143،599 ފަތުރުވެރިންނެވެ.\nރާއްޖެއަށް ޒިޔާރަތްކުރާ ފަތުރުވެރިންގެ މަޢުލޫމާތު ހާމަކުރުމަށް ފަތުރުވެރިކަމާބެހޭ ވުޒާރާއިން ޢާއްމުކޮށްފައިވާ ތަފާސްހިސާބުތައް ދައްކާގޮތުން މިއަހަރު މިހާތަނަށް ރާއްޖެއަށް 750،000 އަށްވުރެ ގިނަ ފަތުރުވެރިން ވަނީ ޒިޔާރަތް ކޮށްފައެވެ. އެގޮތުން އޯގަސްޓްމަހު ރާއްޖެއަށް ޒިޔާރަތް ކޮށްފައިވަނީ 143،599 ފަތުރުވެރިންނެވެ. ޖެނުއަރީމަހު ރާއްޖެއަށް 92،103 ފަތުރުވެރިން ޒިޔާރަތް ކޮށްފައިވާއިރު، ފެބްރުއަރީމަހު 96،882 ފަތުރުވެރިން ވަނީ ޒިޔާރަތް ކޮށްފައެވެ.\nމިއަހަރު މިހާތަނަށް އެންމެ ގިނަ ފަތުރުވެރިން ރާއްޖެއަށް ޒިޔާރަތް ކޮށްފައިވަނީ ރަޝިޔާއިންނެވެ. އެޤައުމުން ރާއްޖެއަށް ފަތުރުވެރިން ޒިޔާރަތް ކުރި ނިސްބަތް 21.3 އިންސައްތައިގައި ހުރިއިރު، ދެވަނައަށް އެންމެ ގިނަ ފަތުރުވެރިން ޒިޔާރަތްކުރި އިންޑިއާއިން ޙިއްސާކުރަނީ 20.5 އިންސައްތަ ފަތުރުވެރިންނެވެ. މިއަހަރު އެވްރެޖްކޮށް ރާއްޖެއަށް ދުވާލަކު ޒިޔާރަތް ކޮށްފައިވަނީ، 3،109 ފަތުރުވެރިންނެވެ.\nތަފާސްހިސާބުތައް ދައްކާގޮތުން ފަތުރުވެރިންނަށް ހިދުމަތްދޭ 836 ތަނެއް މިހާރު ވަނީ ހުޅުވާލާފައެވެ. އެގޮތުން 156 ރިސޯޓަކާއި، 143 ސަފާރީގެ އިތުރުން 10 ހޮޓަލަކާއި، 527 ގެސްޓްހައުސްއެއް ވަނީ ހުޅުވާފައެެވެ. މިއީ 50،310 ބެޑް ކެޕޭސިޓީއެވެ. އަދި ރިސޯޓުތަކުގެ ބެޑް ކެޕޭސިޓީއަކީ 36،932 އެވެ.


Ras Online - ޓިމް ސޯޔާއަކަށް ދިވެހީންގެ އަޑެއް ނީވޭ؛ ކިޔާ އެއްޗެއް އަމުދުން ނުވެސް އެނގޭ!\nޓިމް ސޯޔާއަކަށް ދިވެހީންގެ އަޑެއް ނީވޭ؛ ކިޔާ އެއްޗެއް އަމުދުން ނުވެސް އެނގޭ!\nޒަހީނުއްދީން ސަޢީދު 28 އޭޕްރީލު 2022 - 20:0\nބޭންކް އޮފް މޯލްޑިވްސްއަށް ނުވަތަ ބީއެމްއެލަށް ދިވެހީން ބަރޯސާވެ އަދި ޚިދުމަތް ހޯދުމުގައި ގިނަ ދިވެހީން އެބޭންކަށް އިސްކަން ދެނީ ސަބަބު ތަކެއް ނެތިއެއް ނޫނެވެ. މީގެ އެންމެ ބޮޑު ސަބަބަކީ ދިވެހި ގައުމީ ބޭންކްގެ ނަމުގައި އަދި ދިވެހި ގައުމީ ބޭންކްގެ ގޮތުގައި، ދިވެހީންގެނަން ބޭނުންކޮށްގެން އެބޭންކް ހިންގުމެވެ. މީގެއިތުރުން އެބޭންކަކީ ދިވެހީންގެ ގައުމީ ބޭންކަށްވާތީ ރާއްޖޭގައި ހިންގާ އެހެން ބޭންކް ތަކަށް ނުލިބޭ އިނާޔަތްތަކަކާއި ޚާއްޞަ ކަމަކާއި އިތުރު މަންފާތަކެއް ސަރުކާރާއި ދުނިޔޭގެ މާލީ އިދާރާތަކުން އެބޭންކަން ލިބެނީވެސް މިސަބަބުތަކަށް ޓަކައެވެ. އެބޭންކުގެ ހިއްސާ ގަނެގެން ގިނަ ދިވެހީން އެވިޔަފާރީގައި ބައިވެރިވެ ތިބީވެސް އެހެން ވެގެންނެވެ. އަދި އާންމު ރައްޔިތުންނަށް އާންމުގޮތެއްގައި މާލީ ގޮތުން ދައުލަތުން ނޫނީ ސަރުކާރުން ލިބިދޭން ޖެހޭ ނޫނީ ފޯރުކޮށްދޭން ޖެހޭ ފަސޭހަތަކާއި އެހީތެރިކަން ހޯދުމަށް ރައްޔިތުން ބީއެމްއެލް އިހުތިޔާރު ކުރާ އެންމެ ބޮޑު އެއް ސަބަބަކީ ވެސް އެއީއެވެ. ބޭންކުން ރައްޔިތުންނަށް އެޚިދުމަތްތައް ދެނީ ވެސް އެހެން ވެގެންނެވެ. މިއީ ގިނަ ދިވެހީން ދަންނަ ކަންކަމެވެ.\nދިވެހި ގައުމީ ބޭންކޭ ކިޔާފައި ދިވެހީން އެބޭންކުން އެއްވެސް ޚިދުމަތެއް ހޯދަނީ ހިލެއަކު ނޫނެވެ. ކިތަންމެ ކުޑަ ކުޑަ ލޯނެއް ނެގިޔަސް އެލޯނު ދެނީ ބޮޑު އިންޓަރަސްޓް ނުވަތަ ފައިދާ ލިބޭ ގޮތަށެވެ. ފައިސާގެ މުއާމަލާތް ކުރަން ކޭޝް ކާޑް ނުވަތަ ކްރިޑިޓް ކާޑުގެ މުއާމަލާތްތައް ހިންގަނީވެސް ހިލެއަކު ނޫނެވެ. ހަމަ ބޮޑުކޮށް އިންޓަރަސްޓް ނަގައިގެންނެވެ. މިއީ ރައްޔިތުންނަށް މިއަދު ކިޔައިދީ ބުނެދޭން ޖެހޭ ވަރަށްވުރެ ރައްޔިތުން މާ ފަރިތަ ވާހަކަ ތަކެކެވެ. އެހެންވީމާ މި ވާހަކަތައް ބަހައްޓާފައި އަޅުގަނޑު ދައްކާން މިއުޅޭ ވާހަކައަށް ޖެހިލާނަމެވެ.\nދިވެހި ރާއްޖެއަށް ބޭރުފައިސާ ވަންނަ އެންމެ މުހިންމު ނުވަތަ މައިގަނޑު ވިޔަފާރިއަކީ ފަތުރުވެރިކަމުގެ ވިޔަފާރިއެވެ. ދިވެހީން ބާނާ މަސްކޮޅު ވިއްކައިގެން ވެސް ކޮންމެވެސް އެއްޗެއް ނުލިބެއެކޭ ނޫނެވެ. މިދެންނެވި ބޭރުފައިސާ ވަންނަ ވިޔަފާރި ހިންގަނީ ދިވެހި ރައްޔިތުންގެ ބިންތަކުގައެވެ. ރިސޯޓްތައް ހަދަން ދައުލަތުން، ސަރުކާރުން ކުއްޔަށް ދޫކުރާ ރަށްތަކަކީ ދިވެހީންގެ މިލްކެވެ. އެހެންވީމާ އެއިން ލިބޭ ނަފާއިން ގައުމު ހިންގާފައި ދިވެހީންނަށްވެސް އެއްޗެއް ދޭން ޖެހޭނެކަން އެއިރަކު އޮންނަ ސަރުކާރަކުން ވެސް ގަބޫލުކުރާނެއެވެ. ނޫނީ ކުރާން ޖެހޭނެއެވެ. އެހެންވީމާ ދިވެހި ވިޔަފާރިތަކަށް ބޭނުންވާ ފައިސާގެ އިތުރުން ދިވެހީންގެ އަމިއްލަ ބޭނުންތަކަށް ބޭނުންވާ ބޭރުފައިސާ ވެސް ލިބޭނެ މަގެއް ސަރުކާރުން އޮންނަނީ ފަހިކޮށްދީފައެވެ. ގިނަ ބަޔަކަށް އެނގިފައި އޮންނަ ގޮތުން އެކަން ހަވާލުކޮށްފައި އޮންނަނީ މިދެންނެވި ދިވެހި ގައުމީ ބޭންކާއެވެ.\nބޭންކް އޮފް މޯލްޑިވްސް ނުވަތަ ދިވެހި ގައުމީ ބޭންކުން އެންމެ ގިނަ ދިވެހީން ހޯދާ އެއް ޚިދުމަތަކީ ކޭޝް ކާޑާއި ކްރިޑިޓް ކާޑުގެ ޚިދުމަތެވެ. އެޚިދުމަތް ދިވެހީން ހޯދަނީ ހަމައެކަނި ރާއްޖޭގައި އެކާޑު ބޭނުން ކުރުމަކަށް ނޫނެވެ. ބޭރު ގައުމުތަކަށް ގޮސް އުޅޭއިރުއާއި ބޭރުގައުމުތަކުގައި ދިރިއުޅޭ އިރުއާއި ބައިނަލްއަޤްވާމީ މާލީ މުއާމަލާތްތަކުގައި ވެސް އެކާޑުތައް ބޭނުން ކުރެވޭތީއެވެ. އެކަމަކު އެއީއަކީވެސް ހިލެއަކު ނޫނެވެ. ކާޑު ބޭނުންކޮށްގެން ކުރާ ކޮންމެ މުއާމަލާތަކަށް ބޮޑު އަގު ދީފައެވެ. ބޭންކަށް ވެސް ބޮޑު ފައިދާ ލިބޭ ގޮތަށެވެ. މިއީ ވެސް ގިނަ ދިވެހީން ނިކަން ފަރިތަ މައުލޫމާތެކެވެ.\nބޭންކުން ދޫކުރާ މިދެންނެވި ކާޑު ތަކުގެ ޚިދުމަތް ދިވެހީން ބޭނުން ކުރަނީ ވަރަށް މުހިންމު ބޭނުން ތަކުގައެވެ. އެއީ ހިލޭ ބަޔަކު ދޭ ފައިސާއެއް ނޫން ވީމައެވެ. ކޭޝް ކާޑު ވިއްޔާ ބޭނުން ކުރެވެނީ އަމިއްލަ އެކައުންޓްގައި ހުންނަ ފައިސާއެވެ. ކްރިޑިޓް ކާޑު ވިއްޔާ ބޮލުގައި އެޅިފައި އޮންނަ ބޮޑު ދަރަންޏެއް ގޮތަށް ދެކިގެންނެވެ. ބޮޑު އިންޓަރެސްޓް ނަގާނެކަން ވެސް ދެނެ ތިބެއެވެ.\nނަމަވެސް މިފަހަކަށް އައިސް މި ކާޑަކީ އާންމު ދިވެހީންނަށް މާބޮޑު ބޭނުމެއް ކުރެވޭ އެއްޗަކަށް ނުވެއެވެ. އޭއްޗެއް މިހާރު ދީފައި އޮންނަނީ ހަސަނަށް އޮޑިދޭ ބީދައިންނެވެ. ދަންނަވަން މިއުޅެނީ އެއީ މިހާރު އާންމު ދިވެހި ރައްޔިތުންނަށް ހަމަ ވަރަށް ބޭކާރު އެއްޗަކަށް ވެފައި ވާ ވާހަކައެވެ. ކާޑު އޮންނަނީ ދީފައެވެ. އެކަމަކު އޭގައި ނެގޭ ގޮތަށް ނޫނީ ބޭނުން ކުރެވޭ ގޮތަށް ދޫކޮށްފައި ހުންނަނީ މަދު ޑޮލަރުކޮޅަކަށްވާ މިންވަރެކެވެ. ރާއްޖެއިން ބޭރުގައި ކިތަންމެ ބޮޑު މުހުތާދެއް ޖެހުނަސް އެކާޑަކުން ކުރެވޭ ކަމެއް ހަމަ ހަރާމެވެ. މިހެން ދެންނެވީމާ އެތަނުގެ މޫނުމަތި ރީތިކުރަން އުޅޭ ކުދިން އެއީ ހުސް ދޮގޭ ބުނެފާނެއެވެ. އެބުނަނީ އެތާނގައި މިހާރު އެހުންނަ ފަރަންޖީ ބޮސް ދިފާޢު ކުރުމަށެވެ. ބޭންކުން ދީފައި އޮންނަ ކަމަށް އެބުނާ ލިމިޓުން ރާއްޖެއިން ބޭރު ގައުމެއްގައި ހަފުތާއަކު ކައިބޮއި ނުހެދޭނެއެވެ. ރަނގަޅަށް ކައިބޮއިފިއްޔާ ދެން ނިދާން ޖެހޭނީ މަގުމަތީގައެވެ. މިއީ ހައްގު ތެދުކަން މީސް މީޑިއާގައި މީހުން ދައްކާފައި އެހެރަ ވާހަކަތައް ބަލައިލީމާ ކޮންމެ މީހަކަށް ވެސް އެނގޭނެއެވެ.\nދިވެހީންގެ ބޭންކުން ދިވެހީންނަށް ދޫކޮށްފައިވާ ކާޑުތައް ބޮޑުތަޅުއަޅުވައި ބަންދުކޮށް އިސްކުރުލައި ލިމިޓް ކުރީ ކޯވިޑްގެ އާލަމީ ވަބާގައި ރަންބިސް އަޅާ ކުކުޅު ބިސް އެޅުން ހުއްޓާލީމައެވެ. އެކަން އެންމެން ވެސް ގަބޫލުކުރިއެވެ. ދިވެހީންގެ ބޭންކް ހިންގަން ހަވާލުކޮށްފައި އެހުންނަ ޓިމް ސޯޔާ އެކަން ވަރަށް ބަރާބަރަށް ކުރިއެވެ. ކޮށްފައި ބުނީ ކޮންމެހެން ބޭނުންވާ ކަންކަމަށް ބޭނުންވާ ބޭރުފައިސާ ވެސް މަދުވަމުންދާތީ އެކަން ކުރަން ޖެހުނީ ކަމަށެވެ. އެހެންވީމާ އެބުނާހެން ކާޑުކޮޅާ، ތެޔޮކޮޅާ، ބޭސްކޮޅާ، އަލުއިކޮޅާ، ފިޔާކޮޅާ، ބިސްކޮޅު ނުލިބިދާނެތީ ދިވެހީންވެސް އެކަން ގަބޫލުކޮށްގެން މަޑުމަޑުން ތިބީއެވެ.\nޓިމް މިއެޅި ފިޔަވަޅުގެ ސަބަބުން ބޭރުގައި ދިރިއުޅޭ ދިވެހީންނަށާއި ބޭރުގައި ތިބި ކިޔަވާ ކުދީންނަށް ވަރަށް ދަތިވިއެވެ. އެއިން ކާޑަކުން ބޭރަށްދާން ޓިކެޓެއްވެސް ގަނެ ނުލެވެއެވެ. މިހެން ބުނީމާ ވެސް އެތާ އެސޮރުގެ މޫނުމަތި ރީތިކުރަން ތިބޭ ކުދިން ބުނާނީ "އެއީ ހުސްދޮގޭ އެތަނަށް ލިއުނީމާ ލިއުންތައް ފޮނުވީމާ ލިމިޓް ބޮޑޫކޮށްދެއޭ" އެވެ. މިބުނަނީ ހަމަ ހައްގު ތެދެކެވެ. އެބުނާ ލިއުންތައް ލަމުން ލަމުން ގޮސް ނުވިހާ ކުއްޖާގެ ފޫޅުމާ ފޯމު ލާށޭ ބުނެގެން އެލީމާ ވެސް ތިޔަ ބުނާ ޓިމް ޖަހަނީ ރިޖެކްޓެވެ. މީގެ ހެކި ވެސް އެބަހުއްޓެވެ.\nދެން ޓިމް މިސަކަރާތެއް ޖަހަން ފެށީމާ ވީގޮތަކީ އޭގެސަބަބުން ރާއްޖޭގައި ޑޮލަރުގެ ކަޅު ބާޒާރެއް އުފެދި އެ ވިޔަފާރީގެ ޑިމާންޑް ބޮޑުވެ އެހެން ގޮތެއް ނެތިގެން ކަޅުބާޒާރުން ބޮޑު އަގުގައި ދިވެހީންނަށް ޑޮލަރު ގަންނަން މަޖުބޫރުވީއެވެ. ކާޑަކަށް 250 ޑޮލަރު ދިން އިރުވެސް ދިވެހީން ދަތި ހާލުގައި އުޅުނެވެ. އެކަމަކު އޭގެ ދުވަސް ކޮޅެއް ފަހުން އެބުނާ ރަންބިސްއަޅާ ކުކުޅު މަދުމަދުން ބިސް އަޅާން ފަށައިފިއެވެ. މިއަދު އެއްކަލަ ކާޑުގެ ލިމިޓަށް ކުޑަކުޑަ ދުލެއް ދީފައި ޓިމް އެއޮތީ ނިދާފައެވެ. ނޫނީ ފިލައެވެ. މިއަދު ރަންބިސް އަޅާ ކުކުޅު ހެސް ކިޔާފައި އެއޮށްގެން ބިސްއަޅާ ނަގަނީއެވެ. ކުރީގައި ބިސް އަޅައި އުޅުނު ވަރަށް ވުރެވެސް ގިނައިން މިހާރު ބައެއް މަސްމަހު ބިސް އަޅާ ކަމަށް ވެއެވެ. އެހެންވީމާ މިއަދު ކަޅު ބާޒާރުގައި ޑޮލަރަށް ވުރެ ގިނަ އެއްޗެއް ނެތެވެ. އެއްފަހަރާ އެއް މިލިއަން ޑޮލަރު ގަންނާން ބޭނުން ވިޔަސް ކަޅު ބާޒާރުގައި އެއޮތީ ބޭނުން ވަރަކަށް އޭތި ލިބޭށެވެ. އެހެންވީމާ އާންމު ބަހުރުވައިން ދިވެހީން ބުނެ އުޅެނީ މިތާގައި ޑޮލަރު "ބޯކޮށް" އެބައޮތޭ އެވެ.\nމިއާއެކު މިއަދު އާންމު ރައްޔިތުން އެބުނާ ޓިމް ސޯޔާއާއި އެންމެ ގިނައިން ކުރާ ސުވާލަކީ، "ކޯވިޑަށް އެޅުވި ޑޮލަރު ލިމިޓް ބޯޑު އަދިވެސް ނަގާކަށް ނުވޭ ހެއްޔެވެ؟ ޓްވިޓާގައާއި އެފްބީ ގައި ވެސް ގިނަ ދިވެހީން މިއަދު އެ ސުވާލު އެބަކުރެއެވެ. ބޭންކް އޮފް މޯލްޑިވްސް ކައިރީގައި އެމީހުން އެއަހަނީ، "ކާޑުގެ ލިމިޓް އަދިވެސް ބޮޑު ކުރާކަށް ނުވޭ ހެއްޔެވެ؟" އެމީހުން އަދި ޓިމް ކައިރީގައި ބުނަނީ "އެއީ ކޯވިޑާ ގުޅިގެން އެޅުވި ބޯޑެއް ވިއްޔާ މިހާރު ނައްޓާކަން ނުވޭ ހެއްޔެ؟" އަދި، "މިހާރު ދެން އެބޯޑެއް ނުނެގިގެން ތިޔަ އުޅެނީ އޭރު އެބުނި ގޮތަށް ކޯވިޑާ ގުޅިގެން ލިބުން ދަތިވި ޑޮލަރު، ދަތިވިގޮތަށް ތާށިވެ ޒަރޫރީ ބޭނުމަށް ބޭނުންކޮށްފާ އާންމު ދިވެއްސަކަށް ދޭވަރަށް އަދިވެސް އެއްޗެއް ނުލިބޭތީ ހެއްޔޭ" ވެސް އެމީހުން އެބަ ސުވާލު ކުރެއެވެ.\nއެކަމަކު މިއަޑުތަކެއް ބޭންކަކަށް ވެސް އެބޭންކް ހިންގަން ލާފައި އެހެރެ ޓިމް ސޯޔާގެ ކަންފަތަކަށް ވެސް ނީވެއެވެ. ބައެއް މީހުން ބުނާ ގޮތުގައި އެކަލޭގެއަށް އެއަޑުތައް ނީވެނީ ދިވެއްސަކަށް ނޫންވީމާ ދިވެހި ބަސް ނޭނގޭތީއެވެ. އަނެއް ބަޔަކު ބުނަނީ އެސޮރުގެ ފަރަންޖީ ބަހުރުވައިން ލިޔުނަސް އެސޮރަށް ނޭގޭ ކަމަށެވެ. ވާނީވެސް އެހެންތާއެވެ. އެއީ ދިވެހި ލޭ ހިނގާ ދިވެހި ރައްޔިތެއް ނޫނެވެ. ދިވެހީންގެ މުހުތާދު ތަކެއް ތިޔަ ބުނާ ޓިމަކަށް ނޭނގޭނެއެވެ. އަމުދުން ދިވެހީންނާމެދު އަގަލެއް ކުލުނެއްވެސް އެސޮރުގެ ނުހުންނާނެއެވެ. އެހެން ނޫންނަމަ އެވަރަށް ދިވެހި ރައްޔިތުން އެވާހަކަ ދައްކާއިރު ޓިމުގެ ހިތައް ކޮންމެވެސް އަސަރެއް ކުރާނެކަން ޔަގީނެވެ.\nނޫނީ ދެން އެވަނީ އެހެން ގޮތެކެވެ. އޭނާއަށް މުސާރަ ލިބެނީ ޑޮލަރުން ވީމާ އޭނާއަށް ދަތި ނުވަނީއެވެ. އަދި އޭނާ އެމަގާމު ދިފާއުކުރަން ޑޮލަރުކޮޅުކޮޅު ދޭން ޖެހޭ އިއްޒަތްތެރި މެންބަރުންނަށާއި ވެރީންނަށް "ބޯކޮށް" ޑޮލަރު ދެނީއެވެ. އެހެން ނޫންނަމަ އާންމު ދިވެހި ރައްޔިތުން އެދައްކާ ވާހަކަ އަޑު އިވިގެން ޓިމް ނޫނަސް، އެ އިއްޒަތްތެރިން ޖަލްސާގައި ވެސް އެވާހަކަ ދައްކާނެއެވެ. އެސޮރު ކޮމިޓީއަށް ގެނަސްގެން ވެސް ސުވާލުކޮށް ރޭރުކުރާނެކަން ޔަގީނެވެ. އެހެން ނޫންނަމަ އާންމު ދިވެހި ރައްޔިތުންނަށް ޑޮލަރެއް ނުލިބިގެން، ސަލާން ޖަހައިގެންވެސް ނުލިބުނީމާ ބޮޑު އަގުގައި ގަންނަން ޖެހިގެން އެވާހަކަ ދައްކާއިރު އެމީހުން އަޅައިލީހެވެ. އެމީހުން ޖަލްސާގައި އެވާހަކަ ދެއްކީހެވެ.\nމަޖިލީހުގެ މެންބަރުންނަށް އެފަދަ އަޑުތައް އިއްވުމަށް އާންމުކޮށް ރައްޔިތުން ގޮސް އުޅެނީ މަޖިލިސް ދޮށަށެވެ. އެހެންވީމާ ޓިމަށް އެއަޑު އިއްވާން ދާން ޖެހޭނީ ބޭންކް ދޮށަށް ތާއެވެ. ހަމަގައިމުވެސް އޭނާއާއި މަގުމަތީންވެސް ބައްދަލުވާނީ އެތަނަށް ގޮސްގެންތާއެވެ. އެތަނަށް ގޮސް އަނގައިން ބުނަން ބޭނުން ނޫނިއްޔާ، އޭނާއަތަށް އެ ބޭކާރު ކާޑުތައް ހަވާލުކޮށްފައި އަންނާން ވެސް އެތަނަށް ދާންވީއެވެ. ދެން އެނޫން ގޮތަކަށް އެކަން ވާނެ ގޮތެއް އެނގިވަޑައިގަންނަވާ ބޭފުޅަކު އެކަން ރައްޔިތުންނަށް ވިދާޅުދެއްވާށެވެ.\nރައްޔިތުންނަށް އެނގޭ އެއްޗަކީ ބާޒާުރުގައި "ބޯކޮށް" ޑޮލަރު އެބަހުރި ކަމެވެ. ބޮޑު އަގުގައި ގަންނަން ލިބޭ ކަމެވެ. އެކަން ނޭނގެނީ ބޭންކަށާއި އެބޭންކާއި ހަވާލުވެ ހުރި ޓިމަށެވެ. އެހެންވީމާ ޓިމް ގޮވައިގެން ގޮސް ވެސް އެތަން އޭނާއަށް ދައްކައިގެން ވެސް މިކަން ކުރާން މިހާރު ޖެހިއްޖެއެވެ. ބޭރުގައި އުޅޭ ދިވެހީން އެހާވެސް ތަކުލީފު އެބަ އުފުލައެވެ.\nދެން އޮތީ އަމިއްލަ ޑޮލަރު އެކައުންޓްގައި ހުންނަ ޑޮލަރު ކޮޅުގައި ވެސް އަތް އަޅައި، ބަނޑު އަޅައިގެން ލިމިޓް ކުރާ ވާހަކައެކެވެ. އެއީ އަދި މާ މަޖާ ވާހަކައެކެވެ. އެވާހަކަ އެހެން ދުވަހަކަށް ބާއްވާލާނަމެވެ.\nތިޔައީ ޓިމްސޯޔާގެ މައްސަލައެއްނޫނެވެ. ސަރުކާރުން ބޭނުންވާ ގޮތެވެ. ރަޝިޔާ ޔުކްރެއިން ހަނގުރާމަ ފެށުމުން ދުނިޔޭގެ ބާޒާރު ގައި ތެލުގެ އަގު ރިކޯޑް މިންވަރަކަށް އުފުލުނެވެ. ދަނޑިވަޅު ބަލާފައި ރާއްޖެއިން ވެސް ފުލުފުލުގައި ތެލުގެ އަގު ބޮޑުކޮށް ރިކޯޑް މިންވަރަކަށް އުފުލާލިއެވެ. މިއަދު ކުޑަސަެިކަލެއްގެ ތެތޮޓޭންކް 50 ރުފިޔާއިންވެސް ފުރާ ނުލެވެއެވެ. ކަން މިހެން އޮއްވާ މިހާރު ދުނިޔޭގެ މާރކެޓް ގައި ތެލުގެ އަގު ދެފަހަރަށް ހެޔޮވެއްޖެ އެވެ އެހެން ނަމަވެސް ރާއްޖެ އަށް އަދިވެސް “ތަށަށް ކިޔަނީ މަރިޔަނބޭ” ވެސް ހީނުވެއެވެ. އެކަމަކު ހަމަ މާދަމާ ދުނިޔޭގައި ތެލުގެ އަގު އުފުލުނަސް ރާއްޖެއިން ތެލުގެ އަގު ބޮޑުކުރާނެ އެވެ.\nމިލިޔުމަކީ ވަރަށް ފުރިހަލަ ލިޔުމެއް


ވޯލްޑްކަޕް ކޮލިފައިންގެ ފޯރިގަދަ މެޗުތަކެއް - MV Times\nވޯލްޑްކަޕް ކޮލިފައިންގެ ފޯރިގަދަ މެޗުތަކެއް\n0 October 17th, 2012 - 6:22 PM\nބަރލިންގެ އޮލިމްޕިކް ސްޓޭޑިއަމްގައި ސްވިޑަންއާއި ދެކޮޅަށް ޖާމަނީން ކުޅުނު މިމެޗް އެއްވަރުވެފައިވަނީ ހަތަރެއް ހަތަރެއްގެ ނަތީޖާއަކުންނެވެ. ވާދަވެރި ކުޅުމެއް ފެނިގެންދިޔަ މިމެޗްގެ އަށްވަނަ މިނިޓްގައި މިރޮސްލާވް ކްލޯސާވަނީ ލަނޑެއް ކާމިޔާބުކޮށް އިދިކޮޅު ޓީމުގެ ގޯލު ހުޅުވާލާފައެވެ. އަދި އޭގެ ހަތް މިނިޓް ފަހުން ކްލޯސާވަނީ އިތުރު ލަނޑެއް ކާމިޔާބުކޮށް ދެޓީމުގެ ދެމެދުގައިވާ ފަރަގު ބޮޑުކޮށްފައެވެ. މިމެޗްގައި ޖަރުމަނުން ޖެހި ތިންވަނަ ލަނޑު މަޓެސޭކަރ ކާމިޔާބުކޮށްފައިވަނިކޮށް ދެވަނަ ހާފްގެ ކުޅުން ފެށުނުތާ ގިނައިރުތަކެއް ނުވަނީސް މެސުޓް އޮޒިލްވަނީ އިތުރު ލަނޑެއް ކާމިޔާބުކޮށް މެޗްގެ ނަތީޖާ ހަތަރެއް ސުމަކަށް ބަދަލުކޮށްފައެވެ.\nނަމަވެސް އޭގެ ހަ މިނިޓް ފަހުން އިބްރަހިމޮވިޗްވަނީ ލަނޑެއް ކާމިޔާބުކޮށް އެޓީމުގެ އުންމީދުތައް އާކޮށްފައެވެ. އަދި އޭގެ ދެ މިނިޓް ފަހުން ލުސްޓިގް ލަނޑެއް ކާމިޔާބުކުރިތާ ބާރަ މިނިޓް ފަހުން އެލްމަންޑަރވަނީ ލަނޑެއް ކާމިޔާބުކޮށް ދެޓީމުގެ ދެމެދުގައިވާ ފަރަގު ކުޑަކޮށްފައެވެ. މިމެޗް ސްވިޑަންއިން އެއްވަރުކުރި ލަނޑު އެޓީމަށް ކާމިޔާބުކޮށްދިފައިވަނީ މެޗްގެ ފަހު މިނިޓްގައި އެލްމްއެވެ.\nކޮލިފައިންގައި ރޭ ޑެންމާކްއާއި ދެކޮޅަށް އިޓަލީ ކުޅުނު މެޗް ތިނެއް އެކެއްގެ ނަތީޖާއަކުން އިޓަލީން ކާމިޔާބުކުރިއިރު ނޮދަރން އަޔަރލޭންޑާއި ދެކޮޅަށް ޕޯޗުގަލް ކުޅުނު މެޗް ނިމިފައިވަނީ އެކެއް އެކެއްގެ ނަތީޖާއަކުން އެއްވަރުވެގެންނެވެ.\nވޯލްޑް ކަޕް ކޮލިފައިންގެ ދެކުނު އެމެރިކާ ބައްރުގައި ރޭ އާޖެންޓީނާ ކުޅުނު މެޗް އެޓީމުންވަނީ ކާމިޔާބުކޮށްފަ:\nރަށުން ބޭރުގައި ޗިލީއާއި ދެކޮޅަށް ކުޅުނު މިމެޗް އާޖެންޓީނާއިން ކާމިޔާބުކޮށްފައިވަނީ ދޭއް އެކެއްގެ ނަތީޖާއަކުންނެވެ. ފޯރިގަދަ ކުޅުމެއް ފެނިގެންދިޔަ މިމެޗްގެ އަށާވީސްވަނަ މިނިޓްގައި ލިއޮނެލް މެސީވަނީ ލަނޑެއް ކާމިޔާބުކޮށް އެޓީމަށް ކުރި ހޯދަދީފައެވެ. އަދި ފުރަތަމަ ހާފްގެ ކުޅުން ނިމުމުގެ ކުރިން ގޮންޒާލޯ ހިގުއެއިންވަނީ އިތުރު ލަނޑެއް ކާމިޔާބުކޮށް ދެޓީމުގެ ދެމެދުގައިވާ ފަރަގު ބޮޑުކޮށްފައެވެ.\nމިމެޗްގައި ޗިލީއިން ޖެހި ހަމައެކަނި ލަނޑު އެޓީމަށް ކާމިޔާބުކޮށްދީފައިވަނީ މެޗްގެ ފަހު މިނިޓްގައި ފިލިއްޕޭ ގުޓިއަރޭޒްއެވެ. މިމެޗުން އާޖެންޓީނާ މޮޅުވުމުގެ ސަބަބުން އެޓީމަށްވަނީ ކޮލިފައިންގައި މިހާތަނަށް ކުޅުނު ނުވަ މެޗުން ވިހި ޕޮއިންޓާއެކު ގްރޫޕްގެ އެއްވަނަ މަޤާމް ލިބިފައެވެ. ދެކުނު އެމެރިކާ ބައްރުގެ ނުވަ ޓީމެއްގެ މެދުގައި ކުޅެވޭ މެޗްތަކުގެ ތެރެއިން އެންމެ މޮޅު ހަތަރު ޓީމު ވޯލްޑް ކަޕަށް ކޮލިފައިވާއިރު ފަސްވަނަ ޓީމަށް ޖެހޭނީ ޕްލޭ އޮފް މެޗެއް ކުޅުމަށެވެ.\nމިސަރަހައްދުގައި ރޭ އުރުގުއޭއާއި ދެކޮޅަށް ބޮލީވިޔާ ކުޅުނު މެޗް ހަތަރެއް އެކެއްގެ ނަތީޖާއަކުން ކާމިޔާބުކޮށްފައިވަނީ ބޮލީވިޔާއިންނެވެ.\nދުނިޔޭގެ ޗެމްޕިއަން ސްޕޭނާއި ދެކޮޅަށް މެޑްރިޑްގައި ރޭ ކުޅުނު މިމެޗް އެއްވަރުވެފައިވަނީ އެކެއް އެކެއްގެ ނަތީޖާއަކުންނެވެ. ދެޓީމުގެ ފަރާތުންވެސް ފޯރިގަދަ ކުޅުމެއް ފެނިގެންދިޔަ މިމެޗްގައި ފަންސަވީސްވަނަ މިނިޓްގައި ސަރޖިއޯ ރާމޯސް ލަނޑެއް ކާމިޔާބުކޮށް އެޓީމަށް ކުރި ހޯދަދިންތާ ގިނައިރުތަކެއް ނުވަނީސް ފްރާންސްއިންވަނީ ލަނޑެއް ކާމިޔާބުކޮށްފައެވެ. ނަމަވެސް ރެފްރީ ނިންމާފައިވަނީ އެއީ އޮފްސައިޑް ގޯލެއްގެ ގޮތުގައެވެ.\nމެޗްގެ ފުރަތަމަ ހާފްގެ ކުޅުން ނިމުމުގެ ކުރިން ސްޕޭނަށް ޕެނަލްޓީއެއް ލިބުނު ނަމަވެސް ފެބްރިގާސް ފޮނުވާލި ބޯޅަ ފްރާންސްގެ ކީޕަރ ހޫގޯ ލޮރިސްވަނީ ވަރަށް ހުށިޔާރު ކަމާއެކު ދިފާއުކޮށްފައެވެ.\nމިމެޗްގައި ފްރާންސްއިން ޖެހި ހަމައެކަނި ލަނޑު އެޓީމަށް ކާމިޔާބުކޮށްދީފައިވަނީ މެޗްގެ ފުރިހަމަ ވަގުތު ހަމަވާން މިނިޓަކަށް ވެފައިވަނިކޮށް އޮލީވިއާ ޖިރޯޑްއެވެ.\nގްރޫޕް އައި ގައި ކުޅުނު މިމެޗް އެއްވަރުވުމުން ފްރާންސްއާއި ސްޕޭންވަނީ ޕޮއިންޓްގެ ގޮތުން އެއްވަރުވެފައެވެ. ނަމަވެސް ފައިދާ ގޯލުގެ ތަފާތުން މިވަގުތު ގްރޫޕްގެ އެއްވަނަ ލިބިފައިވަނި ސްޕޭނަށެވެ.


''Filmeh kulhevey varah Bollywood ge tharin Raajjey gai ebathibi''\nތަރިން ވަނީ އިންސްޓަގްރާމުގައި ރާއްޖެގައި ނަގާފައިވާ ފޮޓޯތައް ހިއްސާކޮށްފައި\nބޯޑަރު ހުޅުވާލީ ޖުލައި މަހު\nބޮލީވުޑްގެ ތަރިންގެވެސް މަޤްބޫލު މަންޒިލަކަށް ރާއްޖެ ވަނީ ވެފައި\nކ. މާލެ | 23 ނޮވެންބަރ 2020 | ހޯމަ 23:06 | 22,263\nކެޓްރީނާ ކެއިފް ރާއްޖޭގައި ނަގާފައިވާ ފޮޓޯއެއް - އިންސްޓަގްރާމް\nފިލްމެއް ކުޅެވޭ ވަރަށް ބޮލީވުޑްގެ ތަރިން މިނވަގުތު ވެސް ރާއްޖޭގައި އެބަތިބި ކަމަށް މަޝްހޫރު ކޮމީޑިއަން ވީރް ދާސް ބުނެފިއެވެ.\nވީރް ދާސް ކޮށްފައިވާ ޓްވީޓެއްގައި ބުނެފައިވަނީ ފިލްމެއް ޝޫޓްކުރެވޭހާ ފިލްމް އިންޑަސްޓްރީގެ މީހުން މި ވަގުތު ވެސް ރާއްޖޭގައި ތިބި ކަމަށެވެ. އަދި ކެމަރާ އާއި ސްކްރިޕްޓް ފޮނުވައިފި ނަމަ އެމީހުން އެނބުރި ގައުމަށް ދާނީ ފިލްމެއް ހަދައިގެން ކަމަށް އޭނާ ވަނީ ބުނެފައެވެ.\nކޮވިޑް-19 އާ ގުޅިގެން އިންޑިއާ ލޮކްޑައުން ކުރުމަށްފަހު ނިއު ނޯމަލްގައި ފިލްމްތަކުގެ ޝޫޓިންތައް ބައެއް ތަރިން އަލުން ފަށާފައިވާއިރު އަނެއްބައި ތަރިން ދަނީ ޗުއްޓީ ހޭދަ ކުރުމަށް އެކި ގައުމުތަކަށް ދަތުރު ކުރުމުންނެވެ. އެގޮތުން ބޮލީވުޑްގެ ތަރިންގެ މެދުގައި އެންމެ މަގުބޫލު މަންޒިލަކަށް ވެގެން ގޮސްފައި ވަނީ ދިވެހިރާއްޖެއެވެ.\nއެގޮތުން ކޮވިޑް-19 އަށް ފަހު މިދިޔަ ޖުލައި މަހު ރާއްޖޭގެ ބޯޑަރު ހުޅުވާލި ފަހުން ބޮލީވުޑްގެ ގިނަ ތަރިންތަކެއް ވަނީ ރާއްޖޭގައި ޗުއްޓީ ހޭދަކޮށްފައެވެ. އަދި ރާއްޖޭގެ ރީތި ގޮނޑުދޮއްތަކާއި މޫދުގައި ނަގާފައިވާ ފޮޓޯތައް އެ ތަރިން ދަނީ އިންސްޓަގްރާމްގައި ހިއްސާކުރަމުންނެވެ.\nބޯޑަރު ހުޅުވާލިފަހުން ރާއްޖެ އައި ބޮލީވުޑްގެ ތަރިންގެ ތެރޭގައި ބޮލީވުޑްގެ މަޝްހޫރު އެކްޓަރ ވަރުން ދަވަން ހިމެނެއެވެ. ރިޕޯޓްތައް ބުނާގޮތުން ވަރުން، 33, ޗުއްޓީ ހޭދަކޮށްފައި ވަނީ ރާއްޖޭގެ ލަގްޒަރީ ރިސޯޓެއް ކަމަށްވާ ސޮނެވާ ފުށީގައެވެ.\nއިންސްޓަގްރާމްގައި 32.6 މިލިއަން ފޮލޯ ކުރާ ވަރުން ވަނީ ފަހަތުން މޫދު ފެންނަ ހިތްގައިމު ވިއުއެއްގައި ޕޫލްގައި ހުސްގަޔާހުރެ ނަގާފައިވާ ފޮޓޯއެއް ހިއްސާކޮށްފައެވެ. ފޮޓޯގެ ކެޕްޝަންގައި ވަރުން ވަނީ މާޝަލް އާޓްސް ލެޖެންޑް ބްރޫސް ލީ ގެ ކޯޓެއް ކަމަށްވާ "ބީ ލައިކް ވޯޓަރ މޭކިން އިޓްސް ވޭ ތްރޫ ކްރެކްސް" ލިޔެފައެވެ.\nމީގެ އިތުރުން އޭނާ އާއި އެކު "ޖުޅުވާ 2" އިން ފެނިގެންދިޔަ އެއް ބަތަލާ ތާޕްސީ ޕަންނޫވެސް ވަނީ ރާއްޖޭގައި ޗުއްޓީ ހޭދަކޮށްފައެވެ.\nބޮލީވުޑްގައި މި ވަގުތު ތިބި އެންމެ ޑިމާންޑް ބޮޑު ތަރިންގެ ތެރޭގައި ހިމެނޭ ޓައިގާ ޝްރޮފް ވެސް ވަނީ އޭނާގެ ލޯބިވެރިޔާ ކަމަށް ބުނާ ދިޝާ ޕަޓާނީއާ އެކު ރާއްޖޭގައި ޗުއްޓީ ހޭދަކޮށްފައެވެ. ޓައިގާ ރާއްޖެއައުމަށް ފަހު އޭނާގެ އިންސްޓަގްރާމްގައި ހިއްސާކޮށްފައިވާ ފޮޓޯގައި ފެނިގެންދަނީ ޓީއެމްއޭގެ ސީޕްލޭންއެއްގެ ކައިރީގައި ހުސްގަޔާ ހުއްޓިލައިގެން ހުއްޓައެވެ. އަދި މޫދުގައި ނަގާފައިވާ ފޮޓޯތައް ވެސް ޓައިގާ އާއި ދިޝާ ވަނީ އިންސްޓަގްރާމްގައި ހިއްސާކޮށްފައެވެ.\nމީގެ އިތުރުން ނޭހާ ދޫޕިއާ އާއި އޭނާގެ ފިރިމީހާ އަންގަދް ބޭދީ އަދި ދަރިފުޅު ވެސް ވަނީ ދާދިފަހުން ރާއްޖޭގައި ޗުއްޓީ ހޭދަކޮށްފައެވެ. އަދި ސްޓޫޑެންޓް އޮފް ދައިޔާ2ގައި ފެނިގެން ދިޔަ ޒުވާން ތަރި ތާރާ ސުތޭރިއާ ވެސް ވަނީ އޭނާގެ 25 ވަނަ އުފަންދުވަސް ފާހަގަ ކުރުމަށް ރާއްޖެ އައިސްފައެވެ.\nމީގެ ކުރިން ވެސް އެތައް ފަހަރަކު ރާއްޖެ އައިސްފައިވާ ބޮލީވުޑްގެ މަޝްހޫރު ތަރި ކެޓްރީނާ ކެއިފްވެސް ވަނީ ރާއްޖެ އައިސްފައެވެ. ރިޕޯޓްތައް ބުނާގޮތުން ކެޓްރީނާ ދާދި ފަހުން ރާއްޖެ އައިސްފައިވަނީ ފޮޓޯޝޫޓަކަށެވެ. އޭނާ ވަނީ އިންސްޓަގްރާމްުގައި ރާއްޖޭގައި ހޭދަކުރި ފަސް ދުވަހު ނަގާފައިވާ ބައެއް ފޮޓޯތައް ހިއްސާކޮށްފައެވެ.\nމީގެ އިތުރުން ވެސް އިންޑިއާގެ މުނިފޫހި ފިލުވުމުގެ ދާއިރާގައި ހަރަކާތްތެރިވާ ގިނަ ތަރިން މި ވަގުތު ވެސް ދަނީ ރާއްޖޭގައި ޗުއްޓީ ހޭދަކުރަމުންނެވެ.


Anurag ge thaureef Kangna ah\n2006 ވަނަ އަހަރު ނެކުތް ގޭންގްސްޓަރ އިން ބޮލީވުޑަށް ތައާރަފްވި ކަންގްނާ ރަނާވަތު ބޮލިވުޑްގައި މިހާ ކުރިއަރައިގެން ގޮސްދާނެ ކަމަށް ހީނުކުރާ ކަމަށް އެ ފިލްމުގެ ޑައިރެކްޓަރ އަނޫރާގް ބާސޫ ބުނެފިއެވެ.\nކަންގްނާއަށް ތައުރީފުކޮށް އަނޫރާގް ބުނީ ކަންގްނާގެ ފިލްމުތަކުގައި ކުޅެމުންދާ ތަފާތު ރޯލުތަކުން ބެލުންތެރިންގެ ހިތުން ޖާގަ ހޯދަމުން ދާކަމަށެވެ. އަދި ކަންގްނާ މިހާ ކުރިއަރައިގެން ގޮސްދާނެ ކަމަށް އުންމީދު ނުކުރާކަމަށްވެސް އަނޫރާގު ބުންޏެވެ.\nފިލްމު ފެެއާރ އެވޯޑްސްގައި ވާހަކަ ދައްކަމުން އޭނާ ބުނީ އެކަނި މިދާއިރާއަށް ނުކުމެ މަސައްކަތް ކުރާ ތަރިންނަށް އަބަދުވެސް ދަތިތަކާއި ކުރިމަތިލާން ޖެހޭކަަމަށާއި އެހެން ނަމަވެސް ކަންގްނާ އެކަންކަމާއި ކުރިމަތިލާން ކުރިއަށްދިޔަ އަޒުމް ވަރުގަދަ ތަރިއެއްކަމަށެވެ.\nކަންގްނާ އެންމެ ފަހުން ފެނިގެން ދިޔަ ޖެންޓަލްމެންޓް ހޭ ކިޔާ ގައިވެސް ކުޅެފައިވާ ރޯލަށް ގިނަ ބަޔަކު ތައުރީފް ކޮށްފައިވާއިރު އޭނާ މިހާތަނަށް ކުޅުނު އެންމެ ކާމިޔާބު އެއް ފިލްމަކީ 2014 ވަނަ އަަަހަރު ނުކުތް ކްއީން އެވެ.\nދެން އެންމެ އަވަހަށް ކަންގްނާ ފެނިގެންދާނީ މި މަހު 24 ގައި ރިލީޒް ކުރާ ޕަންގާ އިންނެވެ. މި ފިލްމު ބޮކްސް އޮފީހުގައި ކުރިމަލި ދާނީ ވަރުން އަދި ސްރައްދާ ކަޕޫރްގެ ފެ ސްޓްރީޓް ޑާންސަރ 3ޑީ އާއެވެ.\nލަންކާގައި ތިބި 97 ދިވެއްސަކު ރާއްޖެ ގެންނަނީ\nކުނި މެނޭޖުކުރުމުގެ ބޮޑު މަޝްރޫއެއް ފަށައިފި\nނޭކުރެންދޫ އަދި ކެލާ ކަނޑުފާ މަރުވާ ސަބަބު ހޯދުމަށް ދިރާސާއެއް ހަދަނީ\nއެންއައިސީގެ ހަތަރު މެމްބަރުން ވަކިކުރަން ކޮމެޓީން ފާސްކޮށްފި\nބޭސް ފަރުވާއަށް އިންޑިއާ އަށް ދިއުމުގެ ފުރުސަތު ހުޅުވާލައިފި


Gina Bayaku Queue Ga Jehen Feshumun Vaccine Jahaidhey Gadi Ithurukohffi - Vaguthu\nއިސްލާމިކް މަރުކަޒުގައި ހުންނަ ވެކްސިން ސެންޓަރަށް އައިސްފައިވާ މީހުން ބޮޑިވެފައިވާތަން - ފޮޓޯ: ދެން\nމާލެ ސަރަހައްދުގައި ކޮވިޑް ވެކްސިން ޖަހައިދޭ ސެންޓަރުތަކުގައި ގިނަ ބަޔަކު ކިއުގައި ޖެހެން ފެށުމާއި އެކު ވެކްސިން ޖަހައިދޭ ވަގުތު އިތުރުކޮށްފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މީގެ ކުރިން ހަމަޖައްސާފައިވާ ގޮތުން ވެކްސިން ޖަހައިދިނުން ސެންޓަރުތަކުގައި ކޮންމެ ދުވަހަކު ދުވަހަކު ކުރިއަށް ގެންދަނީ ރޭގަނޑު 9:00 އިން 11:00 އަށެވެ. އެކަމަކު ވެެކްސިން ޖަހަން ބޭނުންވާ މީހުންގެ އަދަދު އިތުރުވެ ކިއުގައި ޖެހެން ފެށުމާއި އެކު އެ އެެޖެންސީ އިން ވަނީ ކޮންމެ ރެއަކު 11:45 އަށް ވެކްސިން ޖަހާ ވަގުތު އިތުރުކޮށްފައެވެ.\nއެގޮތުން ސިނޮޕާރމް ވެކްސިންގެ ފުރަތަމަ ޑޯޒު 18 އަހަރާއި 60 އަހަރާއި ދެމެދުގެ، އެއްވެސް ވެކްސިނެއް ޖަހާފައި ނުވާ މީހުންނަށް ހުޅުމާލޭ ޓްރީޓޮޕް ހޮސްޕިޓަލުން ރޭގަނޑު 21:00 އިން 23:00 އަަންނަނީ ޖަހައިދެމުންނެވެ.\nއެޗްޕީއޭއިން ވިދާޅުވީ، ރޯދަ މަހު އެގަޑިތަކުގައި ވެކްސިން ޖެހުނު ނަމަވެސް، ރޯދަ މަހުގެ ފުރަތަމަ ދުވަހު ވެކްސިން ޖަހާ ސެންޓަރުތައް ބަންދުވާނެ ކަމަށެވެ.\nމިދިޔަ ފެބްރުއަރީ މަހުގެ ތެރޭގައި ކޮވިޝީލްޑް ވެކްސިންގެ ފުރަތަމަ ޑޯޒް ޖެހި މީހުންނަށް މިހާރު އަންނަނީ ދެެވަނަ ޑޯޒް ދެމުންނެވެ. މިވަގުތު މާލޭގައި ދެމުން އަންނަނީ ކޮވިޝީލްޑް ވެކްސިން، ސިނޮފާރމް އަދި ފައިޒަރ ވެކްސިނެވެ.


ނާކާމިޔާބު އަހަރަކީބާ !؟؟؟ | Landhooinfo\nނާކާމިޔާބު އަހަރަކީބާ !؟؟؟\nލަންދޫގެ ކުޅިވަރުގައި މިއަދަކީ ތާރީޙީ ދުވަހެއް\nލަންދޫގެ ތާރީޙްގައި މިއަހަރު އާދެ 2012 ވަނަ އަހަރު މިހާތަނަށް ފާހަގަ ކުރެވިފައި މިވަނީ ކުޅިވަރުގެ ރޮނގުން ވަރަށް ނާކާމިޔާބު އަހަރެއްގެ ގޮތުގައެވެ.\nލަންދޫގެ ރައްޔިތުން އެކުޅިވަރަކަށްޓަކައި އެންމެ ބޮޑު ހަރަދެއްކޮށް އެންމެބޮޑު ސަމާލްކަމެއްދޭ ލަންދޫ ރައްޔިތުންގެ އެންެ މަޤްބޫލް ކުޅިވަރުކަމުގައިވާ ފުޓްބޯޅަ އިން މިއަހަރުގެ މިހާތަނަށް އެކުވެރިކަމުގެ ދެމެޗް ކުޅެފައިވާއިރު މިދެމެޗުންވެސް ލަންދޫގެ ޓީމްވަނީ ބަލިވެފައެވެ.\nލަންދޫގެ ފިރިހެން ވެރިންނަށް ” ދޫނުކުރާނެ ” ކަމަށްބުނެ ލަންދޫގެ އަންހެންވެރިން ފަށާފައިވާ މަސައްކަތުގެ ދަށުން މިއަހަރުގެ މިހާތަނަށް އެކުވެރިކަމުގެ ބަށި ދެމެޗަކާއި ނެޓްބޯޅަ މެޗެއް ކުޅެފައިވާއިރު މިމެޗްތަކުންވެސް ލަންދޫގެ ޓީމްވަނީ ތަފާތުބޮޑު ލަނދުވެތި ނަތީޖާތަކަކުން ބަލިވެފައެވެ.\nވޭތުވެދިޔަ 2011 ވަނަ އަހަރަށް ބަލާލާއި އެކުވެރިކަމުގެ މެޗެއްގައި ލަންދޫގެ ޓީމެއް ފުރަތަމަ ބައްދަލްކޮށްފައިވަނީ ޖެނުއަރީ މަހުގެ7ވަނަ ދުވަހު މާފަރުގެ ޓިމަކާއި ދެކޮޅަށެވެ. އެމެޗް 1 ލަނޑު0ލަނޑުން ލަންދޫ ޓީމް ބަލިވިނަމަވެސް ދެވަނަ މެޗުގައި މާރޗްމަހުގެ4ވަނަ ދުވަހު މަނދޫ ޕޮލިސްޓީމާއި ބައްދަލްކޮށް4ލަނޑު2ލަނޑުން ކާމިޔާބުކޮށްފައެވެ.\nލަނދޫގެ ފުޓްބޯޅަ ކުޅުންތެރިން ވޭތުވެދިޔަ އަހަރު އެކުވެރިކަމުގެ 15 މެޗެއް ރަށުން ބޭރުގެ ޓީމްތަކާއި ދެކޮޅަށް ކުޅެފައިވާއިރު ބަލިވެފައިވަނީ ހަމަ އެންމެ2މެޗުންނެވެ. 8 މެޗުން މޮޅުވެފައިވާއިރު5މެޗު ނިމިގެން ގޮސްފައިވަނީ އެއްވަރުވެގެންނެވެ.\nމިހެންކަމާއިއެކު ލަނދޫގެ ފުޓްބޯޅަ ކުޅުންތެރިން މިއަހަރު ކުޅެވުނު ދެމެޗުން ބަލިވެފައިވުމުން މިކަމާއިމެދު ވިސްނަން އެބަޖެހެއެވެ. ހަމަ މިއާއިއެކު ލަންދޫގެ އަންހެންވެރިންވެސް ރަށުގެ ނަމުގައި ކުޅިވަރުތައް ކުޅޭކަމަށްވާނަަ މިހާރަށްވުރެ ސީރިއަސްކަމާއިއެކު ކާމިޔާބު ހޯދާ ރަށަށް ރީތިނަން ލިބޭނެފަދަ ގޮތަކަށް ކަންތައް ކުރެވޭތޯ ބަލަން ޖެހެއެވެ. ނޫންނަމަ މިއަހަރަކީ ލަންދޫގެ ކުޅިވަރުގައި އެންމެ ނާކާމިޔާބު އަހަރަށް ވެގެން ގޮސްދާނެއެވެ.\nކޮންމެ ކަމަކީވެސް ހިކްމަތްތެތިކަމާއި ވިސްނުންތެރިކަމާއިއެކު ކޮށްފިނަމަ ކާމިޔާބުވާނެ ކަމެއް! އެނގޭހާވެސް އެއްޗަކީ އައްސޭރި އަތުގައި ނުޖެހޭނެކަން “އެނގިހުރެ” ތޫފާނަކާ އެކަކުވެސް ކުރިމަތި ނުލާނެކަން!!!!\nލަންދޫ އަންހެންވެރިންނަށްވެސް ވާގޮތަކީ އެއްބައިވަންތަކަމަކީ ކޮބައިކަމާއި، އެއްބައިވަންތަކަމުގެ ސަބަބުން ލިބޭނޭ ކާމިޔާބަކީ ކޮބައިކަން ނޭންގެނީ . އަބަދުވެސް ވިސްނަނީ ތިމާގެ އަވަށަށް ތިމާގެ ރައްޓެހިންނަށް . މުޅި ރަށުގެ މަސްލަހަތަށް ވިސްނާނަމައީ ނުޖެހޭ ދެއަވަށުގައި ދެޓީމް ހަދައިގެން ދުޝްމަނުވެގެން ހަފްތާއަކު އެއްފަހަރު ރަށުން ބޭރު ޓީމަކާއެކު މެޗްކުޅޭކަށް. ރަށުގެ އެންމެ މީހަކުވެސްރަށުގެ ނަމުގައި ތަމްސީލް ކުރަން ނުކުމެއްޖިއްޔާ އެވާނީ މުޅިލަންދޫ އެންމެހައި ރައްޔިތުންނަށް . ލަންދޫ ރައްޔިތެއްގެ ހައިސިއްޔަތުން މިކަމާ ވަރަށް ދެރަވެ ހިތާމަކުރަން.\n6 އަހަރު 18 ދުވަސް ކުރިން


Henveyru alifaan: 141 meehun adhives vaguthee hiyaagai\nގުދަނުގައި ހިފި އަލިފާންގަނޑު ފެތުރުނު ވަގުތު ނަގާފައިވާ ފޮޓޯއެއް. -- ފައިލް ފޮޓޯ: އަވަސް\nހެންވޭރު އަބަދަށްފެހި މަގުގައި ހިނގި އަލިފާނުގެ ބޮޑު ހާދިސާއާ ގުޅިގެން ގެއްލުންވި އާއިލާތަކުގެ ތެރެއިން އަދިވެސް 24 އާއިލާއެއް ވަގުތީ ހިޔާވަހި ކަމުގައި ތިބި ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nއެންޑީއެމްއޭއިން ބުނީ އެމީހުންގެ ތެރެއިން މިހާރު އެ އޮތޯރިޓީގެ ބެލުމުގެ ދަށުގައި ތިބީ 24 އާއިލާއެއްގެ 141 މީހެއް ކަމަށެވެ. އެމީހުންނަށް ވަގުތީ ބޯހިޔާވަހިކަން ހަމަޖައްސާދީފައިވަނީ ގާކޮށީގެ 14 އެޕާޓްމަންޓަކާއި، ބައެއް ގެސްޓް ހައުސްތަކުގެ އިތުރުން ބައެއް އެޕާޓްމަންޓުތަކުން ކުއްޔަށް ކޮޓަރި ހިފައިގެން ކަމަށެވެ.\nއޭގެ ތެރެއިން އެ ހާދިސާއާ ގުޅިގެން ގެއްލުން ލިބުނު ގެތަކުގައި ކުއްޔަށް ދިރިއުޅުނު އާއިލާތަކަށް ދިނުމަށް ޑިޒާސްޓާ މެނޭޖްމަންޓް ކައުންސިލުން ނިންމަވާފައިވާ ތިން މަސްދުވަހުގެ ކުލީގެ ފައިސާ މިހާރު ޖަމާކޮށްދީފައިވާކަމަށް އެންޑީއެމްއޭއިނުން ބުންޏެވެ. އަދި އެ އާއިލާތަކުން ތަނެއް ކުއްޔަށް ހިފައި، އާންމު ދިރިއުޅުމުގެ ހާލަތަށް އާދެވެންދެން، މިމަހުގެ ނިޔަލަށް އެ އާއިލާތަކަށް ވަގުތީ ހިޔާވަހިކަމުގައި ތިބެވޭނެ އިންތިޒާމް ހަމަޖައްސާފައިވާ ކަމަށެވެ.\nއޭގެ އިތުރުން އެ ހާދިސާގައި ގެއްލުން ލިބުނު ގެތަކުގެ ވެރިފަރާތްތަކަށް ދާއިމީ ބޯހިޔާވަހިކަން ދިނުމާއި ގުޅޭގޮތުން ސަރުކާރުން ވަކިގޮތެއް ނިންމަންދެން ގާކޮށީގައި ދިރިއުޅެވޭނެ އިންތިޒާމްތަކާއި ކެއުމުގެ އެލަވަންސް ފޯރުކޮށްދެމުން ގެންދެވޭނެކަމަށްވެސް އެންޑީއެމްއޭއިން އިތުރަށް ބުނެފައިވެ އެވެ.\nމިދިޔަ މަހުގެ 20 ވަނަ ދުވަހު ހިނގި އަލިފާނުގެ ހާދިސާއާއި ގުޅިގެން 780 ވުރެ ގިނަ މީހުނަށް ސަރުކާރުން ވަގުތީ ހިޔާ ހޯދައިދޭން ޖެހުނެވެ. އޭގެ ތެރޭގައި ހިމެނެނީ 450 ފިރިހެނުންނާއި 336 އަންހެނުންނެވެ. އެ މީހުންގެ ތެރޭގައި ދިވެހިންނާއި، ހަ ގައުކަމަށް ނިސްބަތްވާ މީހުން ވެސް ހިމެނެ އެވެ.


ކަސްރަތު ކުރަންވީ ގްރޫޕް ހަދައިގެން - DhiDaily\nކަސްރަތު ކުރަންވީ ގްރޫޕް ހަދައިގެން\nކަސްރަތު ކުރުމަކީ ކޮންމެ މީހަކުވެސް ކުރަން ބޭނުންވާ ކަމަކެވެ. އަދި ކޮންމެ މީހަކުވެސް ބޭނުންވަނީ ކޮންމެ ދުވަހަކުވެސް ކޮންމެސް ވަގުތެއްގައި ކަސްރަތު ކޮށްލުމެވެ. ނަމަވެސް އެކަން އެގޮތަށް ކުރެވެނީ ވަރަށް މަދު ބަޔަކަށެވެ.\nމިގޮތަށް ގަވައިދުން ކަސްރަތު ކުރަން ބޭނުންވާ ފަރާތްތަކުން ގްރޫޕް ހަދައިގެން ކަސްރަތު ކުރުމަކީ ގިނަ ދުވަހު މެދު ނުކެނޑި ކަސްރަތު ކުރުމަށް ލިބިދޭނެ ހިއްވަރެއް ކަމަށް ދިރާސާއަކުން މިވަނީ ދައްކާފައެވެ. ދިރަސާގެ ނަތީޖާގައި ވަނީ އެކަކު ހުރެ ކަސްރަތު ކުރާ މީހުން ދުވަސްކޮޅެއްގެ ތެރޭގައި ކަސްރަތާއި ދުރުވާކަން ހާމަ ކޮށްފައެވެ. އެހެން ނަމަވެސް ދެ މީހުންނަށް ވުރެއް އިތުރަށް ގްރޫޕް ހަދައިގެން ކަސްރަތު ކުރާ ފަރާތްތަށް ގިނަ ދުވަސް ވަންދެން މެދު ކެނޑުމެއް ނެތި ކަސްރަތު ކުރުމުގައި ދެމި ތިބޭކަމަށްވެސް ދިރާސާއިން ވަނީ ދައްކާފައެވެ. ސަބަބަކީ އެކަނި ހުރެ ކަސްރަތު ކުރަން ޖެހުމުގެ ސަބަބުން ފޫހިވުމުގެ ފުރުސަތު އޮންނާތީ ކަމަށްވެސް ދިރާސާއިން ވަނި ހާމަވެގެން ގޮސްފައެވެ\nމީގެ އިތުރުން ”އިންޓަނޭޝަނަލް ޖާނަލް އޮފް ޓެކްނޮލޮޖީ އެސެސްމަންޓް އިން ހެލްތް ކެއަރ“ ގެ ނަމުގައި އާއްމުކޮށްފައިވާ ޖާނަލްގައި ބުނެފައިވާގޮތުން، ދެތިން މީހަކު އެއްވެގެން ނުވަތަ އެއަށްވުރެވެސް ގިނަ މީހުންގެ ގުރޫޕަކުން އެކުގައި، ކަސްރަތުކޮށް، އަމާޒަށް ވާސިލުވުމަށް މަސައްކަތް ކުރުމަކީ މާ ފައިދާ ހުރި ގޮތެކެވެ. އަދި، މިކަމުގެ ސަބަބުން އިތުރު އެތައް ޞިއްޙީ ފައިދާއެއް ލިބޭކަމަށްވެސް ބުނެފައިވެއެވެ.\nމީގެއިތުރުން، ބައެއް ބާވަތްތަކުގެ ކަސްރަތަކީ، އޭގެން އެތައް ގިނަގުނަ ފައިދާތަކެއް ލިބޭ ކަސްރަތުތަކެއްކަމަށްވެސް އެޖާނަލްގައި ބުނެފައިވެއެވެ. އެގޮތުން، ބޫޓް ކޭމްޕްތަކަކީ ވަރަށް ފައިދާހުރި އަދި ނަތީޖާ ފެންނަ ހަރަކާތެއްކަމަށްވެސް ބުނެފައެވެ. އަދި، މޫދު ކަސްރަތު ނުވަތަ ފެނުގައި ކުރާ ކަސްރަތަކީވެސް ރަނގަޅު ބާވަތެއްކަމަށްވެސް ބުނެފައިވެއެވެ.\nއެހެން ނަމަވެސް މިދުވަސް ވަރަކީ ކޯވިޑް 19 ގެ ނުރައްކާ އިންތިހާއަށް ބޮޑު ދުވަސް ވަރެއް ކަމުން ގްރޫޕް ހަދައިގެން ކަސްރަތު ކުރާނަމަ ވިހާވެސް ބޮޑަށް އެކަކު އަނެކަކާއި ގައިގޯޅި ނުވާނެ ގޮތެއް ހޯދުން މުހިއްމެވެ. އަދި ސިއްހީ އިދާރާ ތަކުންދޭ އިރުޝާދު ތަކަށް ފުރިހަމަޔަށް ކިޔަމަންވެ ތިބުމަކީވެސް މުހިއްމު ކަމެކެވެ.


Fathimath Rishana - Majlis Election 2019 Coverage\nMaafannu Medhu Dhaairaa Male' City\nފާތިމަތު ރިޝާނާ ގިނަ ބަޔަކަށް އެނގެނީ "ނާ" ގެ ނަމުންނެވެ. ސިންގަޕޯ ނެޝަނަލް ޔުނިވާސިޓީން އިކޮނޮމިކްސް ދާއިރާއިން ފުރަތަމަ ޑިގްރީ ހާސިލުކުރެއްވުމަށް ފަހު ފުރަތަމަ ވަޒީފާ އަދާކުރެއްވީ ޔޫއެންޑީޕީގެ ސުނާމީ ރިކަވަރީ ޕްރޮގްރާމްގަ އެވެ. އެއަށް ފަހު ދިވެހި ރެޑް ކްރެސެންޓުގައި ޑިޒާސްޓާ މެނޭޖްމަންޓް ދާއިރާގައި ގިނަ ރަށްރަށެއްގެ ކައުންސިލްތަކާއި ޖަމިއްޔާތަކާއި ރައްޔިތުންނާ ގުޅިގެން ގިނަ މަސައްކަތްތަކެއް ކުރެއްވި އެވެ. އޮސްޓްރޭލިއަން އެއިޑް ސްކޮލާޝިޕެއްގައި ޑިޒާސްޓާ މެނޭޖްމަންޓްގެ ދާއިރާ އިން މާސްޓާސް ޑިގްރީ ފުރިހަމަ ކުރެއްވުމަށް ފަހު މަޖިލީހަށް ކުރިމަތިލެއްވުމާ ހަމައަށް މަސައްކަތްކުރެއްވީ އަމިއްލަ ކޮންސަލްޓެންޓެއްގެ ގޮތުގަ އެވެ.\nމީގެ ކުރިން ރިޝާނާއަކީ އަމަލީ ގޮތުން ސިޔާސީ ދާއިރާގައި އުޅުއްވި ބޭފުޅެއް ނޫނެވެ. އޭނާ މަސައްކަތްކުރައްވަމުން ގެންދެވީ ސިޔާސީ ގޮތުން މިނިވަންވެ، ތަފާތުކުރުމެއް ނެތި އެންމެންނަށް ޚިދުމަތްކުރެއްވުމުގެ މަގުސަދުގަ އެވެ. އެއީ އޭނާ ގަބޫލުކުރައްވާ ގޮތުގައި އިންސާނިއްޔަތަށް ޚިދުމަތްކުރެއްވުމެވެ. އެގޮތުން ކުރީގެ ރައީސް އަބްދުﷲ ޔާމީންގެ ވެރިކަމުގައި ރާއްޖޭގެ ތިމާވެއްޓަށް ގެއްލުންވާ ގޮތަށް ހިންގަމުން ދިޔަ ތަރައްގީގެ މަޝްރޫއުތަކާ ދެކޮޅަށް އަޑުއުފުލަން ބޭއްވި އެއްވުންތަކުގަ އާއި އެމްއެމްޕީއާރުސީގެ ހިޔާނާތާ ދެކޮޅަށް ބޭއްވި އެއްވުންތަކުގެ ކުރީ ސަފުގައި އުޅުއްވި އެވެ. މީގެ އިތުރުން ބިދޭސީ މަސައްކަތްތެރިންނާ މެދު ގެންގުޅޭ ތަފާތުކުރުންތަކާއި މާލޭގެ ގިނަ ރައްޔިތުންތަކެއް އުޅެމުންދާ ދަތި ހާލު ކިޔައިދީ އިޖުތިމާއީ އަދި ސިޔާސީ ގޮތުން ރައްޔިތުން ބާރުވެރިކުރުވަން ސޯޝަލް މީޑިޔާގައި ވަރަށް ބޮޑަށް އަޑުއުފުއްލެވި އެވެ. މިއީ އިންތިހާބެއްގައި ރިޝާނާ ވާދަކުރައްވާ ފުރަތަމަ ފަހަރެވެ.\nއިންތިހާބުގެ ކުރިން އޭނާ ވަނީ މާލީ ބަޔާން ހާމަކުރައްވައިފަ އެވެ. އަދި އެކަން ކުރެއްވީ އޭނާގެ އާއިލާގެ މީހުންގެ މުދަލާއި މާލީ ހާލަތު ވެސް އެނގޭ ގޮތަށެވެ. އެހެންކަމުން އެއީ މާލީ ބަޔާން އާންމުކުރެއްވި އެހެން ބޭފުޅުންހެން "ނަމަކަށް" ކުރެއްވި ކަމެއް ނޫނެވެ.\nމަދު ބަޔަކަށް ފައިދާވާ ގޮތަށް ބައްޓަން ކޮށްފައިވާ ރާއްޖޭގެ ސިޔާސީ މާހައުލަށް ބޮޑެތި ބަދަލުތަކެއް ގެނެސް، އާންމުންގެ ބައިވެރިވުން އިތުރުކުރަން ގޮވާލާ "ނަވާނަވައި" ގެ ނަމުގައި ހިންގާ ސިޔާސީ ހަރަކާތުން ރިޝާނާގެ ސިޔާސަތުތަކަށް ތާއީދުކުރާކަން ވަނީ ހާމަކޮށްފަ އެވެ.\nސުނާމީގައި ގެއްލުން ލިބުނު ރަށްރަށް އާރާސްތުކުރުމަށް ޔޫއެންޑީޕީގެ ފަރާތުން ރާއްޖޭގެ ގިނަ ސަރަހައްދުތަކެއްގައި ހިންގި މަސައްކަތްތަކުގައި އެކި ހައިސިއްޔަތުން ރިޝާނާ ބައިވެރިވެވަޑައިގަތެވެ. މީގެ އިތުރުން ދިވެހި ރެޑް ކްރެސެންޓުން ރާއްޖޭގެ ތިން ސަރަހައްދެއްގައި ކާރިސާތަކަށް ތައްޔާރުވެ ރައްކާތެރިވެފައިވާ ރަށްތަކެއް ބިނާކުރުމަށް ކުރި މަސައްކަތުގައި ވެސް އިސްކޮށް އުޅުއްވި އެވެ. ރަށްރަށުގެ ކައުންސިލްތަކާއި އަމިއްލަ ޖަމިއްޔާތަކާ ގުޅިގެން ކާރިސާތަކާ މެދު ރައްޔިތުން ހޭލުންތެރިކޮށް ބާރުވެރިކުރުމަށް ގިނަ މަސައްކަތްތަކެއް ކުރެއްވި އެވެ. އަދި އެ ދާއިރާގެ ޓެކްނިކަލް މީހެއްގެ ހައިސިއްޔަތުން އެކަމާ ގުޅޭ ވަރަށް ގިނަ ކަންކަމުގައި އޭނާގެ ބައިވެރިވުން ބޮޑެވެ. މީގެ ތެރޭގައި ސެޕްޓެމްބަރު 2015 ގައި ގެޒެޓްކުރި ކާރިސާއާ ބެހޭ ކަންކަން ބެލެހެއްޓުމުގެ ޤާނޫނު ހިމެނެ އެވެ. އަދި ފެސިލިޓޭޓަރެއްގެ ހައިސިއްޔަތުން ހިލޭސާބަހަށް ތަފާތު ޖަމިއްޔާތަކުގެ ތަމްރީންތައް ފެސިލިޓޭޓްކޮށްދިނުމުގައި ރާއްޖޭގެ އެކި ހިސާބުތަކަށް ދަތުރުކުރެއްވި އެވެ. ރިޝާނާ ޤަބޫލްކުރައްވާ ގޮތުގައި ބާރުވެރި، ވިލުންވެރި މުޖުތަމަޢުތަކެއް ބިނާކުރެވޭނީ ރައްޔިތުންގެ ބައިވެރިވުން އިތުރުވެ، މުއްސަނދިންނާއި ފަގީރުންގެ ތަފާތު ކުޑަކޮށް ރައްޔިތުންގެ އާންމު ހާލަތު ރަނގަޅުކޮށްގެންނެވެ. އަދި މިހާރު ރާއްޖޭގައި އަމަލްކުރާ ސިޔާސަތުތަކުން އެ ފަރަގު ބޮޑުވަމުން ދާތީ އަވަސް ބަދަލުތަކެއް އަންނަން ޖެހޭ ކަމަށް އަބަދުވެސް އަޑު އުފައްލަވަ އެވެ.\n"ވޭތުވެދިޔަ ތަނުގައި މާފަންނު މެދު ދާއިރާ ވަނީ ދެ ޕާޓީއަކުން ތަމްސީލުކޮށްފައި. އެކަމަކު ރައްޔިތުންގެ ހުރީ ހަމަ އެއް ޝަކުވާތަކެއް،" ރިޝާނާ ވިދާޅުވި އެވެ.\n"މާލެ ތޮއްޖެހި އުޅެން ޖެހޭ ދަތި ހާލު ދުވަހެއް ދުވަހަކަށް ދަނީ ބޮޑުވަމުން. އާންމުން އިތުރަށް ފަގީރުވިއިރު ޕާޓީތަކަށް މުހިންމު ވެފައި އޮތީ މަދު މުއްސަނދިންކޮޅެއް އިތުރަށް މުއްސަނދިވާނެ ގޮތްތައް ހެދުން."\nއެހެންކަމުން ރިޝާނާ ބޭނުންވަނީ މަޖިލިހުގެ މަސައްކަތްތައް މިހާރަށް ވުރެ ރައްޔިތުންނާ ގާތުންކުރައްވާށެވެ. އަދި މަޖިލިހުން ނިންމާ ކަންތައްތަކުން އާއްމު ރަޔިތުންގެ ހާލަތަށް ކުރާ އަސަރު ދެނެގަނެ، ރައްޔިތުންގެ ބައިވެރިވުން އިތުރުވެ، ބާރުވެރި މުޖުތަމައުއެއް ބިނާކުރައްވާށެވެ.\n"މި ހާލަތު ބަދަލުކުރެވޭނީ ވީހާ ވެސް ގިނަ ރައްޔިތުންތަކެއް ނިކުމެ ހާލަތު ބަދަލުކުރުމަށް ވޯޓުލައިގެން،" ރިޝާނާ ވިދާޅުވި އެވެ.\n"މިފަހަރު މި އޮތީ ރައްޔިތުންނަށް އިހުތިޔާރު ލިބިފައި. ވަރަށް ފޯރީގައި ހައެއް އޭޕްރިލްގައި ނުކުމެ ވޯޓްލާން ވާނެ. ވޯޓްލުން ވަރަށް މުހިއްމު. ނޫނީ ހޮވޭނީ މަދު ބަޔަކު ތާއީދުކުރާ މީހެއް. އަޅުގަނޑު މަސައްކަތްކުރާނީ މަދު ބަޔަކަށް ޓަކައެއް ނޫން. އެންމެންގެ ހައްގުގައި!".


Liverpool Supportarun, Real Ge Kulhuntherin Thibi Bahah Hamalaa Dheefi - Vaguthu\nރެއާލްގެ ބަހަށް ގެއްލުންދީފައި\nޔުއެފާ ޗެމްޕިއަންސް ލީގުގެ ކުއާޓާފައިނަލުގެ ދެވަނަ ލެގުގައި ލިވަޕޫލްގެ ދަނޑުގައި ކުޅެން ހަމަޖެހިފައިވާ ދެވަނަ ލެގުގެ މެޗަށް އައުމަށް ދަތުރުކުރި ރެއާލް މެޑްރިޑްގެ ކުޅުންތެރިން ތިބި ބަހަށް ލިވަޕޫލްގެ ސަޕޯޓަރުން ހަމަލާދީފި އެވެ.\nމިއީ މެޗު ފެށުމުގެ ކުރިން ރެއާލްގެ ކުޅުންތެރިން ލިވަޕޫލްގެ ދަނޑަށް ދަތުރުކުރި ބަހަށް ދިން ހަމަލާއެކެވެ. ބައެއް ސަޕޯޓަރުން ވަނީ ފުޅިއާއި ގައު އުކާފައެވެ. މި ހަމަލާތަކުން ކުޅުންތެރިން ތިބި ބަހުގެ ބިއްލޫރިގަނޑު ވަނީ ތަޅައިގެން ގޮސްފައެވެ. ބޮޑަށް މި ހަމަލާތަކުގެ ތެރެއިން ބިއްލޫރިގަނޑު ތަޅައިގެން ދިޔައީ ބަހުގެ ތެރޭގައި ޒިދާން އިށީނދެގެން އިން ސީޓާއި ދިމާލަށެވެ.\nމީޑިއާ ރިޕޯޓުތައް ބުނާގޮތުން މި މައްސަލަ އިނގިރޭސި ފުލުހުން ދަނީ ބަލަމުންނެވެ. އަަދި މި ހަމަލާއާއި ގުޅިގެން ލިވަޕޫލަށް ޖޫރިމަނާއެއް އައުމަކީ އެކަށީގެންވާ ކަމެއް ކަމަށް ރިޕޯޓުތައް ބުނެއެވެ. މި މައްސަލައިގައި ބައެއް ސަޕޯޓަރުން ހައްޔަރުކޮށްފައިވާ ކަމަށްވެސް ރިޕޯޓުތައް ބުނެއެވެ.\nމި މެޗާއި ކުރިމަތިލިއިރު ލިވަޕޫލް ވަނީ ރެއާލްގެ ދަނޑުގައި ކުޅުނު ފުރަތަމަ ލެގުގައި 3-1 އިން ބަލިވެފައެވެ. އެހެންކަމުން މިއީ އެ ރުޅިގަނޑުގައި ސަޕޯޓަރުންގެ ފަރާތުން ފެނުނު ކަމެއް ކަމަށް ބެލެވެއެވެ.\nމި ހަމަލާއާއި ގުޅިގެން ލިވަޕޫލްގެ އިސްވެރިން ވަނީ ރެއާލްގެ ކިބައިން މައާފަށް އެދިފައެވެ. މީޑިއާ ރިޕޯޓުތައް ބުނާގޮތުން މިކަމާއި ގުޅިގެން ރެއާލުން މައްސަލަ ހުށައަޅާނެކަމަށް ބެލެވެއެވެ.\nލިވަޕޫލް ކަޓުވާލާ މުބާރާތުގެ ސެމީފައިނަލަށް ރެއާލް ވަނީ ދަތުރުކޮށްފައެވެ. އެއީ 3-1 ގެ އެގްރިގޭޓް ނަތީޖާއަކުންނެވެ.\nއޭޕްރީލް 17, 2021 14:34\nހަޖަމް ކުރަން ދަސްކުރޭ


Proxy home: hamaekani carpet eh noon!\nޕްރޮކްސީ ހޯމް: ހަމައެކަނި ކާޕެޓެއް ނޫން!\nގަލޮޅު ނީލޯފަރު މަގުގައި ހުންނަ ބޮޑު ފިހާރައަށް ފިލްމީ ތަރި މަރިޔަމް އައްޒަ ޕްރޮކްސީ ޝޯރޫމުގައި- ފޮޓޯ: ޕްރޮކްސީ\nޕްރޮކްސީ ހޯމް ކައިރިން އެ ތަނުގެ ދެ މުވައްޒަފުން ހިނގާފައި ދަނީ- ފޮޓޯ: އަވަސް\nޕިކަޕު ތަކާއި ލޮރީތަކުގެ ފަހަތު ފިލާއިން ފެންނަނީ މިހެން ލިޔެފައި ވަނިކޮށެވެ. "ކާޕެޓް ތަ؟ ޕްރޮކްސީ!" މިއީ ކޮން ތަނެއް ހެއްޔެވެ؟ މިއީ، ގަލޮޅު ނީލޯފަރު މަގުގައި ހުންނަ ބޮޑު ފިހާރަ އެކެވެ. ގާތްގަނޑަކަށް ދެހާސް އަކަފޫޓުގެ މި ޝޯރޫމް ފުރާލާފައިވަނީ، ޒަމާނީ ގެތަކާއި އޮފީސް ތަކުގެ އިތުރުން އެކި ވިޔަފާރި މޮޑެލްް ތަކުގެ އިންޓީރިއާ ސާމާނުންނެވެ. ޕްރޮކްސީ ހޯމް ހާއްސަ ވަނީ "ޓޯޓަލް ސޮލިއުޝަން" ދޭ ތަނެއްގެ ގޮތުގަ އެވެ.\n"އަޅުގަނޑުމެން މި ތަނުން މި ދެނީ އިންޓީރިއާގެ ޓޯޓަލް ސޮލިއުޝަން. އަޅުގަނޑުމެންގެ އަތުގައި ހުންނާނެ އިންޓީރިއާ އަށް ބޭނުންވާ ފްލޯރިން އިން ފެށިގެން ވޯލް ޕޭޕަރ އާއި ކާޕެޓުގެ ގިނަ ވަތްތަރު ތަކެއް. ޔޫރަޕްގެ ގިނަ އުފެއްދުންތަށް ލިބޭނެ މިތަނުން." ޕްރޮކްސީ ހޯމްގެ މެނޭޖިން ޑިރެކްޓަރު އަހުމަދު ޝާހިދު އަވަސް އަށް ވިދާޅުވި އެވެ.\nޕްރޮގްސީ ހޯމް، މިހާރު ފިހާރައެއްގެ ގޮތުގައި ފެނުނަސް "ޕްރޮކްސީ" ނަމަކީ ދެހާހުގެ އަހަރުތަކުގައި އިމާރާތް ކުރުމުގެ ދާއިރާގައި މަގުބޫލު ނަމެކެވެ. އޭރުވެސް މިހާރެކޭ އެއްގޮތަށް ހިދުމަތް ދިނުމާއި މަސައްކަތުގެ ފެންވަރުގައި ޕްރޮކްސީ އޮތީ ވަރަށް މަތީގަ އެވެ. އާއްމުންގެ އިތުބާރުހުރި ބްރޭންޑެއްގެ ގޮތުގަ އެވެ. މިގޮތުން، ވޯޓާ ބަންގަލޯތަކާއެކު މިހާރުގެ ފެންވަރަށް ތަރައްގީ ކޮށް 2010 ވަނަ އަހަރު ހުޅުވި އެއްލައިދޫ މޯލްޑިވްސް ބައި ސިނަމަން ރިސޯޓް ޕްރޮޖެކްޓަކީ ޕްރޮކްސީ އިން ކާމިޔާބު ކަމާއި އެކު ނިންމައި "ޓާންކީ" ޕްރޮޖެކްޓެކެވެ. މީގެ އިތުރުން ވެސް މެއިން ކޮންޓަރެކްޓަރެއްގެ ގޮތުގައި ހަކުރާ ހުރާ އަދި ދޮންވެލި ބީޗް ރިސޯޓާއި ވެލާވަރު ރިސޯޓް އަދި ކަނޑޫމާ ފަދަ ރައްރަށުގެ ކޮންސްޓްރަކްޝަން އަދި އިންޓީރިއާ ޕްރޮޖެކްޓްތަށް ވަނީ ކާމިޔާބުކަމާއި އެކު ނިއްމާފަ އެވެ.\nޕްރޮކްސީ ހޯމްގެ ވޯލް ޕޭޕަރުތަކެއް އެތަނުގެ މުވައްޒަފަކު ދައްކާލަނީ ފޮޓޯ: އަވަސް\n"ޕްރޮޖެކްޓް މެނޭޖްމަންޓަކީ ވެސް އަޅުގަޑުމެންގެ ސްޕެޝިއަލިޓީ އޭރިއާ އެއް. އެގޮތުން އިންޓަނޭޝަނަލް ޗެއިންތަކުގެ ބައެއް ރިސޯޓްތައް ތަޅުދަޑިޔާއި ހަމަ އަށް، ހުރިހާ މަރުހަލާއެއްގައި ޕްރޮޖެކްޓް މެނޭޖް ކޮށްދީފައިވާނެ." ޝާހިދު ވިދާޅުވިއެވެ.\nމިހާރު އެ ކުންފުނިން މި ވަނީ އަނެއްކާ "ޕްރޮކްސީ ހޯމް" ގެ ނަމުގައި އާއްމު ގޭ ބިސީތަކާ ވެސް ގާތްވެފަ އެވެ. ސުވާލަކީ މިހާރު ޕްރޮކްސީގެ ހާއްސަ ކަމަކީ ކޮބައި ހެއްޔެވެ؟\n"ކޮންސްޓްރަކްޝަންގެ ތެރެ އިން ފެށި މަސައްކަތް އެއްކޮށް ހުއްޓުނީ އެއް ނޫން. އޭގެ ފަހުން ބޭނުންވީ މި ފަންނުގައި ކަސްޓަމަރުންނަށް ބޭނުންވާނެ އެހެން ރިސޯސްތައް ފޯރުކޮށް ދޭން. މިގޮތުން މީގެ ތެރެ އިން ފެޅި ގޮތްޕެއް ޕްރޮކްސީ ހޯމްއަކީ،" ޕްރޮކްސީ ހޯމް އުފެދުނު ގޮތް ޝާހިދު ވިދާޅުވެ ދެއްވި އެވެ.\nއިންޓީރިއާ ސޮލިއުޝަންގެ އެންމެ ރީތި\nޝާހިދު ވިދާޅުވި ގޮތުގައި 2017 ވަނަ އަހަރު އުފެއްދި ޕްރޮކްސީ ހޯމް އިން ޒަމާނީ އެޕާޓްމަނޓްތައްް އަދި ކެފޭ ރެސްޓޯރަންޓްތަކުގެ އިތުރުން އޮފީސްތަކަށް ބޭނުންވާ ފްލޯރިންގ އަދި އިންޓީރިއާގެ ޓޯޓަލް ސޮލިއުޝަން ފޯރުކޮށްދެމުން ގެންދެ އެވެ.\n"ގެސްޓް ހައުސް، ރިސޯޓުތަކާއި، އޮފީސްތައް އަދި ބޮޑެތި ކުންފުނިތަކަކީ މި މާކެޓްގެ ބޮޑު ބައެއް. ފިހާރަތަކާއި ހޮޓާތަކަކީ ވެސް ހަމަ މިހާރު އެންމެ ފުޅާކޮށް މި ހިދުމަތް ހޯދާ ކަސްޓަމަރުން. އެންމެ މަގުބޫލީ އަޅުގަނޑުމެންގެ ފްލޯރިން. ރާއްޖޭގެ ހުރިހާ އިންޑަސްޓްރީތަކުން އަޅުގަނޑުމެންގެ ފްލޯރިން ފެންނަން ހުންނާނެ،" ޝާހިދު ވިދާޅުވި އެވެ.\n"ޕްރޮކްސީ ހޯމް އަޅުގަނޑުމެން ރަޖިސްޓްރީ ކުރީ މި ހިދުމަތް އިތުރަށް ފުޅާ ކުރަން. ހައުސް ހޯލްޑް ލެވަލްގައި [ގޭގެއަށް] ވެސް މި ހިދުމަތް ދިނުމަށް. އަލަށް އެޕާޓްމަންޓަކަށް ބަދަލުވާ މީހަކު ބޭނުން ވަނީ ހަމައެކަނި ކޮޓަރި ނޫނީ ސިޓިން ރޫމްގެ އިންޓީރިއާ ހަދާލަން. އެ ހިދުމަތް ވެސް މިހާރު އަޅުގަނޑުމެން ފޯރުކޮއްދެމުން މި ދަނި."\nފެންވަރު ރަނގަޅު- ޔޫރަޕުގެ އުފެއްދުންތައް\nޕްރޮކްސީ ހޯމް އިން މި ހިދުމަތް ދެނީ ހަމައެކަނި ރާއްޖޭގައި ތިބެގެންނެއް ނޫނެވެ. އެ ކުންފުނީގެ ރެޕްރެޒެންޓޭޓިވް އޮފީސް މެލޭޝިއާ އާއި ސިންގަޕޫރުގައި ވެސް ހުރެ އެވެ. އެ ތަންތަނުގައި ވެސް ތިބެނީ ޕްރޮކްސީގެ މުވައްޒިފުންނެވެ. އެހެންވެ، ކަސްޓަމަރު ބޭނުންވާ ކޮންމެ ޕްރޮޑަކްޓެއް ބޭނުން ވަގުތެއްގައި ހޯދާލައިގެން ގެނައުމުގެ ގާބިލްކަން ޕްރޮކްސީ ހޯމް އަށް އޮވެ އެވެ. އެކަން ކުރަނީ ކަސްޓަމަރުންނަށް ވީހާ ވެސް އަވަސް ހިދުމަތެއް ފޯރުކޮށް ދިނުމަށެވެ.\n"އެންމެ ބޮޑު ޔަގީން ކަމަކީ މިތަނުން ވިއްކާ ޕްރޮޑަކްޓްތަކުގެ ކޮލިޓީ. މިއީ ފެންވަރު ރަނގަޅު ޕްރޮޑަކްޓް ތަކެއް. ޔޫރަޕުގައި މަޝްހޫރު ބްރޭންޑްތައް. ފްލޯރިންގައި ބޭނުން ކުރާ ޕާކޭއަކީ ސުވިޒް ޕްރޮޑަކްޓެއް. ވިނެލް ފްލޯޯރިންގައި މި ގެންގުޅޭނީ ކޮރެއާގެ އެންމެ މަގުބޫލު ބްރޭންޑް. ކާޕެޓުގައި މި ގެންގުޅެނީ ބެލްޖިއަމް، އިރާން އާއި ތުރުކީ ފަދަ ގައުމުތަކުގެ ކާޕެޓުތައް. މިއީ ކާޕެޓު އުފައްދަން އެންމެ މަޝްހޫރު ގައުމުތައް، ވޯލް ޕޭޕަރ އަދި ވޯލް ކަވަރިންގްސް އަކީ މެލޭޝިއާ، ކޮރެއާ، ޖާމަނީ އަދި ޔޫއެސްއޭ ގެ އުފެއްދުންތަށް." ޝާހިދު ވިދާޅުވި އެވެ.\nކާޕެޓުގައި އަދި މާ ނަން މަޝްހޫރު\nޕްރޮކްސީ އިން އައިސް ޓީވީގެ އަޒޯނާ ޝޯއަށް ހަދައިދީފައިވާ ސެޓެއް- ފޮޓޯ: ޕްރޮކްސީ\nޕްރޮކްސީ ހޯމްގައި ކާޕެޓުގެ 100 އަށްވުރެ ގިނަ ވައްތަރު، ހަމައެހާ ގިނަ ޝޭޑް އާއި ޑިޒައިން ހުރެ އެވެ. ޝާހިދު ވިދާޅުވި ގޮތުގައި ގިނަ ބަޔަކު ޕްރޮކްސީ ދަންނަނީ ކާޕެޓުގެ ތަނެއްގެ ގޮތުގައެވެ، އެހެންވެ ކާޕެޓަށް ބޮޑު ޝައުގުވެރި ކަންދޭ ކަމަށެވެ. އަދި މި ރޯދަ މަހާ ދިމާކޮށް ރާއްޖޭގައި ގިނަ މިސްކިތް ތަކަށް ކާޕެޓު ފޯރުކޮށްދިނީ ވެސް ޕްރޮކްސީ އިން ނެވެ.\nޕްރޮަޑަކްޓްތަކުގެ އަގު އެކަށީގެންވޭ\nޕްރޮކްސީ ހޯމްގައި އެކި ޕްރޮޑަކްޓްތަކުގެ ކޯނާތަށް ހުރެއެވެ. ވޯލްޕޭޕަރ އޭރިއާގައިވާ ކެޓެލޮގުތަކުގައި، ހާހުން ގުނާލެވޭ ވަރަށް ތަފާތު ޑިޒަިންތަކުގެ ވޯލްޕޭޕާ ވައްތަރުތަށް ފެއްނަން އެބަހުއްޓެވެ. އަދި ކާޕެޓު ސެކްޝަނުގައިވާ ކާޕެޓް ކުލަތަކާއި ފަރުމާތައް ސަތޭކައަށްވުރެ ގިނަ އެވެ. އަދި ހަމައެހެންމެ ދޮރުފޮއްޗާއި އެހެނިހެން ޕްރޮޑަކްޓްތަކުގެ ނަން ލިސްޓު ދިގެވެ. ސުވާލަކީ މި ތަކެތީގެ އަގު ކިހިނެއްވާނެ ހެއްޔެވެ ؟\nޕްރޮކްސީ ހޯމްގެ އެންމެ ހާއްސަ ކަމަކީ މިއެވެ. ކަސްޓަމަރު ބޭނުންވާނެ އެކަށީގެންވާ އަގުގައި ޕްރޮޑަކްޓްތައް ލިބެން ހުރުމެވެ. އަދި އޮތް ހިތްހަމަ ޖެހުމަކީ މި އުފެއްދުންތަކުގެ ފެންވަރު ރަނގަޅުވުމެވެ. މި ޔަގީންކަމާއެކު ޕްރޮކްސީ ހޯމް މިވަނީ "އިންޓީރިއާ ޓޯޓަލް ސޮލިއުޝަންގެ" އެންމެ އުހުގަ އެވެ. އެންމެ ރީތި އުފެއްދުންތަކާއެކު ކަސްޓަމަރުންގެ ހިތް އުފާ ކޮށްދިނުމުގައި ހަމަ ޕްރޮކްސީ ވަރެއްނެތެވެ.


Amilla TV Add on Activate koggen Dhiraagu Castamarunnah Euro Belumuge Furusathu! | Atoll News\nއަމިއްލަ ޓީވީ އެޑްއޮން އެކްޓިވޭޓްކޮށްގެން ދިރާގު ކަސްޓަމަރުންނަށް ޔޫރޯ ބެލުމުގެ ފުރުސަތު!\nޝާއިޢުކުރީ: އިބްރާހީމް ރަމީޒް ޖޫން 14, 2021, 10:54\n‘ދިރާގު އަމިއްލަ ޕޯސްޕެއިޑް’ ކަސްޓަމަރުންނަށް ‘އަމިއްލަ ޓީވީ’ އެޑްއޮން އެކްޓިވޭޓް ކޮށްލައިގެން ބަލާލެވޭނެ ކަމަށް ދިރާގުން ބުނެފި އެވެ.\nދިރާގުން ބުނީ މި އަހަރު ކުރީކޮޅު ތައާރަފުކުރި މި އާ ޕްލޭނަކީ ކަސްޓަމަރުންނަށް އެމީހެއްގެ ބޭނުންތަކަށް ޚާއްސަކޮށްގެން ވަރަށް ފަސޭހަކަމާއެކު ކަސްޓަމައިޒް ކޮށްލެވޭނެ ޕްލޭނެއް ކަމަށެވެ.\nއެ ކުންފުނިން ބުނީ ދިރާގު އަމިއްލަ ޕޯސްޓްޕެއިޑް މެދުވެރިކޮށް މިހާރު ކަސްޓަމަރުންނަށް ފަސޭހަކަމާއެކު ޑޭޓާ އަދި ވޮއިސް ބޭނުންވާ ގޮތަކަށް ސެޓްކޮށްލެވޭނެ ކަމަށެވެ. އަދި މުޅިން އަލަށް ތައާރަފުކޮށްފައިވާ “ވެލިއު ޕްކެސް” އިން އެ ކަސްޓަމަރެއްގެ މޮބައިލް ޔޫސޭޖަށް ބިނާކޮށް، މި ވެލިއު ޕެކްތަކުން ބޭނުންވާ ޕެކެއް ޚިޔާރު ކުރެވޭނެ ކަމަށެވެ.\nވެލިއު ޕެކްތަކުގެ ތެރޭގައި ޗެޓް، ސޯޝަލް މީޑިއާ، ވޮއިސް، ޑޭޓާ އަދި މުޅިން އާ ސްޓްރީމިންގ އެޑްއޮންސް ދިރާގު ޓީވީ، ދިރާގު ޕްލޭ، ނެޓްފްލިކްސް، އެމޭޒަން ޕްރައިމް، ޔޫޓިއުބް އަދި ޓިކްޓޮކަށް ހިމެނިގެންދާނެ ކަމަށް ވެސް ދިރާގުން ބުނެ އެވެ. އަދި ރާއްޖެއިން ބޭރަށް ގުޅުއްވާ ކަސްޓަމަރުންނަށް ޚާއްސަކޮށް އައިޑީޑީ ވެލިއު ޕްކްސްވެސް ހިމަނާފައިވާ ކަމަށެވެ.\nދިރާގުގެ އެކި އެކި ޚިދުމަތްތަކަށް ގެންނަމުންދާ ބަދަލުތަކަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމުގެ ގޮތުން ކުރަމުން އަންނަ މަސައްކަތްތަކުގެ ތެރެއިން މުހިންމު މަސައްކަތެކެވެ. އަދި ދިރާގުން އަބަދުވެސް މަސައްކަތް ކުރަމުން އަންނަނީ ދިވެހިންގެ ތެރޭގައި އެންމެ ފަހުގެ އަދި މަގުބޫލު މުނިފޫހިފިލުވުގެ ހަރަކާތްތައް ޑިޖިޓަލް ޒައްރިއްޔާ މެދުވެރިކޮށް ގެނެސްދިނުމަށެވެ.


ithuru6airport alhanee\n09:05am | Thursday, 09 July 2020\nއިތުރު ހަ އެއާޕޯޓް އަޅަނީ\nމިހާރު ތަރައްގީ ކުރަމުން އަންނަ އެއާޕޯޓްތަކުގެ އިތުރުން، އިތުރު ހަ އެއާޕޯޓް އެޅުމަށް ނިންމާފައިވާ ކަމަށް ޕްލޭނިން މިނިސްޓަރު މުހައްމަދު އަސްލަމް އިއްޔެ ވިދާޅުވެއްޖެ އެވެ.\nނ. މާފަރު އިންޓަނޭޝަނަލް އެއާޕޯޓް ހުޅުވުމަށް އިއްޔެ ބޭއްވި ރަސްމިއްޔާތު ޝަރަފުވެރިކޮށްދެއްވައި ވާހަކަދައްކަވަމުން މިނިސްޓަރު އަސްލަމް ވިދާޅުވީ، މަސައްކަތް ކުރަމުންދަނީ ރާއްޖޭގެ އެ ތަން މި ތަނުގައި އިތުރު އެއާޕޯޓް އެޅުމަށް ކަމަށެވެ.\n"މިހާރު މަސައްކަތް ކުރިއަށްދާ އެއާޕޯޓްތަކުގެ އިތުރުން އަދި ހައެއްކަ އެއާޕޯޓް އަޅަން އެބަޖެހޭ. އަޅުގަނޑުމެންގެ އުއްމީދަކީ، މިއަދު އޮތް ސަރުކާރުގެ ފުރަތަމަ ދައުރުގެ ތެރޭގައި މި ދެންނެވި އެއާޕޯޓްތައް އަޅައި ނިންމުން،" އަސްލަމް ވިދާޅުވި އެވެ.\nމިނިސްޓަރު ވިދާޅުވީ އިތުރަށް އެއާޕޯޓްތައް އަޅަން ބޭނުންވާ ސަރަހައްދުތައް މިހާރު ފާހަގަކޮށް ނިމިފައި ކަމަށެވެ. އެހެން ނަމަވެސް، އެއީ ކޮން ސަރަހައްދުތަކެއް ކަމެއް އޭނާ ހާމައެއް ނުކުރައްވަ އެވެ.\nކުރީ ސަރުކާރުތަކުން ރަނގަޅަށް ކޮށްފައި ހުރި ކަންތައްތައް މި ސަރުކާރުން ދަމަހައްޓާނެކަން ފާހަގަކުރައްވަމުން، މިނިސްޓަރު ވިދާޅުވީ އަންނަ އަހަރު އެންމެ އިސްކަމެއް ދޭނީ ރާއްޖޭގެ ރަށްތައް ކަނޑުމަގުން، ޕަބްލިކް ޓްރާންސްޕޯޓް ނިޒާމަކުން ގުޅާލުމަށް ކަމަށެވެ.\n"ޑޮމެސްޓިކް މެރިޓައިމް ޕަބްލިކް ޓްރާންސްޕޯޓް ނިޒާމެއް ގާއިމުކުރުމަކީ އަންނަ އަހަރު ކުރާނެ އެންމެ ބޮޑު އެއް މަސައްކަތް،" މިނިސްޓަރު އަސްލަމް ވިދާޅުވި އެވެ.\nސަރުކާރުން ބުނެފައިވާ ގޮތުގައި، މި އަހަރުގެ ތެރޭގައި ފަސް އެއާޕޯޓް ހުޅުވާނެ އެވެ. އެއީ، މިހާރު ހުޅުވާފައިވާ ކުޅުދުއްފުށި އެއާޕޯޓާއި މާފަރު އެއާޕޯޓުގެ އިތުރުން، ގއ. މާވަރުލު، ށ. ފުނަދޫ އަދި ޅ. މަޑިވަރުގައި ހަދަމުން އަންނަ އެއާޕޯޓެވެ.\nމީހުން ދިރިއުޅޭ ކޮންމެ ރަށަކުން 20 މިނިޓުން ދެވޭ ހިސާބުގައި އެއާޕޯޓެއް އޮތުމަކީ މިދިޔަ ސަރުކާރުގެ ސިޔާސަތެކެވެ. މި ސަރުކާރުން ވެސް ވަނީ އެ ސިޔާސަތު ކުރިއަށް ގެންދަން ނިންމާފަ އެވެ.\nޕްލޭނިން މިނިސްޓާ މުހައްމަދު އަސްލަމް\nޕީއެސްއައިޕީ މަޝްރޫއުތަކުގެ މައުލޫމާތު ކޮންޓްރެކްޓަރުންނަށް ދީފި\n40 އެގްޒިބިޓަރުންނާއެކު ލިވިން އެކްސްޕޯ ފަށައިފި\nފެބްރުއަރީ 28, 2020


COVID gai miadhuves mihaathanah4mareh – Iru\nކޯވިޑްގައި މިއަދުވެސް މިހާތަނަށް4މަރެއް\nކޯވިޑް ބަލީގައި އިތުރު ދެ މީހަކު ނިޔާވެ މިބަލީގައި މިއަދުގެ މިހާތަނަށް ނިޔާވި މީހުންގެ އަދަދު4އަރަައިފިއެވެ. މި މަރާއިއެކު މި ބަލީގައި ރާއްޖެއިން ނިޔާވި މީހުންގެ އަދަދު މިވަނީ 109 އަރާފައެވެ.\nކޯވިޑް ބަލީގައި މިއަދު ރާއްޖެއިން ފުރަތަމަ ނިޔާވެފައިވަނީ ގަމު ރީޖަނަލް ހޮސްޕިޓަލުގައި ފަރުވާދެމުންދިޔަ އުމުރުން 87 އަހަރުގެ ފިރިހެނެކެވެ. ގަމު މަތި މަރަދީ އަވަށަށް ނިސްބަތްވާ މި މީހާ ނިޔާވީ ރޭ ދަންވަރު 01:54 ގައެވެ. ދެން ނިޔާވެފައިވަނީ އުމުރުން 69 އަހަރުގެ އަންހެނެކެވެ. މި މީހަކީވެސް ލ. އަތޮޅު ހޮސްޕިޓަލްުގައި ފަރުވާހޯދަމުންދިޔަ މީހެކެވެ. އެއަތޮޅު މާވަށަށް ނިސްބަތްވާ މި މީހާ ނިޔާވެފައިވަނީ ފަތިހު 03:01 ގައެވެ. މި ދެމީހުންނަށް ފަރުވާދެމުން ގެންދިޔައީ އައިސީޔޫގައެވެ. މި ދެމީހުންގެވެސް ހާލު ބޮޑުވެ އައިސީޔޫގައި ފަރުވާދޭން ފަށާފައިވަނީ އިއްޔެގެ ވަގުތެއްގައިކަމަށް ގަމު ހޮސްޕިޓަލުން ވިދާޅުވެއެވެ. މީ މިބަލީގަި ލ އަތޮޅުން ބަޔަކު ނިޔާވި ފުރަތަމަ ފަހަރެވެ.\nމި ބަލީގައި މިއަދު ރެކޯޑުކުރެވުނު3ވަނަ މަރަކީ އުމުރުން 73 އަހަރުގެ ދިވެހި ފިރިހެނެކެވެ. މި މީހަކީ ހާލު ދެރެވަގެން އައިޖީއެމްއެޗްގެ އިމަޖެންސީގައި ފަރުވާ ހޯދަމުން އައި މީހެއްކަމަށް އެޗްޕީއޭއިން ވިދާޅުވެއެވެ.އަދި މި މީހާ ނިޔާވެފައިވަނީ ހެނދުނު 07:25 ގައެވެ.\nމީގެއިތުރުން ހުޅުމާލޭ މެޑިކަލް ފެސިލިޓީގައި ފަރުވާ ހޯދަމުން އައި 51 އަހަރުގެ އިންޑިއާ ރައްޔިތެއްވެސް ވަނީ މިއަދު ނިޔާވެފައެވެ. މި މީހާ ނިޔާވެފައިވަނީ ހެނދުނު 08:44 ގައެވެ.\nއިއްޔެވެސް މި ބަލީގައި4ދިވެއްސަކު ވަނީ ނިޔާވެފައެވެ. ރާއްޖޭގައި މިބަލި ޖެހިގެން މަރުވާ މީހުންގެ ޢަދަދު އިތުރުވާން ފަށާފައިވާއިރު، މިއަދު ހެނދުނު ނިޔާވި މީހާއާއެކު މިމަހުގެ މިހާތަނަށް 35 މީހަކު މިބަލީގައި ވަނީ ނިޔާވެފައެވެ. މިހާތަނަށް މިބަލީގައި ނިޔާވި މީހުންގެ ތެރެއިން 95 މީހުންނަކީ ދިވެހިންނެވެ. އަދި 14 މީހުންނަކީ ބިދޭސީންނެވެ.


IGMH ga library eh gaaimkoh play house upgrade kohfi\nއައިޖީއެމްއެޗްގައި ލައިބްރަރީއެއް ގާއިމްކޮށް ޕްލޭ ހައުސް އަޕްގްރޭޑް ކޮށްފި\nއައިޖީއެމްއެޗްގައި ލައިބްރެރީއެއް ގާއިމްކޮށް ކުޑަކުދީންގެ ވޯޑުގައި ހުންނަ ޕްލޭހައުސް އަޕްގްރޭޑުކޮށްފި އެވެ.\nއައިޖީއެމްއެޗްގައި ކުޑަކުދިންގެ ވޯޑުގައި ޕްލޭހައުސް އަކާއި ލައިބްރެރީއެއް ހަދައި އިފްތިތާހުކޮށްދެއްވީ އިއްޔެ ހަވީރު ރޮޓަރީ ކްލަބް އޮފް މޯލްޑިވްސް އިންނެވެ.\nއައިޖީއެމްއެޗް އިން ބުނީ މިޕްލޭހައުސް އަކީ ކުޑަކުދިން މުނިފޫހި ފިލުވުމަށާއި އެކުދިންނަށް ހިންހަމަޖެހޭ މާހައުލަކަށް ހޮސްޕިޓަލް ހެދުމަށް ރޮޓަރީ ކްލަބް އޮފް މޯލްޑިވްސް އިން އައިޖީއެމްއެޗް އަށް ހަދިޔާ ކުރި ތަނެއް ކަމަށެވެ. އަދި ކުރިޔަށް އޮތްތާގައި އިތުރަށް ވޯޑު އަޕްގްރޭޑުކޮށް ހިއްގައިމު ތަނަކަށް ހަދާނެ ކަމަށް ވެސް އެހޮސްޕިޓަލުން ބުންޏެވެ.\n"ވޯޑުގައި ކުރިން ހުރި ކުޑަކުދިންގެ ޕްލޭހައުސް މިހާރު ވަރަށް ފެންވަރު ރަނގަޅުކޮށް އަޕްގްރޭޑު ކޮށްފައި ހުރީ. ރޮޓަރީ ކްލަބް އޮފް މޯލްޑިވްސް އިން އެތަން ހަދައިދިނީ މުޅިން ހިލޭ އަދި ކުރިޔަށް އޮތްތާވެސް އިތުރަށް އަޕްގްރޭޑުކުރާން ވަނީ ހަމަޖެހިފަ،" އައިޖީއެމްއެޗް އިން ބުންޏެވެ.\nއެހޮސްޕިޓަލުން ބުނިގޮތުގައި ޕްލޭހައުސްގައި މިހާރު ޕީއެސްތްރީ އަކާއި ބޮޑު ޓީވީ އެއް އަދި ކުޑަކުދިން ކުޅޭ ތަފާތު ގިނަ ސީސޯ ފަދަ އެއްޗިސް ބަހައްޓައފައި ހުންނާނެ އެވެ. އަދި ލައިބްރެރީއެއް ގާއިމްކޮށް އެތަނުގައި ހާއްސަ ފޮތްތަކެއްވެސް ކިޔަން ލިބޭނެ އެވެ.\nއިނގުރައިދޫ މީހާގެ ފައި ކަށިމަތިން ބުރިކޮށް އޮޕަރޭޝަންކޮށްފި\nފެންގަނޑަށް ވެއްޓުނު ކުއްޖާ އަންނަނީ ރަނގަޅުވަމުން\nއައްޑޫ އެކްސިޑެންޓުގައި އަނިޔާވި މީހާ މަރުވެއްޖެ\nއައިޖީއެމްއެޗް ކެންޓީނުގައި މެހި ގިނަވެގެން މައާފަށް އެދިއްޖެ\nމާޔާ ގެނެސް ދެނީ މުޅި ގޭގެ ރޫހު!\nލޯންޗަކަށް ހޮނު އަޅައި ގެއްލުން ވެއްޖެ\nއިބްތިހާލަށް އަނިޔާ ނުކުރާކަން ސާބިތު ކުރަން ހުށަހެޅީ ފިރިމީހާ\nވަރި ކުރަން ޖެހުނު ސަބަބު ފަރްހާންގެ ދުލުން


"Moosun" Application launch kohffi\nމޫސުން އެޕްލިކޭޝަން ލޯންޗުކޮށްފި\nއެޕްލިކޭޝަން ލޯންޗުކޮށްދެއްވީ އެންވާރަމަންޓް މިނިސްޓަރު -- ފޮޓޯ: އަހްމަދު އަޔާދު |އަވަސް\nމޫސުމާ ބެހޭ ގައުމީ އިދާރާއިން ރާއްޖޭގެ މޫސުން ލަފާ ކުރާގޮތް ބުނެދޭ "މުސުން" އެޕްލިކޭޝަން ލޯންޗުކޮށްފި އެވެ.\nއެންވާރަމަންޓް މިނިސްޓްރީގައި މިއަދު ކުރިއަށްގެންދިޔަ އެޕް ލޯންޗު ކުރުމުގެ ރަސްމިއްޔާތުގައި ވާހަކަދައްކަވަމުން، މިނިސްޓަރު ޑރ. ހުސައިން ރަޝީދު ހަސަން ވިދާޅުވީ ރާއްޖެ އަކީ ޖަޒީރާ ގައުމަކަށް ވެފައި އެއްރަށުން އަަނެއް ރަށަށް ދަތުރު ކުރުމާއި ތަންތަނަށް ދިއުމުގައި މޫސުމަށް ބަރޯސާ ވާ ކަމަށެވެ.\nއެހެންކަމުން، މޫސުމީ ބަދަލުތަކުން ރާއްޖެއަށް ދިމާވާ ގެއްލުންތަައް ކުޑަކުރުމާއި އާއްމު ރައްކާތެރިކަމަށް މި އެޕްލިކޭޝަންގެ ބޭނުން ހިފޭނެ ކަމަށެވެ.\nމޫސުމާ ބެހޭ އެންމެ ފަހުގެ އަޕްޑޭޓްތައް އެޕް މެދުވެރިކޮށް ލިބޭނެ --ފޮޓޯ:އަހްމަަދު އަޔާދު-އަވަސް\n"އެޕް އެއްގެ ސިފައިގައި ހިދުމަތްތައް ލިބެން ހުރީމަ އެލާޓްސް ތަކާ ބެހޭ މައުލޫމާތުތައް ވަރަށް ފަސޭހައިން ލިބޭނެ. ސަރަހައްދުތަކަށް ދަތުރު ކުރުމާއި މޫސުން ބަލަން ބޭނުންނަމަ އެޕްލިކޭޝަންގެ އެހީގައި ބަލާލެވޭނެ. އަދި މެޓް އޮފީހުން ދޭ މައުލޫމާތާއި އެޕްލިކޭޝަންގައި ހުންނަ މައުލޫމާތުގެ ސައްހަ ކަމަށް ބަދަލެއް ނާންނާނެ" މިނިސްޓަރު ވިދާޅުވި އެވެ.\nމިއަދު ލޯންޗު ކުރި މި އެޕްލިކޭޝަން ހަދާފައިވަނީ އިޓަލީ ސަރުކާރުގެ ހިލޭ އެހީގައި، މެޓް އޮފީހުގެ ހިދުމަތްތައް އިތުރަށް ހަރުދަނާކޮށް ޒަމާނީ ވަސީލަތްތަކުގެ އެހީގައި އާއްމުންނަށް މޫސުމާ ބެހޭ މައުލޫމާތުތައް ގެނެސްދިނުމަށް ހިންގުނު ޕްރޮޖެކްޓެއްގެ ދަށުންނެވެ. ދުނިޔޭގެ އެހެން ގައުމުތަކުގައިވެސް ބޭނުންކުރާ ކޮމަން އެލާޓިން ޕްރޮޓޮކޯލް (ކެޕް) އެލާޓިން ސިސްޓަމް ރާއްޖޭގައިވެސް ގާއިމު ކުރުމަށް ހިންގުނު ޕްރޮޖެކްޓަކީ 22 މިލިއަން ރުފިޔާގެ ޕްރޮޖެކްޓެކެވެ.\n"މޫސުން" އެޕްލިކޭޝަން މެދުވެރިކޮށް މޫސުމާބެހޭ އޮފީހުން ދޭ މައުލޫމާތުތައް އެންޑްރޮއިޑާއި އައި.އޯ.އެސް ބޭނުންކުރައްވާ ފަރާތްތަކަށް ދިވެހި ބަހުން އަދި އިނގިރޭސި ބަހުން ލިބޭނެ ކަމަށް އެންވާރަމަންޓުން ބުންޏެވެ.\nއެގޮތުން، އެލާޓުތަކާއި ކުރިއަށް އޮތް ފަސް ދުވަހުގެ މުސުން ލަފާ ކުރާ ގޮތް، އެންމެ ފަހުގެ ރާޑަރު އަދި ސެޓަލައިޓު ފޮޓޯތައް އަދިރާއްޖޭގެ އެކި ސަރަހައްދުތަކުގައި ބަހައްޓާފައިވާ އޮޓެމެޓިކް ވެދާ ސްޓޭޝަން ތަކުން އެވަގުތެއްގައި ދައްކުވައިވާ މޫސުމީ ޑޭޓާ ވެސް ފެންނާނެ ކަމަށް މެޓް އޮފީހުން ބުންޏެވެ.\nމޫސުން ތިމާވެށި މޯލްޑިވްސް މިޓިއޮރޮލޮޖިކަލް ސާވިސް + ޑރ. ހުސައިން ރަޝީދު ހަސަން\nއިތުރު 24 ރަށެއްގައި އޮޓޮމެޓިކް ވެދާ ސްޓޭޝަން ގާއިމުކޮށްފި\nއުދަ އަރާނެ ކަމަށް ލަފާކޮށް ވައިޓް އެލާޓް ނެރެފި


ދަރުސް: ހިލޭ އަންހެނުންނަށް ބަލަން ހޭދަކުރާ ވަގުތުގެ 10%، އަނބިންނަށް ބަލަން ހޭދަކުރާނަމަ އިންތިހާއަށް ލޯބި އިތުރުވާނެ!\nގިނަ ބައަކު އެމީހުންގެ ގިނަ ވަގުތުތައް ހޭދަކުރަނީ ހިލޭ އަންހެނުންނަށް ބަލާށެވެ. މަގެއް މަތިން ދިއަ ނަމަވެސް އެންމެ ބޮޑަށް ސަމާލުކަން ދޭނީ ފެންނަ ހިލޭ އަންހެނުންނަށް ބަލާށެވެ. ޝޮޕިންގ މޯލެއް ފަދަ ތަނަކަށް ދިއަ ނަމަވެސް މެއެވެ. ކޮންމެ ތަނަކަށް ދިއަ ނަމަވެސް މެއެވެ. އެކަމަށް ދެވި ހިފާފައި ހުންނަވަރުން އަމިއްލަ އަނބިންނާއިއެކު ހުންނައިރުވެސް މެއެވެ.\nއެގޮތަށް ކަންތައް ކުރުމަށްފަހު މިބުނަނީ އަނބިމީހާމަތިން ފޫހިވެއްޖެ ކަމަށެވެ. ނުވަތަ ފޫހިވާން ފަށައިފި ކަމަށެވެ. އެހެންވީމާ ފޫހިވާނެއެވެ. އެއީ ހައިރާންވާންޖެހޭ ކަމެއް ނޫނެވެ.\nހިލޭ އަންހެނުންނަށް ބަލަން ހޭދަކުރާ ވަގުތުގެ 10 އިންސައްތަ ވަގުތު، ތިބާއަށް ﷲ ތަޢާލާ ދެއްވެވި އަނބިމީހާއަށް ބަލަން ހޭދަކުރަން ނިކަން ފަށައިބަލާށެވެ. އެކަމަކު ތިބާ އެކަމެއް ނުކުރެއެވެ. ތިބާ ބަލަނީ ތިބާ އާއި އެއްވެސް ގުޅުމެއް ނެތް ހިލޭ އަންހެނުންނަށެވެ.\nﷲ އަށްޓަކައި ބުނަމެވެ. އެހެން މީހުންގެ ދިރިއުޅުމަށް ސަމާލުކަން ނުދީބަލާށެވެ. އެހެން މީހުން ކުރާ ކަންކަމާއި އުޅޭ ގޮތާއި އަޅައިގަނެގެން ނޫޅެބަލާށެވެ. ތިބާއަށް ﷲ ތަޢާލާ ނުދެއްވަވާ ނިޢުމަތަކާއިބެހޭ ގޮތުން ﷲ ތަޢާލާ ތިބާ އާއި ސުވާލެއް ނުކުރައްވަވާނެއެވެ. ވީއިރު އަމިއްލައަށް ހަލާކުގެ ތެރެއަށް ވައްޓާލައި ބޭކާރު ބުރަތަކެއް އުފުލަން އުޅެންވީ ކީއްކުރަންހެއްޔެވެ؟\nތިބާ އާއި އެއްވެސް ގުޅުމެއް ނެތް އަންހެނުންނަށް ނުބަލަބަލާށެވެ. އަމިއްލަ ހަޔާތް އާރާސްތުކުރަން ފަށައިބަލާށެވެ! މަގުމަތިން ފެންނަ ނިކަމެތިންނަށް ނުބަލަނީ ކީއްވެގެން ހެއްޔެވެ؟ ޙާލުގައި ހުރި މީހަކު ފެނުމުން އެހީތެރިވެއްޖެނަމަ ﷲ ތަޢާލާގެ މަގުގައި އެކުރެވުނީ ބުރަދަންހުރި ހެޔޮ އަމަލެކެވެ. އެކަމަކު ކުރަނީ އެކަމެއް ނޫނެވެ. ކުރަނީ އަމިއްލަ ދިރިއުޅުން ހަލާކުގެ ތެރެއަށް ވައްޓައިލެވޭ ކަންކަމެވެ. ގަދަފަދަ އަޒާބުލިބޭނެ ކަންކަމެވެ.\nލޮބުވެތި އަޚުންނާއި އުޚުތުންނޭވެ! ސަލާމަތުގެ މަގަށް އެނބުރި ރުޖޫޢަވާށެވެ. ދެ ދުނިޔެއަށް ފައިދާހުރި ކަމެއް ނޫނީ ނުކުރާށެވެ!\n- ލަވް އިސްލާމްގެ ދަރުސަކުން -


Lanka in rajje ai ulhandhakun bidheysee aku Test kuranee | Hathaavees\nލަންކާއިން ރާއްޖެ އައި އުޅަނދަކުން ބިދޭސީއަކު ޓެސްޓު ކުރަނީ\nމާޗް 21, 2020 ހަތާވީސް އޮންލައިން\nކޮވިޑް-19 އަށް އަހުލުވެރި ކުރުމުގެ ގޮތުން ބޭއްވި ހަރަކާތުގެ ތެރެއިން/ ފޮޓޯ- ހެލްތް މިނިސްޓްރީ\nކޮވިޑް19 އަށް ޝައްކުކުރެވޭ އަލާމާތްތައް ހުރެގެން، ސްރީލަންކާއިން ރާއްޖެ އައި "އެލިއޯން" ކިޔާ އުޅަނދަކުން ބިދޭސީއެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރަމުންދާ ކަމަށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭއިން ބުނީ، މި އުޅަނދު ރާއްޖެ އައިސްފައި ވަނީ މި މަހުގެ 17 ވަނަ ދުވަހު ކަމަށެވެ. އަދި މި އުޅަނދުން ބިދޭސީއެއްގެ ގައިން ކޮވިޑް19 އަށް ޝައްކު ކުރެވޭ އަލާމާތްތައް ފެނިގެން އޭނާގެ ސާމްޕަލް ނަގައި ޓެސްޓު ކުރަމުގެ މަސައްކަތް ކުރަމުންދާ ކަމަށެވެ. އަދި އޭނާގެ ޓެސްޓުގެ ނަތީޖާ ލިބެންދެން އެ އުޅަނދު ވަނީ މޮނީޓަރިންގެ ހާލަތަކަށް ގެނެވިފައި ކަމަށް އެޗްޕީއޭ އިން ބުނެއެވެ.\nރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން،#ކޯވިޑް19 އަށް ޝައްކުކުރެވޭ އަލާމާތްތައް ފެނިގެން، 17 މާރިޗުގައި ސްރީލަންކާއިން ރާއްޖެ އައި "އެލިއޯން" ކިޔާ އުޅަނދަކުން ބިދޭސީއެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްގެންދެވޭނެ.\n— HPA Maldives (@HPA_MV) March 21, 2020\nކޮވިޑް19 އަށް ޝައްކުކުރެވޭ އަލާމާތްތައް ހުރެގެން ސްރީލަންކާއިން ރާއްޖެ އައި "އެލިއޯން" ކިޔާ އުޅަނދަކުން ބިދޭސީއެއްގެ ސާމްޕަލް ނަގާފައިވާއިރު، ސޭންޑީޒް ބަތަލާ ރިސޯޓުންވެސް ވަނީ ބިދޭސީއެއްގެ ސާމްޕަލް ނަގާފައެވެ. އަދި އެ ރިސޯޓު ވަނީ އަނެއްކާ ވެސް މޮނީޓަރިންގެ ހާލަތުގައެވެ.\nރާއްޖެއިން މިހާތަނަށް ކޮވިޑް19 އަށް 13 މީހަކު ޕޮޒިޓިވް ވެފައިވާއިރު، އޭގެތެރެއިން ތިން މީހަކު ވަނީ ބަލިން ރަނގަޅު ވެފައެވެ.\nPrevious ކޮވިޑް19 ގެ ސަބަބުން ވަޒީފާގެ ހާލަތަށް ބަދަލެއް އައިސްފައި ވާނަމަ އެކަން ރިޕޯޓު ކުރުމަށް އަންގައިފި\nNext އަނެއްކާވެސް އަމުރާއި ހިލާފުވެގެން ރިސޯޓެއްގެ މުވައްޒަފަކު ހައްޔަރުކޮށްފި


SABA cup gai Raajje in Nepal balikohfi | Mihaaru\nމިދިޔަ އަހަރުގެ ސާބާ ޗެމްޕިއަންޝިޕުގައި ރާއްޖެ އާއި އިންޑިއާ ބައްދަލުކުރި މެޗުގައި ރާއްޖޭގެ ޒަކިއްޓެ (ކ) ބޯޅަ ހިފައިގެން ކުރިއަށްދާއިރު އިންޑިއާ ކުޅުންތެރިއަކު ހުރަސް އަޅަނީ. -- ފޮޓޯ: ނިޝާން އަލީ/މިހާރު\nސާބާ ކަޕުގައި ރާއްޖޭން ނޭޕާލް ބަލިކޮށްފި\n27 ޖޫން 2018 - 12:447comments\nފީބާ އޭޝިއާ ކަޕް ބާސްކެޓްބޯޅަ މުބާރާތުގެ ޕްރީ ކޮލިފައިންގެ ގޮތުގައި ކުޅޭ ސާބާ ކަޕުގައި ރާއްޖޭގެ ބާސްކެޓްބޯޅަ ޓީމު ކުޅުނު ފުރަތަމަ މެޗުން ނޭޕާލް އަތުން 63-60 ޕޮއިންޓުން މޮޅުވެއްޖެ އެވެ.\nއެމެރިކާގެ ޖޯން ކޮފިނޯގެ ކޯޗުގެ ކަމުގެ ދަށުން ކުޅެ ރާއްޖޭން ނޭޕާލްގެ މައްޗަށް މި ހޯދި ކާމިޔާބީން ޓީމުގެ ކުރިއެރުން ވަޒަންކުރެވެ އެވެ. މިދިޔަ އަހަރު މާލޭގައި އޮތް މުބާރާތުގައި ނޭޕާލް އަތުން 59-61 ޕޮއިންޓުން ރާއްޖެ ބަލިވިއިރު 2010 ވަނަ އަހަރުގެ ސައުތު އޭޝިއަން ގޭމްސްގައި ވެސް ފަހު ވަގުތު ރާއްޖެ ބަލިވީ އެވެ.\nމި މެޗުގައި ރާއްޖޭން އެންމެ މޮޅު ކުޅުމެއް ދެއްކީ ކެޕްޓަން ޒަކަރިއްޔާ އަބްދުއްލަތީފް (ޒަކިއްޓެ) އެވެ. އޭނާ 20 ޕޮއިންޓް ހޯދާފައިވެ އެވެ. ޓީމުގެ ވައިސް ކެޕްޓަނުންނަކީ އެއްބަނޑުއެއްބަފާ ދެބެން ކަމަށްވާ މުހައްމަދު ޒިލާލާއި އަހުމަދު ޒަބީރެވެ. ޓީމުގައި ހިމެނޭ ޒުވާން ކުޅުންތެރިންގެ ތެރޭގައި އިބްރާހިމް ރިޝްވާން (ޗިކު) އާއި އިސްމާއިލް ވިލްދާނާއި އަބްދުﷲ އަމްޒަރު މުހައްމަދާއި ރިޝްފާން ރަޝީދާއި ހުސެއިން ހަލީމް (ޗިކަނޭ) ފާހަގަކޮށްލެވެ އެވެ. ތަޖުރިބާކާރު ކުޅުންތެރިންގެ ތެރެއިން އަލީ ފަޒްލީ އާއި އަހުމަދު އަފްޝަން ފަދަ ކުޅުންތެރިން މި ފަހަރު ނުހިމެނެ އެވެ.\nމުބާރާތުގައި ރާއްޖެ ކުޅޭ ދެ ވަނަ މެޗުގައި މާދަމާ ބޫޓާނާ ވާދަކުރާއިރު ތިން ވަނަ މެޗުގައި ހުކުރު ދުވަހު ބައްދަލުކުރާނީ ސްރީ ލަންކާއާ އެވެ. އަދި ފަހު މެޗުގައި ހޮނިހިރު ދުވަހު ބަންގްލަދޭޝްއާ ދެކޮޅަށް ނުކުންނާނެ އެވެ.\nލީގު އުސޫލުން އެއް ބުރު ކުޅެ އެންމެ ގިނަ ޕޮއިންޓް ހޯދާ ދެ ޓީމަށް ފީބާ އޭޝިއާ ކަޕުގެ ކޮލިފައިން ދެ ވަނަ ބުރުން ޖާގަ ލިބޭނެ އެވެ. އޭޝިއާގެ އެންމެ ބޮޑު ބާސްކެޓްބޯޅަ މުބާރާތުން ފުރުސަތު ލިބޭނީ އެ ބުރުން ކުރި ހޯދާ ޓީމުތަކަށެވެ.\nމިދިޔަ އަހަރު މާލޭގައި ބޭއްވި ސާބާ ކަޕުގައި ނޭޕާލާއި ބަންގްލަދޭޝް އާއި އިންޑިއާ އަތުން ބަލިވިއިރު ފަހު މެޗުން ލަންކާ އަތުން މޮޅުވި އެވެ.\nއިތުރު ލިޔުންތައް ގައުމީ ބާސްކެޓްބޯޅަ ޓީމް ބާސްކެޓް


BREAKING: Supreme Court Ah Ayyan Kuran Fenna Fandiyaarun Ge List Eh, Ilmuverin Raees Ah Aruvaifi - Vaguthu\n2 އަހަރު ކުރިން ( ނޮވެމްބަރު 24, 2019 )\nސުޕްރީމް ކޯޓަށް އައްޔަންކުރުމަށް ފެންނަ ފަނޑިޔާރުންގެ ލިސްޓެއް، ރާއްޖޭގެ އިލްމުވެރިން ރައީސުލްޖުމްހޫރިއްޔާ، އިބްރާހީމް މުޙައްމަދު ސޯލިހަށް އަރުވައިފިއެވެ.\nއިލްމުވެރިން ރައީސްއަށް ފޮނުއްވި ނަންތައް އެފަރާތްތަކުން ހާމަކުރައްވާފައި ނުވީނަމަވެސް، އެ ނަންތަކާއެކު ރައީސްއަށް ފޮނުއްވި ސިޓީ އެއް ވަނީ އާންމު ކޮށްފައެވެ.\nއެ ސިޓީގައި އިލްމުވެރިން ވިދާޅުވެފައި ވަނީ، އެއީ ދީނީ އިލްމުވެރިންގެ ފަރާތުން ބެލި ބެލުންތަކަށްފަހު، ދިވެހިރާއްޖޭގެ ޝަރުޢީ އަދި ޤާނޫނީ ނިޒާމުގެ ތެރޭގައި މިހާރުވެސް މަސައްކަތް ކުރައްވާ ފަރާތްތަކުގެ ތެރޭގައި ތިއްބެވި ފަރާތްތަކުގެ ތެރެއިން، ދިވެހިރާއްޖޭގެ ޝަރުޢީ ނިޒާމުގައި އަދި ޚާއްސަކޮށް ދިވެހިރާއްޖޭގެ ސުޕްރީމް ކޯޓުގައި މަސައްކަތް ކުރެއްވުމަށް އެކަށީގެންވާ ފަރާތްތައް ކަމަށް އިލްމުވެރިންނަށް ބުރަވެވޭ ބައެއް ފަރާތްތަކުގެ މަޢުލޫމާތު ކަމަށެވެ.\nއިލްމުވެރިން ރައީސް ސޯލިހަށް ފޮނުއްވި ސިޓީގައި ވަނީ، އިސްލާމް ދީނުގައި ފަނޑިޔާރުންނާއި ފަނޑިޔާރު ގެއަކީ ވަރަށް މުޙިންމު ދައުރެއް އަދާކުރާ ފަރާތެއް ކަމަށާއި، ޚާއްސަކޮށް ދީން ނެގެހެއްޓުމާއެކު، އަދި ދީނީ ޝިޢާރުތައް ރައްކާތެރިކުރުމާއެކު، ވެރިންނާއި ރައްޔިތުންގެ ހައްޤުތައް ޙިމާޔަތްކޮށްދިނުމުގެ ޒިންމާ އާއި މަސްއޫލިއްޔަތު އަދާކުރާ ފަރާތް ކަމަށެވެ.\n"އުންމަތުގެ ކަންކަން މިދެންނެވި ބީދައިން އިންތިޒާމްކޮށް ބެލެހެއްޓެވުމުގެ ޒިންމާ އާއި މެދު ޖަވާބުދާރީވާން ޖެހިވަޑައިގަންނަވާން ޖެހޭ ފަރާތަކީ މަނިކުފާނެވެ. ވީމާ، ﷲ ސުބުޙާނަހޫ ވަތަޢާލާގެ ޙަޟުރަތުގައި ޖަވާބުދާރީ ވެވަޑައިގެންނެވޭނެ ގޮތަށް، އެކަންކަން އިންތިޒާމު ކުރެއްވުމަކީ މަނިކުފާނުގެ ރައްކާތެރިކަމަށްޓަކައި މުޙިންމު ކަމެކެވެ." އިލްމުވެރިން ވިދާޅުވިއެވެ.\n"އިސްލާމީ ވެރިކަމެއްގެ ތެރޭގައި މުސްލިމުންގެ މެދުގައި ނިޔާ ކަނޑައަޅަން ތިއްބަވާ ފަނޑިޔާރުންގެ ކިބައިގައި ފުރިހަމަވާންޖެހޭ ޝަރުތުތަކެއް އިލްމުވެރިން ބަޔާން ކުރައްވާފައި ވެއެވެ. އޭގެތެރޭގައި، މުސްލިމަކަށްވުމާއި، ފުރާފުރިހަވެފައިވާ ބުއްދިސަލާމަތުން ހުރި މިނިވަން މީހަކަށް ވުމާއި، ހިއްސުތައް ސަލާމަތުން ހުރި މީހަކަށްވުމާއި، ފިރިހެނަކަށްވުމާއި، އަދުލުވެރިންނަށްވުމާއި، އިޖުތިހާދު ކުރެވޭ ވަރުގެ މީހުންނަށްވުން ޢިލްމުވެރިން ޝަރުތުކުރައްވާފައި ވެއެވެ." އިލްމުވެރިން ވިދާޅުވިއެވެ.\nއެ ސިޓީގައި ވިދާޅުވެފައިވާ ގޮތުގައި، އިޖުތިހާދު ކުރެވޭ މީހަކަށްވުމަށްޓަކައި ކީރިތި ޤުރުއާނާއި ނަބަވީ ސުންނަތުގެ ޢިލްމު އުނގެނިފައިވުމާއި، އުންމަތުގެ ޢިލްމުވެރިން އެކަންކަމާމެދު އިޖުމާޢުވެވަޑައިގެންފައިވާ މައްސަލަތަކާއި، ޤިޔާސްކުރުމާ ގުޅޭ ޙުކުމްތައް ރަނގަޅަށް އެނގޭ ފެންވަރުގެ މީހަކަށްވުމާއި، ކަންކަމާމެދު ޞަޙާމީންގެ ބަސްފުޅުތައް އެނގޭ މީހަކަށްވުމާއި، އެހުރިހާ ކަމެއްގެ އަސްލުތައް އައިސްފައިވާ ބަސް ކަމަށްވާ އަރަބި ބަސް ވަރަށް ރަނގަލަށް ދަންނަ މީހަކަށްވުން ފަދަ ކަންކަން ހިމެނޭ ކަމަށެވެ.\nހަމަ އެހެންމެ ސުޕްރީމް ކޯޓުގެ ފަނޑިޔާރުންގެ މަޤާމަށް އެއްވެސް ފަރާތެއް ހަމަޖެއސޭއިރު އެފަރާތަކީ، ޢަދުލު އިންސާފުގެ ދާއިރާގެ މަތީ ކޯޓުތަކުގައި އުޅެ، ގިނަ ތަޖުރިބާގެ ޒަރިއްޔާއިން ހަރުދަނާވެފައިވާ ޝަޚްސިއްޔަތެއް ކަމުގައިވުން މުޙިންމުކަމަށް އެއްވެސް ޙިކުމަތްތެރިއަކު ދެބަސްނުވާނެ ކަމަށް އިލްމުވެރިން ވިދާޅުވިއެވެ.\n"ޝަރުޢީ ހަމަލަތަކުން ބަލާއިރު، ފަނޑިޔާރުންނަކީ، ވަލިއްޔުލްއަމްރުގެ އިސްތަށިފުޅުގައި އެޅިފައި އޮންނަ ޢަދުލުއިންސާފު ޤާއިމްކޮށްދީ، ނިޔާ ކަނޑައެޅުމުގެ ޒިންމާ ވަލިއްޔުލްއަމްރުގެ ފަރާތުން ޤާއިމްކޮށްދިނުމަށް ހަވާލުކުރެވޭ ފަރާތްތަކެކެވެ. އަދި ދިވެހިރާއްޖޭގެ ޤާނޫނީ ނިޒާމުގައިވެސް އެ އުސޫލު ޤާއިމްކޮށްދީފައިވަނީ އިސްލާމް ދީނުގައިވާ އެފަދަ ހަމަތައް ހިފެހެއްޓޭ ގޮތަށް އެ އުސޫލުންނެވެ. ވީމާ މަނިކުފާނަށް ސީދާ ގޮތުންނާއި ނުސީދާގޮތުން ފަނޑިޔާރުން އައްޔަންކުރުމުގައި އަދާކުރައްވަން ޖެހިވަޑައިގަންނަވާ މަސްއޫލިއްޔަތުތައް އަދާކުރެއްވުމުގައި، މަނިކުފާނު އެކަން ކުރައްވާފައިވަނީ އިޚްލާސްތެރިކަމާއި އެކު ހެޔޮނިޔަތުގައިކަން ﷲ ސުބުޙާނަހޫ ވަތަޢާލާގެ ޙަޟުރަތުގައި ޙުއްޖަތް ޤާއުމްކުރެވޭނެ ގޮތަށް ކަންކަން ކުރެއްވުމަކީ މުޙިންމު ކަމެކެވެ." އިލްމުވެރިން ވިދާޅުވިއެވެ.\nނޮވެމްބަރު 24, 2019 18:20\nތިޔަ ލިސްޓެއް ނުދިނިއްޔާ އިބޫއަކަށް ނޭނގޭނެ ރާއްޖޭގަ ތިބި އިލްމުވެރިންނެއް. ހަހަހަހަހަ. ހޭބަލިވެދާނެ. މިވެރިން ކިހާ ވަރަކަށް ބޮނޑިބަތް ކޭބާއޭ ހިތަށްއަރާ.\nނޮވެމްބަރު 24, 2019 19:01\nރައީސްއަށް ވެސް ބިރުދައްކަން ފެށީދޯ..\nނޮވެމްބަރު 24, 2019 19:10\nކަލޭމެންނަކަށްނޭނގޭނެ އަހަރެމެންލާނެ މީހެއް.. ރޔާމީން ވެރިކަމުގައި ހިތަށްއެރި ބަޔަކުލީއިރު ހަނުތިބިބައެއްތީ.. އެމްޑީޕީ ވެރިކަމަށް އަންނައިރަށް ހޭލެވޭ ބައެއްތީ.\nނޮވެމްބަރު 24, 2019 19:39\nޢިބޫ ވެރިކަަމަށް ގެންނަން މަސައްކަތްކުރި ބަޔަކު އިބޫއަށް ޚިޔާލެއް ދިނު މަކީ ގޯހެއް ނޫން\nނޮވެމްބަރު 24, 2019 19:14\nބަރަހަނާ ވެފަ އޮތް ފަޑިޔާރަކު ފަހުބަސް ބުނަން އިން އިރު ތިޔަ ޝޭހުން ކޮބާ.\nނޮވެމްބަރު 24, 2019 19:37\nމާތްﷲ ގަދަފަދަ އަޒާބެއްނުފޮނުއްވަސީސް ތައުބާވެ އިލްމުވެރިންނައް ހަޖޫޖެހުން ހުއްޓާލާ އިލްމުވެރިންނަކީ ނަބީބޭކަލުންގެ ވާރުތަވެރިން!\nނޮވެމްބަރު 24, 2019 22:22\nނޮވެމްބަރު 24, 2019 19:43\nމީދެން ކޮންބައެއް. ކަލޭމެންތީ އަހަރުމެން ބަލައިގަންނަ ބައެއްނޫން. މާބޮޑުވެގެން ނޫޅޭ. މިރާއްޖޭގެ ކަންކަމުގަ ގޮތްކިޔާނީ މިގައުމުގެ ސަގާފަތަށް އިހުތިރާމް ކުރާމީހުން. ކަންޑަހާރުންގެ ހެދުން އަޅައިގެން ތިބޭ މުއްލާއިންނަކަށް މިރާއްޖެ އަކު ޖާގައެއްނެތް.\nނޮވެމްބަރު 25, 2019 02:40\nދީދީ އެއީ އޮން އެއްޗެއް ދޭވާހަކަބާ ތީ ސައިތޯނީ ބުޅާހޮއްކޮގެ އައުވާނެއްކަން އެނގޭ ތިވަރު އަރުވާ ނުލިޔަސް\nނޮވެމްބަރު 24, 2019 20:05\nވަރަށްވެސް ބޭނުންތެރި ކަމެއް ! އިސްލާމްދީނުގެ ޙުކުމް ދަންނަ ޢިޙްލާސްތެރިން ނަށް އެފަދަ މަގާމު ދިނުމަކީ މުހިންމު ކަމެއް ! ހަމަ ހަޤީޤަތުގަ ވެސް އިލްމުވެރީން ނާއި ސިޔާސީ ގުޅިގެން ޤައުމު ކުރިއަށް ގެންދިއުމަކީ މުސްތަގްބަލް އުޖާލާ ވާނެ ކަމެއް ! ގުޅިގެން ގައުމު ކުރިޔަށް !\nނޮވެމްބަރު 24, 2019 20:35\nހާދަވަރަކަށޭ މިވެރިންނަށް އެބަޔަކު ރީލޯޑް ކޮއްދެނީދޮތަ!\nނޮވެމްބަރު 24, 2019 21:20\nޢިލްމުވ ވެރިން އެ އަދާކުރީ އެބޭފުޅުންގެ ދީނީ, ޤައުމީ އަދި އިންސާނީ ވާޖިބެއް. އެ ނަސޭޙަތް ޤަބޫލު ކުރައް ވައިފި ނަމަ ރައީސަށް އިން ޝާﷲ ދުނިޔެއާއި އާޚުރަތުގައި ވެސް މަންފާ ކުރާނެ އަގުހުރި ނަސޭޙަތެއް. މިތާނގައި އެކަމަށް ހަޖޫ ޖަހާފައި ވާ މީހުން ﷲގެ މަގު ނޫން "އެހެން ގޮތަކަށް" އުޅުމަށް ރާއްޖެއާއި ރާއްޖެއިން ބޭރުގައި މީސްތަކުންނަށް ގޮ ވައިލަމުންދާ މީހެއްގެ ގޮ ވައިލުމަށް މިއަދު އިޖާބަދެމުން އެދަނީ, ވިސްނުން ކޮށި ވީމަކަން ޔަޤީން. އެކަމަކު އެބައިމީހުނަށް ޤިޔާމަތް ދު ވަހު އެހީތެރިކަން ލިބޭނެ ގޮ ވައިލުމެއް ކަމުގައި އެ ލާދީނީ ގޮ ވައިލުންތައް ނު ވާނެކަން އަ ވަހަށް ދެނެގަނެ, ސަލާމަތް ވުން ބުއްދިވެރި.\nނޮވެމްބަރު 24, 2019 22:03\nތީ ސޭހެކޭ ބުނާއިރައް އެވީ ތީ ވަގެކޭބުންޏަސް ވަގަކަށް ނުވޭ ކިހާސަޅިދޯ\nނޮވެމްބަރު 24, 2019 22:33\nއެމީހުންތިބީ ބި ރުން މިހާ ރުއެގޭ އެއްްކަމެއްވެސް ނުވާނެކަން\nނޮވެމްބަރު 24, 2019 22:38\nމި ދިޔަ 5އަހަ ރު މިމީހުން އުޅުނީ ކޮންތާކުބާ؟\nނޮވެމްބަރު 24, 2019 23:17\nފަޑިޔާރު އަލީހަމިދު އަބުދުﷲ ސައީދު ފަދަ އިސްލާމީ ޝަރީއަތް ކިޔަވައިގެން ތިއްބެވި ބޭފުޅުންގެ ދުވަސް ގަސްތުގަ ދުއްވާލީ... އަބުރުވެސް ކަތިލީ... އައްޑޫ2ފަނޑިޔާރުވެސް ދިޔައީ.. އައްޑޫއިން ބޮޑުތަނުން އާއެކޭބުނީމަ މިނިސްޓަރު ގަޑެއްވެސް ނުލިބުނު.. ނުވިތާކަށް ޖާނުންފިދާވި އަސްލަމްގެ ވޯޓް ކޮޅުވެސް އޮޅުވާލީ....\nނޮވެމްބަރު 25, 2019 01:07\nއާނ އެހެންޏަ ކަލޭމެން ބުނާ ބައެއް ވިއްޔަ ލާނީ.\nނޮވެމްބަރު 25, 2019 08:41\nތިޔަ ސިޓީގަ އެބޮވޭ ޝަރުތު ތެރޭ ފިރިހެނަކަށް ވުން. އެ މަނިކުފާނު މިހާރު ވަނީ2އަންހެން ފަންޑިޔާރު ލައިފަ. ބައެއް މައްސަލަ ނިންމާނެ2ނުވަތަ3ފަންޑިޔާރުުންވެސް. އެތަނުންން މިސާލަކަށް3ފަންޑިޔާރު ނިންމާ ކަމެއް2އަންހެން ފަންޑިޔާރުންގެ އަގުލަބިއްޔަތުން ނިންމާނަމަ ސައްހަ ވާނެކަން ނުވަތަ ނޫންކަން ބަޔާން ކޮށްދިނުން މުހިއްމު. އެފަދަ ނިންމުމެއް ނިންމުމުގައި ފިރިހެން ފަންޑިޔާރަކު ބައިވެރިވުން ހުއްދަތޯ ؟ އެ މަނިކުފާނަށް މިކަންކަން ކަމުގެ ހަގީގަތް ބަޔާން ކޮށްދިނުމުން ފިޔަވަޅު އަޅާނެ. އެ ބޭފުޅާޔަކީ ވަރަށް ވެސް ސާލިހު ބޭފުޅެއް .